കാഞ്ഞങ്ങാട് ടൗണ് സ്‌ക്വയര് പ്രവൃത്തി പുരോഗമിക്കുന്നു; ജനുവരിയില് തുറക്കും - Malayalamtoday\nകാഞ്ഞങ്ങാട് ടൗണ് സ്‌ക്വയര് പ്രവൃത്തി പുരോഗമിക്കുന്നു; ജനുവരിയില് തുറക്കും\nകാഞ്ഞങ്ങാട്: വിനോദ രംഗത്ത് നഗരത്തിന്റെ മുഖഛായ മാറ്റുന്ന കാഞ്ഞങ്ങാട് ടൗണ് സ്‌ക്വയറിന്റെ നിര്‍മാണം പുരോഗമിക്കുന്നു. കാസര്‍കോട് വികസന പാക്കേജില്‍പ്പെടുത്തി 59 ലക്ഷത്തിന്റെ പദ്ധതിയും ടൂറിസം വകുപ്പിന്റെ പദ്ധതിയില്‍പ്പെടുത്തി 4.98 കോടിയുടെ പദ്ധതിയുമാണ് നടപ്പാക്കുന്നത്. രണ്ടു പ്രവൃത്തികളും അതിവേഗം പുരോഗമിക്കുകയാണ്. കാഞ്ഞങ്ങാട് മുനിസിപ്പല് ടൗണ് ഹാളിന് മുന്നിലാണ് നിര്‍മാണങ്ങള് നടക്കുന്നത്. ഇവിടെ ആംഫി തിയറ്ററും നടപ്പാതയും ഭക്ഷണശാലയും പാര്‍ക്കിങ് ഏരിയയും ഉണ്ടാവും. ഇതിന് പുറമേ ഏഴു ലക്ഷം ചെലവിട്ട് ശുചിമുറി സമുച്ചയവും നിര്‍മിക്കുന്നുണ്ട്. പ്രവൃത്തിയുടെ പുരോഗതി ഇ ചന്ദ്രശേഖരന് എം.എല്.എയും നഗരസഭ ചെയര്‍പേഴ്‌സന് കെ.വി സുജാതയും സന്ദര്‍ശിച്ചു.\nടൗണ് സ്‌ക്വയര് 1.53 ഹെക്ടര് സ്ഥലത്ത് വ്യാപിക്കുമെന്നാണ് കണക്കാക്കുന്നത്. ഹോസ്ദുര്‍ഗ് കോട്ടയുടെ സമീപത്ത് 60 സെന്റ് സ്ഥലം റവന്യൂ വകുപ്പ് ടൗണ്‍സ്‌ക്വയര് നിര്‍മിക്കാനായി ടൂറിസം വകുപ്പിന് വിട്ടുനല്‍കിയിരുന്നു. മുനിസിപ്പല് കാര്യാലയവും ഭരണ സംബന്ധമായ കെട്ടിടങ്ങളും പോലീസ് സ്റ്റേഷനും കോടതിയുമെല്ലാം ഉള്‍പ്പെടുന്ന നഗരഭരണ സിരാകേന്ദ്രത്തിലായിരിക്കും സ്‌ക്വയര്. 7.75കോടി രൂപയുടെ പദ്ധതിയാണ് ആദ്യം സമര്‍പ്പിച്ചത്. തുടര്‍ന്നുള്ള ചര്‍ച്ചയില് ചില മാറ്റങ്ങള്‍കൂടി പരിഗണിച്ചു.\nഒരേസമയം 15കാറുകള്‍ക്കും 20 ടൂവീലറുകള്‍ക്കും പാര്‍ക്ക് ചെയ്യാനുള്ള സ്ഥലം, കച്ചവടസ്ഥാപനങ്ങള്‍ക്കുള്ള സൗകര്യം, റെയിന് പവലിയനും അനുബന്ധമായി കച്ചവടത്തിനുള്ള സൗകര്യവും, റാമ്പുകള്, ഇരിപ്പിടങ്ങള്, സ്ത്രീകളുടെയും പുരുഷന്മാരുടെയും ശുചിമുറി, മുലയൂട്ടുന്ന അമ്മമാര്‍ക്ക് പ്രത്യേക സൗകര്യം, സ്‌റ്റോര് റൂം, ഇലക്ട്രിക്കല് റൂം, ലഘുഭക്ഷണശാല, ഗെയിമിങ് സോണ്, പ്രദര്‍ശന നഗരി, മഴവെള്ള സംഭരണി, തെരുവു വിളക്കുകള്, വയോജന വിശ്രമകേന്ദ്രം, കുട്ടികളുടെ കളിസ്ഥലം, സി.സി.ടി.വി സംവിധാനം, സെക്യൂരിറ്റി കാബിന്, പരസ്യബോര്‍ഡുകള് വെക്കാനുള്ള സംവിധാനം, വാട്ടര് ടാങ്ക്, ദിശാസൂചന നല്‍കുന്ന ബോര്‍ഡുകള്, ആംഫി തിയറ്റര്, ആര്‍ട്ട് ഗാലറി, വായനകേന്ദ്രം തുടങ്ങിയ സൗകര്യങ്ങളുണ്ടാവും. ടൗണ് സ്‌ക്വയറി!!െന്റ പ്രവൃത്തിയുടെ ഭാഗമായി 40 വര്‍ഷം പഴക്കമുള്ള ബസ് സ്റ്റോപ്പ് കെട്ടിടം പൊളിച്ചു നീക്കിയിരുന്നു.\nനിപ ഉറവിടം കണ്ടെത്താനുള്ള ശ്രമം തുടരുന്നു: ഏഴ് പേരുടെ സ്രവ സാമ്പിളുകള് കൂടി പൂനെയിലേക്ക് അയച്ചിട്ടുണ്ടെന്ന് ആരോഗ്യമന്ത്രി\nമഡിയനില് പോലീസ് ഹെഡ് പോസ്റ്റ് സ്ഥാപിക്കണം: സിപിഐഎം പാലക്കി ബ്രാഞ്ച് സമ്മേളനം


ഹാര്‍ദിക് പട്ടേല് കോണ്‍ഗ്രസ് വിട്ടു - malabarinews.com\nHome » News » ഹാര്‍ദിക് പട്ടേല് കോണ്‍ഗ്രസ് വിട്ടു\nഹാര്‍ദിക് പട്ടേല് കോണ്‍ഗ്രസ് വിട്ടു\nHIGHLIGHTS : Hardik Patel leaves Congress\nഗുജറാത്തിലെ കോണ്‍ഗ്രസ് വര്‍ക്കിംഗ് പ്രസിഡന്റ് ഹാര്‍ദിക് പട്ടേല് കോണ്‍ഗ്രസ് വിട്ടു. ഹാര്‍ദിക് സോണിയ ഗാന്ധിക്കെഴുതിയ രാജിക്കത്ത് സമര്‍പ്പിച്ചു. ട്വിറ്ററിലൂടെയാണ് തന്റെ രാജി പ്രഖ്യാപനം അദ്ദേഹം അറിയിച്ചത്. ”എന്റെ തീരുമാനം കൂടെയുള്ളവരും ഗുജറാത്തിലെ ജനങ്ങളും സ്വാഗതം ചെയ്യുമെന്ന് എനിക്ക് ഉറപ്പുണ്ട്.” ഗുജറാത്തിനായി ഇനിയുള്ള കാലം പ്രവര്‍ത്തിക്കുമെന്നും ഹാര്‍ദിക് ട്വീറ്റ് ചെയ്തു.\nഹാര്‍ദിക് ട്വിറ്ററില് നിന്ന് കോണ്‍ഗ്രസ് വര്‍ക്കിംഗ് പ്രസിഡന്റ് എന്ന വിലാസം നീക്കിയിരുന്നു. ഗുജറാത്ത് കോണ്‍ഗ്രസില് തനിക്കും തന്റെ കൂടെയുള്ളവര്‍ക്കും പരിഗണന ലഭിക്കുന്നില്ലെന്ന പരാതി ഹാര്‍ദിക് പട്ടേല് ആരോപിച്ചിരുന്നു.\n2019-ലെ ലോക്സഭാ തിരഞ്ഞെടുപ്പിന് തൊട്ട് മുമ്പായിരുന്നു ഹാര്‍ദിക് പട്ടേല് കോണ്‍ഗ്രസിലെത്തുന്നത്. ഈ വര്‍ഷം അവസാനം സംസ്ഥാനത്ത് മറ്റൊരു തെരഞ്ഞെടുപ്പ് നടക്കാനിരിക്കെയാണ് ഹാര്‍ദിക്കിന്റെ രാജിയെന്നത് ശ്രദ്ധേയമാണ്.


astrology by jayashree | നക്ഷത്ര രഹസ്യങ്ങൾ: പൂരം/പൂർവ ഫാൽഗുനി - MarunadanMalayalee.com\nJuly 23, 201811:14 AM IST Permalink\nചിങ്ങം രാശിയുടെ 13°20' ഡിഗ്രി മുതൽ 26°40 ഡിഗ്രി വരെയാണ് ഈ നക്ഷത്രത്തിന്റെ സ്ഥാനം. ഒരു നക്ഷത്രത്തെ കൂടുതൽ അറിയുന്നത് ആ നക്ഷത്രത്തെ ഭരിക്കുന്ന ഗ്രഹം, എ നക്ഷത്രം സ്ഥിതി ചെയ്യുന്ന രാശിയുടെ അധിപൻ ആയ ഗ്രഹം, ചിഹ്നം, ദേവത എന്നിവയെ മൊത്തം നോക്കിയാണ്.\nപൂരം നക്ഷത്രം ചിങ്ങം രാശിയിൽ സ്ഥിതി ചെയ്യുന്നു. ഈ രാശിയുടെ അധിപൻ സൂര്യനാണ്. ഈ നക്ഷത്രത്തിന്റെ അധിപൻ ആയ ഗ്രഹം ശുക്രനും. രാശിയുടെ അധിപനും, നക്ഷത്രത്തിന്റെ അധിപനും വേറെ വേറെയാണ്. അങ്ങനെ direct/indirect രീതിയിൽ സൂര്യനും ശുക്രനും ഈ നക്ഷത്രത്തിൽ സ്വാധീനം ചെലുത്തുന്നു. ചിഹ്നം കട്ടിൽ കാലുകളും, ദേവത ഋഗ്വേദത്തിൽ ആകമാനം കാണപ്പെടുന്ന ഒരു ദേവൻ ആണ്. അദ്ദേഹത്തിന്റെ പേര് ഭഗ എന്നാണു. ഭഗൻ എന്ന് വേണമെങ്കിൽ മലയാളീകരിച്ചു പറയാമെന്നു തോന്നുന്നു. ഭഗ എന്നാൽ സംസ്‌കൃതത്തിൽ കരുണാമയൻ ആയ അധികാരി എന്നാണു. ഈ ദേവതയെ കുറിച്ച് കൂടുതൽ അറിയുന്നത് ഈ നക്ഷത്രത്തെ മനസിലാക്കുവാൻ സഹായിക്കും.\nഏതു മഹാന്റെ വിജയത്തിന്റെ പിന്നിലും ഒരു സ്ത്രീ ഉണ്ട് എന്ന് പറയുന്നത് പോലെ ഇദ്ദേഹത്തിനും ഒരു സ്ത്രീയുടെ പിന്തുണ ഉണ്ട്. അദിതി, ഈ സ്ത്രീയാണ് ഹിന്ദു തിയോളജിയിൽ സകല ദൈവങ്ങളുടെയും മാതാവായി അറിയപ്പെടുന്നത് ഈ സ്ത്രീയുടെ പല പുത്രന്മാരിൽ ഒരു പുത്രൻ ആണ് ഈ ദേവത. ഋഗ് വേദത്തിൽ പലയിടത്തും, ' ഞങ്ങളുടെ ലാഭങ്ങൾ, സന്തോഷം, കുതിരകൾ എന്നിവയ്ക്ക് കൂട്ടയിരിക്കണമേ ' എന്ന് ഋഷിമാർ പറയുന്നത് കാണാൻ കഴിയും. ഇടക്കിടക്ക് ഞങ്ങളുടെ ശത്രുക്കളെ മുച്ചൂടും നശിപ്പിക്കണമേ എന്നും ആവശ്യപ്പെടും. ഇദ്ധെഹതോടുള്ള ആവശ്യങ്ങൾ അടങ്ങിയ ഒരു ഭാഗത്തെ ഭാഗ്യ സൂക്തം എന്ന് തന്നെ പറയുന്നു. ഇദ്ദേഹം ഭാഗ്യം, ധനം എന്നിവയെ സ്വാധീനിക്കുന്നു എന്നാണു സൂചന. വിവാഹം, തൽഫലമായി ലഭിക്കുന്ന സന്തോഷം ഭാഗ്യം, പുരോഗതി എന്നിവയാണ് ഇദ്ദേഹത്തിന്റെ മേഖല.\nചിങ്ങം രാശി പല തരം ക്രിയേറ്റീവ് കഴിവുകളുടെ രാശിയാണ്. സൂര്യൻ പുരാതന കലകളെ സൂചിപ്പിക്കുന്നു. സംഗീതം, ഗാനം എന്നിവ സൂര്യനെ നോക്കിയാണ് പ്രധാനമായും കണക്ക് കൂട്ടുക. വിവാഹം, കുട്ടികൾ എന്നിവയും ഒരു തരം ക്രിയേറ്റീവ് മേഖലയാണല്ലോ. നമ്മുടെ കഴിവുകൾ പല രീതിയിൽ അവിടെ ടെസ്റ്റ് ചെയ്യപ്പെടും. ഈ നക്ഷത്രത്തിനെ ഭരിക്കുന്നതും സെക്‌സ്, ക്രിയേറ്റിവിറ്റി, സന്തോഷം, സൗന്ദര്യം എന്നിവയെ സൂചിപ്പിക്കുന്ന ഒരു ഗ്രഹമാണല്ലോ. സൂര്യനും, ശുക്രനും നല്ല രീതിയിൽ ആണെങ്കിൽ ഒരു ക്രിയേറ്റീവ് ഫ്രീക്ക് എന്നീ നിലയിൽ ജീവിക്കുന്ന വ്യക്തിയെ നമുക്ക് കാണാൻ കഴിയും. ഇവ രണ്ടും പരുങ്ങലിൽ ആണെങ്കിൽ ക്രിയേറ്റീവ് കഴിവുകളിൽ നിന്ന് പല രീതിയിൽ ഉള്ള ഉപദ്രവം നേരിടുന്ന വ്യക്തിയും കാണാൻ കഴിയും. നിങ്ങളുടെ ചാർട്ടിൽ ഈ നക്ഷത്രം പത്തു, അഞ്ചു, ആറു , പതിനൊന്നു, ഒന്ന്, മൂന്നു എന്നീ ഭാവങ്ങളിൽ ഉണ്ട് എങ്കിൽ ആദ്യം ഒരു പാർട്ട് ടൈം രീതിയിൽ ക്രിയേറ്റീവ് രംഗത്ത് കാൽ വെച്ച് നോക്കുക. അതിനു വേണ്ടി ആദ്യം ചെലവ് എത്‌റെടുക്കുകയെ അരുത്. ചെലവ്, പാർട്ണർ ഷിപ്പുകൾ എന്നിവ മാറ്റി നിർത്തി വെറുതെ ഒരു ട്രൈ. മറ്റു പല parameter നോക്കിയാണ് വിജയ സാധ്യത പറയാൻ കഴിയുക. ഞാൻ ജ്യോത്സ്യം ചെറുപ്പം മുതലേ മനസിലിട്ട് നടന്നു. ബന്ധുക്കൾ, സുഹൃത്തുക്കൾ ശത്രുക്കൾ എന്നിവരെ എല്ലാം അവർ അറിയാതെ പരിശോധിച്ച് നോക്കി. പക്ഷെ അന്നൊന്നും അത് ഒരു പ്രൊഫഷൻ ആയി എടുക്കാനുള്ള ധൈര്യം വന്നില്ല. പക്ഷെ മൂന്നാം ഭാവം, അതായത് ഹോബികളുടെ ഭാവം മഹാ ദശ വഴി ആക്റ്റീവ് അയ സമയത്ത് ആണ് ഒരു റിസ്‌ക് ഏറ്റെടുക്കാൻ എന്ന് കരുതിയത്. ഈ ഭാവം സ്വന്തം സംരംഭങ്ങളുടെ ഭാവവും ആണ്. പിന്നെ രണ്ടാമത് ആലോചിച്ചില്ല.\nപത്തു, അഞ്ചു, ആറു , പതിനൊന്നു, ഒന്ന്, മൂന്നു എന്നെ ഭാവങ്ങൾക്ക് direct/indirect ആയി ധനസമ്പാദനവുമായി വളരെ അടുത്ത ബന്ധം ആണുള്ളത്. അതിനാൽ ഈ ഭാവത്തിൽ ഏതെങ്കിലും ഗ്രഹം ചിങ്ങം രാശിയിൽ, ഈ നക്ഷത്രത്തിൽ നിൽക്കുന്നു എങ്കിൽ റിസ്‌കുകൾ ഒഴിവാക്കി നിങ്ങളുടെ ക്രിയേറ്റിവിറ്റിയെ എടുത്തു പയറ്റുക . ക്രിയേറ്റീവ് കഴിവുകൾ ഉള്ളവർ മറ്റുള്ളവരുടെ ശ്രദ്ധ പെട്ടന്ന് നേടിയെടുക്കും അതിനാൽ ഈ നക്ഷത്രത്തിൽ ചന്ദ്രൻ അല്ലെങ്കിൽ സൂര്യൻ നിൽക്കുന്നവർക്ക് മറ്റുള്ളവരെ ആകർഷിക്കാൻ പെട്ടന് സാധിക്കും എന്നാണു. ചിങ്ങം അഗ്‌നി രാശിയാണ്. ചന്ദ്രൻ അഗ്‌നി രാശിയിൽ നിൽക്കുന്നു. അതിനാൽ തന്നെ സ്വാതന്ത്ര്യം ആഗ്രഹിക്കും . ഇവ എല്ലാം ഈ നക്ഷത്രത്തിന്റെ ചില വശങ്ങൾ മാത്രമാണ്.\nമോഹങ്ങൾ, പ്രതീക്ഷകൾ, ലോങ്ങ്‌ടേം പ്രൊജക്ടുകൾ, സുഹൃത്തുക്കള്, മുതിര്ന്ന സഹോദരങ്ങള്, കൂട്ടായ്മകള്, ടീംജോലികള്, ഗ്രൂപ്പുകള് എന്നി മേഖലയിൽ ഈ ആഴ്ച പൂർണ ചന്ദ്രൻ ഉദിക്കും. പൂർണ ചന്ദ്രൻ പൂർത്തീകരണങ്ങളെ സൂചിപ്പിക്കുന്നു, ലോങ്ങ് ടേം ജോലികളിൽ പൂർത്തീകരണം ഉണ്ടാകും. നിലവിൽ ഉള്ള കൂട്ടായ്മകളിൽ നിന്നുള്ള പുതിയ നീക്കങ്ങളും പ്രതീക്ഷിക്കുക. ചില കൂട്ടുകെട്ടുകളെ കുറിച്ചുള്ള സംശയ നിവാരണം, മുതിർന്ന സഹോദരങ്ങളെ കുറിച്ചുള്ള ആകാംഷ , പുതിയ ലോങ്ങ് ടേം ജോലികൾക്ക് വേണ്ടി ഉള്ള തയ്യാറെടുപ്പുകൾ, ടീം ചർച്ചകൾ, മീഡിയയിൽ നടത്തുന്ന കൂടുതൽ നീക്കങ്ങൾ, ടെക്‌നിക്കൽ കമ്യൂണിക്കേഷൻ രംഗത്ത് നിന്നുള്ള നിരവധി ജോലികൾ. ആത്മീയ വിഷയങ്ങളെ കുറിച്ചുള്ള താല്പര്യം, ചർച്ചകൾ, പുതിയ സുഹൃത്തുക്കൾ, അല്ലെങ്കിൽ ടീം അംഗങ്ങൾ എന്നിവരുടെ ആഗമനം, ക്രിയേറ്റീവ് ജോലികൾ, കൂട്ട്‌കെട്ടുകളിൽ ഉണ്ടാകാവുന്ന തിരുത്തലുകൾ, പൊതു പരിപാടികൾ പങ്കെടുക്കാനുള്ള അവസരം എന്നിവ പ്രതീക്ഷിക്കുക.\nജോലി, സമൂഹത്തിലെ വില, മാതാപിതാക്കൾ, അധികാരികൾ, ജീവിതമാര്ഗം, എംപ്ലോയർ, സമൂഹത്തിലെവില, ഉല്ക്കര്‌ഷേച്ഛ എന്നീ മേഖലയിൽ ഈ ആഴ്ച പൂർണ ചന്ദ്രൻ ഉദിക്കും. ജോലി, സഹപ്രവർത്തകർ എന്നിവയിൽ നിന്നുള്ള സങ്കീർണ അവസ്ഥകൾ പ്രതീക്ഷിക്കുക. പൂർണ ചന്ദ്രൻ പൂർത്തീകരണത്തെ സൂചിപ്പിക്കുന്നു. ജോലിയെ സംബന്ധിച്ചുള്ള വിഷയങ്ങളിൽ പൂർത്തീകരണം പ്രതീക്ഷിക്കുക. ചന്ദ്രൻ വൈകാരികതയെ സൂചിപ്പിക്കുന്നു. ജോലി, സഹപ്രവർത്തകർ എന്നിവയെ സംബന്ധിച്ചുള്ള വൈകാരികമായ നിമിഷങ്ങളും ജീവിതത്തിൽ പ്രതീക്ഷിക്കുക. ചില ജോലികളിൽ പൂർത്തീകരണം ഉണ്ടാകും. പുതിയ ജോലിക്ക് വേണ്ടി ഉള്ള ശ്രമങ്ങൾ ഉണ്ടാകും, ലഭിക്കുന്ന അവസരങ്ങൾ യഥാർത്ഥമാണോ എന്ന് ഒന്ന് കൂടി പരിശോധിക്കേണ്ടാതാണ്. അധികാരികളുമായുള്ള ചർച്ചകൾ, വാഗ്വാദങ്ങൾ, പഴയ പ്രോജക്ടുകളിൽ വരാവുന്ന തിരുത്തലുകൾ, ദൂര യാത്രകളെ കുറിച്ചുള്ള പ്ലാൻ, ആത്മീയ വിഷയങ്ങളിൽ ഉള്ള താല്പര്യം, പഴയ സഹപ്രവർത്തകരെ കണ്ടു മുട്ടാനുള്ള അവസരം എന്നിവയും ഉണ്ടാകാം. ആരോഗ്യം, സൗന്ദര്യം എന്നിവ മെച്ചപ്പെടുത്താനുള്ള ശ്രമം, ജീവിതത്തിലെ പലവിധ ബാധ്യതകളെ കുറിച്ചുള്ള ആലോചന എന്നിവയുമായി നാം ഈ ആഴ്ച മുന്നോട്ടു പോകും.\nദൂരയാത്രകൾ, ആത്മീയത, വിദേശബന്ധം, ഉയര്ന്ന പഠനം, എഴുത്ത്, പ്രസിദ്ധീകരണം, ധ്യാനം, ഭാഗ്യം, നിയമം, തീര്ത്ഥാടനം എന്നീ മേഖലയിൽ ഈ ആഴ്ച പൂർണ ചന്ദ്രൻ ഉദിക്കും. പൂർണ ചന്ദ്രൻ പൂര്ത്തീകരണങ്ങളെ സൂചിപ്പിക്കുന്നു. ദൂര യാത്രകൾ, പരീക്ഷകൾ , ഉപരി പഠനം എന്നിവയിൽ പൂർത്തീകരണം ഉണ്ടാകും. ചില പ്രോജക്ടുകൾ ചെയ്തു തീർക്കാനുള്ള നിരവധി അവസരങ്ങൾ, ആത്മീയ വിഷയങ്ങളിൽ ഇടപെടാനുള്ള അവസരം എന്നിവയ്ക്കുള്ള നിരവധി അവസരങ്ങൾ ഉണ്ടാകാം. വിദേശ ബന്ധങ്ങൾ, വിദേശത്ത നിന്നുള്ള പ്രോജക്ടുകൾ, എഴുത്ത് പ്രസിദ്ധീകരണം എന്നിവയും പ്രതീക്ഷിക്കുക. പൂർണ ചന്ദ്രൻ ആശയ വിനിമയങ്ങൾ, മീഡിയ, സഹോദരങ്ങൾ, സഹോദര തുല്യർ എന്നീ വിഷയങ്ങളെയും സ്വാധീനിക്കും. വളരെ അധികം ആശയ വിനിമയങ്ങൾ ഈ അവസരം ഉണ്ടാകാം. സഹോദരങ്ങൾ സഹോദര തുല്യർ ആയവരോടുള്ള ആശയ വിനിമയം, എഴുത്ത്, എഡിറ്റിങ്, ഇലക്ട്രോണിക്‌സ് എന്നീ മേഖലയിൽ നിന്നുള്ള ജോലികളും പ്രതീക്ഷിക്കുക.. ഈ അവസരം ശാരീരിരിക അസ്വസ്ഥകളും ഉണ്ടാകാം.\nസെക്‌സ്, തകര്ച്ചകള്, പാര്ട്ണര്ഷിപ്പുകള്, ആയുര്‌ദൈര്ഖ്യം, നിഗൂഡ വിഷയങ്ങള്, ഭൗതികവും, ആത്മീയവുമായുള്ള രൂപാന്തരം, നിക്ഷേപങ്ങള്, ജോയിന്റ് സ്വത്തുക്കള്, ടാക്‌സ്, ഇന്ഷുറന്‌സ്, ലോണുകള് എന്നീ വിഷയങ്ങൾക്ക് മേൽ ഈ ആഴ്ച പൂർണ ചന്ദ്രൻ ഉദിക്കും. പൂർണ ചന്ദ്രൻ പൂര്ത്തീകരണങ്ങളെ സൂചിപ്പിക്കുന്നു. വ്യക്തി ജീവിതത്തിൽ നിന്നും, സാമൂഹിക ജീവിതത്തിൽ നിന്നും പങ്കാളിത്ത ബന്ധങ്ങളിൽ നിരവധി മാറ്റങ്ങൾ ഉണ്ടാകാം. ചില ബന്ധങ്ങളിൽ അവസാന തീരുമാനം കൈക്കൊള്ളേണ്ട അവസ്ഥ ഉണ്ടാകും. അല്പം സങ്കീർണമായ അവസ്ഥകളിലൂടെ നാം കടന്നു പോകുന്നു. പുതിയ പങ്കാളിത ബന്ധങ്ങൾക്ക് വേണ്ടി ഉള്ള ശ്രമങ്ങൾ സാവധാനമാക്കുന്നതയിരിക്കും നല്ലത്. ജോയിന്റ് സ്വത്തുക്കളെ കുറിച്ചുള്ള തർക്കങ്ങൾ, പങ്കാളിയോടുള്ള ചർച്ചകൾ, ഭൂത കാലത്തെ കുറിച്ചുള്ള ഓർമ്മകൾ, സാമ്പത്തിക ബാധ്യതകളെ കുറിച്ചുള്ള ആലോചന, ടാക്‌സ്, ഇൻഷുറൻസ് എന്നാ മേഖലയിൽ നിന്നുള്ള തിരുത്തലുകൾ, പാർട്ട് ടൈം ജോലിക്ക് വേണ്ടി ഉള്ള തയ്യാറെടുപ്പുകൾ എന്നിവയും പ്രതീക്ഷിക്കുക.\nവിവാഹം, പങ്കാളി, നിയമപരമായ ബന്ധങ്ങൾ, ബിസിനസ് ബന്ധങ്ങൾ, തെളിഞ്ഞുനിൽക്കുന്ന ശത്രുക്കൾ, എഗ്രീമെന്റുകൾ കോൺട്രാക്ടുകൾ എന്നീ മേഖലയിൽ ഈ ആഴ്ച പൂർണ ചന്ദ്രൻ ഉദിക്കും. പൂർണ ചന്ദ്രൻ പൂർത്തീകരണങ്ങളെ സൂചിപ്പിക്കുന്നു. സജീവമായിരിക്കും. വ്യക്തി ജീവിതത്തിൽ നിന്നും സാമൂഹിക ജീവിതത്തിൽ നിന്നും ഉള്ള ബന്ധങ്ങളിൽ പൂർത്തീകാരണം സംഭവിക്കാം. നിലവിൽ ഉള്ള ബന്ധങ്ങളിൽ ഈ പൂർത്തീകരണം പല രീതിയിൽ പ്രതിഫലിക്കും. ഈ ബന്ധങ്ങളുടെ പുരോഗമനത്തിന് ത്യാഗപൂർണമായ നിലപാടുകൾ സ്വീകരിക്കേണ്ടി വരും. നിയമ പരമായ ബന്ധങ്ങളിൽ നിങ്ങളുടെ നിലപാടുകൾ ശ്രദ്ധേയമാകും. പുതിയ ബന്ധങ്ങൾ, എഗ്രീമെന്റുകൾ എന്നിവയിലും ഈ മാറ്റങ്ങൾ പ്രതീക്ഷിക്കുക. നിങ്ങളുടെ വ്യക്തി ജീവിത്തിന്മേലും ഈ അവസ്ഥയിൽ പൂർണ ചന്ദ്രൻ പ്രതിഫലിക്കും. പൂർണ ചന്ദ്രൻ വൈകാരികതയെ സൂചിപ്പിക്കുന്നു. നിങ്ങളുടെ വ്യക്തി ജീവിതം, ഭൂത കാലം എന്നിവയെ കുറിച്ചുള്ള തിരിഞ്ഞു നോട്ടം ഈ അവസ്ഥയിൽ ഉണ്ടാകും. പല വിഷയങ്ങളിലും വൈകാരികമായ രീതിയിൽ ഉള്ള പ്രതികരണങ്ങളും പ്രതീക്ഷിക്കുക. ശാരീരിരിക അസ്വസ്ഥതകളും ഈ അവസരം സാധാരണ ആകാം.\nജോലിസ്ഥലം, സഹപ്രവര്ത്തകര്, ദിവസേന ഉള്ള ജീവിതം, വളര്ത്തു മൃഗങ്ങൾ, ബാധ്യതകള്, ആരോഗ്യം എന്നീ മേഖലയിൽ ഈ ആഴ്ച പൂർണ ചന്ദ്രൻ ഉദിക്കും. പൂർണ ചന്ദ്രൻ പൂർത്തീകരണങ്ങളെ സൂചിപ്പിക്കുന്നു. ജോലി സ്ഥലം, സഹപ്രവർത്തകർ എന്നീ വിഷയങ്ങളിൽ പ്രധാന നീക്കങ്ങൾ ഉണ്ടാകും ചില ജോലികൾ നാം ചെയ്തു തീർക്കും. സഹ പ്രവര്ത്തകരോടുള്ള തർക്കങ്ങൾ ഉണ്ടാകാം. ദിവസേന ഉള്ള ജീവിതം മെച്ചപ്പെടുത്താൻ വേണ്ട നിരവധി സാഹ ചര്യങ്ങൾ ആണ്. സഹപ്രവർത്തകർക്ക് നിരവധി ആവശ്യങ്ങൾ ഉണ്ടാകും. ആരോഗ്യ കാര്യത്തിൽ പുതിയ തീരുമാനങ്ങൾ എടുക്കും, പുതിയ ഭക്ഷണ ക്രമം, ആരോഗ്യ ക്രമം എന്നിവയും ഉണ്ടാകാം. ദൂര യാത്രകൾക്ക് വേണ്ടി ഉള്ള ആലോചന, ആത്മീയ വിഷയങ്ങോലോടുള്ള താല്പര്യം, ചാരിറ്റി പ്രവർത്തനങ്ങൾ, രഹസ്യമായ നീക്കങ്ങൾ എന്നിവയും ഈ ആഴ്ച പ്രതീക്ഷിക്കുക.\nബുദ്ധി, പ്രേമം, കുട്ടികള്, ക്രിയേറ്റീവ് കഴിവുകള്, ഊഹക്കച്ചവടം, സെല്ഫ് പ്രൊമോഷന്, നെറ്റുവര്ക്കിങ് എന്നീ മേഖലയിൽ ഈ ആഴ്ച പൂർണ ചന്ദ്രൻ ഉദിക്കും. പൂർണ ചന്ദ്രൻ പൂർത്തീകരണങ്ങളെ സൂചിപ്പിക്കുന്നു. ടീം ജോലികൾ ക്രിയേട്ടീവ് ജോലികൾ എന്നിവയില് പൂർത്തീകരണം സംഭവിക്കാം. കുട്ടികൾ, യൂത്ത് ഗ്രൂപ്പുകൾ എന്നിവർക്ക് ഒപ്പം പ്രവർത്തിക്കാനുള്ള അവസരം. വിനോദ പരിപാടികൾ, നെറ്റ് വർക്കിങ് എന്നിവയ്ക്കുള്ള അവസരവും ലഭിക്കാം. പ്രേമ ബന്ധം ശക്തിപ്പെടുത്താനുള്ള ശ്രമവും നടക്കും. ഗ്രൂപ്പ് ബന്ധങ്ങളിൽ ക്ഷമ ആവശ്യമായി വരും. പുതിയ ഹോബികൾ ഏറ്റെടുക്കാനുള്ള ശ്രമം ഉണ്ടാകും. സ്വന്തം സംരംഭങ്ങളിൽ അധിക ശ്രദ്ധ വേണ്ടി വരും. പൂർണ ചന്ദ്രൻ ലോങ്ങ് ടേം പ്രോജക്ടുകൾ, കൂട്ടായ്മകൾ എന്നിവയിലും പ്രതിഫലിക്കും. നിലവിൽ ഉള്ള ടീം ജോലികളെ കുറിച്ചുള്ള പ്ലാനുകൾ തയ്യാറാക്കും. ലോങ്ങ് ടേം ജോലികൾ, ബന്ധങ്ങൾ എന്നിവയിലും പൂർത്തീകരണം സംഭാവികാം.\nമാതാപിതാക്കൾ, സ്വത്ത്, ബന്ധുക്കൾ, സന്തോഷം, വളർച്ച, ഉപജീവനം, വീട്, കുടുംബം, ജീവിത സൗകര്യങ്ങൾ ഈ മേഖലയിൽ ഈ ആഴ്ച പൂർണ ചന്ദ്രൻ ഉദിക്കും. പൂർണ ചന്ദ്രൻ പൂർത്തീകരണങ്ങളെ സൂചിപ്പിക്കുന്നു. കുടുംബം, വ്യക്തി ജീവിതം എന്നിവയിൽ കൂടുതൽ ശ്രദ്ധ ഉണ്ടാകും. കുടുംബ യോഗങ്ങൾ, ബന്ധു ജന സമാഗമം എന്നിവയും ഈ അവസരം പ്രതീക്ഷിക്കുക. മാതാപിതാക്കൾ മറ്റു ബന്ധുക്കൾ എന്നിവരോട് സീരിയസ് ചർച്ചകൾ ഉണ്ടാകും. പല തരം റിയൽ എസ്റ്റേറ്റ് ഡീലുകളെ കുറിച്ചുള്ള ചർച്ചകൾ, വീട് മാറ്റം, വില്പന എന്നിവയെ കുറിച്ചുള്ള ആലോചനകളും ഉണ്ടാകും. പൂർണ ചന്ദ്രന്റെ സ്വാധീനം ജോലി, അധികാരികൾ, സമൂഹത്തിലെ വില എന്നീ മേഖലകളിലും സ്വാധീനം ചെലുത്തും. ജോലി, ജോലി സ്ഥലം എന്നിവ ഈ അവസരം വളരെ സെൻസിറ്റീവ് ആയ അവസ്ഥയിലാണ്. അതിനാൽ ഈ മേഖലയിൽ നടത്തുന്ന നീക്കങ്ങൾ വളരെ ശ്രദ്ധയോടെ ആവണം. ഇത് വരെ ചെയ്ത ജോലിക്കുള്ള അംഗീകാരം നിങ്ങൾ എന്താണോ പ്രവർത്തിച്ചത് അതെ രീതിയിൽ തന്നെ ലഭിക്കുന്ന സാഹചര്യമാണ്. പൂർണ ചന്ദ്രൻ വൈകാരികതയെ സൂചിപ്പിക്കുന്നു. ജോലി, ജോലി സ്ഥലം, അധികാരികൾ, സമൂഹത്തിലെ വില എന്നിവയെക്കുറിച്ച് വൈകാരികമായ അവസ്ഥകളിലൂടെ നാം കടന്നു പോകാം. അധികാരികളുടെ വക ഉപദേശം ഈ അവസ്ഥയിൽ ലഭിക്കാം. പുതിയ ജോലി, നിലവിൽ ഉള്ള ജോലിയിൽ പൂർത്തീകരണം എന്നിവയും പ്രതീക്ഷിക്കുക.\nധൈര്യം, ശൗര്യം, സഹോദരങ്ങള്, ആശയവിനിമയം, ഇലക്ട്രോണിക്‌സ്, ടെക്‌നോളജി, ചെറുയാത്രകള്, ചെറുകോഴ്‌സുകള്, അയല്ക്കാര് എന്നീ മേഖലയിൽ ഈ ആഴ്ച പൂർണ ചന്ദ്രൻ ഉദിക്കും. പൂർണ ചന്ദ്രൻ പൂർത്തീകരണങ്ങളെ സൂചിപ്പിക്കുന്നു. ചെറു യാത്രകൾ, ചെറു കോഴ്‌സുകൾ എന്നിവയിൽ നിന്നുള്ള അവസരങ്ങൾ പ്രതീക്ഷിക്കുക. സഹോദരങ്ങൾ, സഹോദര തുല്യർ ആയവർ എന്നിവരുമായി ഉള്ള കൂടുതൽ സംസാരവും ഉണ്ടാകാം. സ്വന്തം സംരംഭങ്ങളെ മെച്ചപ്പെടുത്താനുള്ള കഠിന ശ്രമം ഉണ്ടാകും, പുതിയ സംരംഭങ്ങളിൽ രണ്ടാമത് ആലോചന വേണ്ടി വരും. ആശയ വിനിമയം, ഇലെക്ട്രോണിക്‌സ്, ടെക്‌നോളജി മീഡിയ എന്നീ മേഖലകളിൽ ജോലികളിൽ പൂർത്തീകരണം, ശാരീരിക അസ്വസ്ഥതകൾ എന്നിവയും പ്രതീക്ഷിക്കുക.\nധനം, വസ്തുവകകൾ, സംസാരം, നിങ്ങളുടെ മൂല്യം എന്നീ മേഖലയിൽ ഈ ആഴ്ച പൂർണ ചന്ദ്രൻ ഉദിക്കും. പൂർണ ചന്ദ്രൻ പൂർത്തീകരണങ്ങളെ സൂചിപ്പിക്കുന്നു. സാമ്പത്തിക ബാധ്യതകളെ കുറിച്ചുള്ള ആശങ്കയാണ് ഈ നീക്കം കൊണ്ട് മനസിലാക്കാൻ കഴിയുക. പാർട്ട് ടൈം ജോലികൾക്ക് വേണ്ടി ഉള്ള ശ്രമം ഉണ്ടാകും. ജോലിയിൽ ഇപ്പോൾ ഉള്ള പ്രോജക്ടുകളിൽ പൂർത്തീകരണം പ്രതീക്ഷിക്കുക. അല്പ നാളുകൾ കൂടി ഈ അവസ്ഥയിൽ നാം സഞ്ചരിക്കും. പുതിയ കോഴ്‌സുകൾ ചെയ്യാനുള്ള ശ്രമം, നിലവിൽ ഉള്ള ജോലിയിൽ പുതിയ പ്രോജക്ടുകൾ, ലോണുകൾ നൽകാനും ലഭിക്കാനും ഉള്ള സാധ്യത, കുടുംബവുമായി ബന്ധപ്പെട്ടുള്ള സീരിയസ് ചർച്ചകൾ, പുതിയ ജോലിക്ക് വേണ്ടി ഉള്ള ശ്രമം, പുതിയ സാമ്പത്തിക പ്ലാനുകൾ എന്നിവയും പ്രതീക്ഷിക്കുക.\nനിങ്ങളുടെ വ്യക്തിത്വം, ലുക്‌സ്, വീക്ഷണകോൺ, മനോഭാവം, വിചാരധാര, ആരോഗ്യം, ഊര്ജസ്വലത എന്നീ മേഖലയിൽ ഈ ആഴ്ച പൂർണ ചന്ദ്രൻ ഉദിക്കും. പൂർണ ചന്ദ്രൻ പൂർത്തീകരണങ്ങളെ സൂചിപ്പിക്കുന്നു. വ്യക്തി ജീവിതവുമായി ബന്ധപ്പെട്ട ചില വിഷയങ്ങളിൽ പൂർത്തീകരണം സംഭവിക്കും. പൂർണ ചന്ദ്രൻ വൈകാരികതയെ സൂചിപ്പിക്കുന്നു. നിങ്ങളുടെ വ്യക്തി ജീവിതം, ബന്ധങ്ങൾ എന്നിവയെ കുറിച്ച് വികാരപരമായ നിലപാടുകൾ സ്വീകരിക്കും. വ്യക്തി ജീവിതത്തിൽ നിന്നും സാമൂഹിക ബന്ധങ്ങളിൽ നിന്നും പൂർത്തീകരണം പ്രതീക്ഷിക്കാവുന്നതാണ്. ആരോഗ്യ, സൗന്ദര്യം എന്നിവ സംരക്ഷിക്കാനുള്ള ശ്രമവും ഉണ്ടാകും.\nരഹസ്യ മോഹങ്ങള്, ഒളിഞ്ഞിരിക്കുന്ന ശത്രുക്കള്, ഒളിപ്പിച്ചുവെച്ചകഴിവുകള്, ബെഡ്‌പ്ലെഷേഴ്‌സ്, ഒറ്റപ്പെടല്, ദൂരദേശസം, നഷ്ടങ്ങള്, പ്രാര്ത്ഥന, ധ്യാനം, ചാരിറ്റി, നിഗൂഡത എന്നീ മേഖലയിൽ ഈ ആഴ്ച പൂർണ ചന്ദ്രൻ ഉദിക്കും. പൂർണ ചന്ദ്രൻ പൂർത്തീകരണങ്ങളെ സൂചിപ്പിക്കുന്നു. ശാരീരിരിക അസ്വസ്ഥതകൾ, മാനസികമായ വെല്ലുവിളികൾ എന്നിവ അവസരം ഉണ്ടാകാം. ദൂരയാത്രകൾക്ക് വേണ്ടി ഉള്ള തയ്യാറെടുപ്പുകൾ, ഏകാന്തനായി തീരാനുള്ള ആഗ്രഹം എന്നിവയും ഉണ്ടാകും. ജോലി, സഹപ്രവർത്തകർ എന്നീ വിഷയങ്ങളും ഈ അവസരം സജീവമാകും. സഹപ്രവർത്തർ, അവരുടെ പെരുമാറ്റം എന്നിവയെ കുറിച്ചുള്ള ആലോചന, നിലവിൽ ഉള്ള പ്രോജക്ടുകളിൽ പൂർത്തീകരണം, പുതിയ ജോലിയെ കുറിച്ചുള്ള ആലോചന, പലവിധ ബാധ്യതകളെ കുറിച്ചുള്ള കണക്ക് കൂട്ടലുകൾ എന്നിവയും പ്രതീക്ഷിക്കുക.


താലികെട്ടിനിടെ കറന്‍റ് പോയി; ഇരുട്ടിൽ വധുവിനെ മാറി താലിചാർത്തി വരന്മാർ\nHomeWeddingതാലികെട്ടിനിടെ കറന്‍റ് പോയി; ഇരുട്ടിൽ വധുവിനെ മാറി താലിചാർത്തി വരന്മാർ\nഭോപ്പാൽ: സഹോദരിമാരുടെ വിവാഹ ചടങ്ങിനിടെ വൈദ്യുതി തകരാറിലായതിനെ തുടർന്ന് വരന്മാർക്ക് വധുവിനെ പരസ്പരം മാറി. വെളിച്ചക്കുറവും വധുവായ പെൺകുട്ടികൾ മുഖാവരണം ധരിച്ചിരുന്നതും കാരണമാണ് പരസ്പരം തിരിച്ചറിയാൻ കഴിയാതായത്. മധ്യപ്രദേശിലെ ഉജ്ജയിനിയിൽ ഞായറാഴ്ചയാണ് സംഭവം.[www.malabarflash.com]\nരമേഷ്‌ലാൽ എന്നയാളുടെ മക്കളായ നികിതയുടെയും കരിഷ്മയുടെയും വിവാഹം ഒരേ ദിവസം ഒരേ വേദിയിലാണ് നടത്തിയത്. ഒരേ വസ്ത്രമാണ് സഹോദരിമാർ ധരിച്ചിരുന്നത്. വ്യത്യസ്ത കുടുംബങ്ങളിൽപെട്ട ദംഗ്‌വാര ഭോലയും ഗണേഷുമായിരുന്നു വരൻമാർ.\nതാലികെട്ടുന്ന സമയത്ത് കറന്‍റ് പോയതോടെ വെളിച്ചക്കുറവുണ്ടായിരുന്നു. വധുമാർ മുഖാവരണം ധരിച്ചത് കാരണം പരസ്പരം തിരിച്ചറിയാനും സാധിച്ചില്ല. പരസ്പരം കൈകൾ കോർത്ത് നടക്കുമ്പോളും വധൂ വരന്മാർ തമ്മിൽ മാറിയ വിവരം ആരും അറിഞ്ഞിരുന്നില്ല. ചടങ്ങ് പൂർത്തിയാക്കി വധുവിനെ കൂട്ടി വരൻമാരുടെ വീടുകളിൽ എത്തിയപ്പോളാണ് സംഭവം മനസിലാകുന്നത്.\nആദ്യം ചില വാക്കുതർക്കങ്ങളുണ്ടായെങ്കിലും അടുത്ത ദിവസം ഒരിക്കൽ കൂടി ചടങ്ങുകൾ നടത്തി ബന്ധുക്കൾ പ്രശ്നം പരിഹരിക്കുകയായിരുന്നു.


ഇങ്ങനെ തര്‍ക്കിക്കല്ലേ... | troubled marriage increases obesity risk - Malayalam Oneindia\n14 min ago ജാര്‍ഖണ്ഡില് ബിജെപി നേതാവിനെയും ഭാര്യയെയും അക്രമികള് കൊലപ്പെടുത്തി, പോലീസ് പറയുന്നത് ഇങ്ങനെ\n22 min ago പ്രിയങ്ക രണ്ടാം ഇന്ദിര, മാറ്റത്തിന്റെ കൊടുങ്കാറ്റ്! 2022ൽ യുപി പിടിക്കുമെന്ന് കോൺഗ്രസ് അധ്യക്ഷൻ\n38 min ago 'വട്ടിയൂര്‍ക്കാവില് ആര്‍എസ്എസ്-സിപിഎം ധാരണ; എന്തുവന്നാലും ജയം മോഹന്‍കുമാറിന്'\nPublished: November 1 2014, 17:15 [IST]\nചട്ടിയും കലവുമായാല് തട്ടിയും മുട്ടിയുമെന്നൊക്കെയിരിക്കും. ഭാര്യാ ഭര്‍ത്താക്കന്മാര്‍ക്കിടയില് തര്‍ക്കങ്ങള് സാധാരണയാണ്. എന്നാല് ദേഷ്യം മൂക്കിന് തുമ്പത്തുളള ദമ്പതിമാര്‍ക്ക് ഒരു മുന്നറിയിപ്പ്. വഴക്കും തര്‍ക്കങ്ങളും അമിതവണ്ണം എന്ന രോഗത്തിന് കാരണമായേക്കുമെന്നാണ് പുതിയ പഠനങ്ങള് തെളിയിച്ചിരിക്കുന്നത്.\nകലഹങ്ങള് വിഷാദത്തിലേക്കെത്തുന്നതാണ് പ്രശ്‌നങ്ങള്‍ക്ക് കാരണമാകുന്നത്. ഇത് ദഹനത്തെ തടസ്സപ്പെടുത്തും. ഭക്ഷണത്തിലെ കൊഴുപ്പ് അടിഞ്ഞുകൂടുന്നത് പൊണ്ണത്തടിയിലേക്ക് നയിക്കുമെന്ന് ഗവേഷകര് സാക്ഷ്യപ്പെടുത്തുന്നു. ഇത്തരക്കാര്‍ക്ക് പ്രമേഹവും ഹൃദയസംബന്ധമായ രോഗങ്ങളും വരാന് സാധ്യതയേറെയാണ്.\n24നും 61നും ഇടയില് പ്രായമുളള ദമ്പതികളിലാണ് ഗവേഷകര് പഠനം നടത്തിയത്. ഭക്ഷണം നല്‍കിയ ശേഷം ഇവരുടെ സ്ഥിരം തര്‍ക്കവിഷയത്തെക്കുറിച്ച് പരസ്പരം പറയാന് ആവശ്യപ്പെട്ടു. ഇത് പലരെയും കലഹത്തിലെത്തിച്ചു. തുടര്‍ന്ന് ഇവരുടെ പെരുമാറ്റം വീഡിയോയില് പകര്‍ത്തി. ഭക്ഷണശേഷം എത്ര കലോറി ഊര്‍ജം ചെലവഴിച്ചെന്ന് രേഖപ്പെടുത്തി. സന്തോഷത്തോടെ സമയം ചെലവഴിച്ചവരെക്കാള് 31 കലോറിയെങ്കിലും കുറവ് ഊര്‍ജമേ കലഹിച്ചവര് ചെലവഴിച്ചുളളൂവെന്ന് കണ്ടെത്തി. ഒഹിയോ സ്‌റ്റേറ്റ് യൂണിവേഴ്‌സിറ്റിയിലെ ഇന്‍സ്റ്റിറ്റ്യൂട്ട് ഓഫ് ബിഹേവ്യറല് മെഡിസിന് റിസര്‍ച്ച് ഡയറക്ടര് ജാന് ഗ്ലേസറിന്റെ നേതൃത്വത്തിലായിരുന്നു പഠനം.\nകൂടുതൽ study വാർത്തകൾ\nമണ്ണിടിച്ചില്: ഭൂമി വിണ്ടുകീറല് പരിശോധന ആരംഭിച്ചു, കടുത്ത വരള്‍ച്ചക്കും സാധ്യതയെന്ന്\nദുരന്തനിവാരണമാര്‍ഗങ്ങള് കണ്ടെത്താന് വിദ്യാര്‍ത്ഥികളുടെ പഠനയാത്ര; ആറാട്ടുപാറയിലെത്തിയത് നിരവധി പേര്\nഇല്ലായ്മയില് നിന്ന് ഉന്നതിയുടെ പടവുകള് താണ്ടുന്ന അശ്വതിയുടെ പഠനം സര്‍ക്കാര് ഏറ്റെടുക്കും! സാംബവ കോളനിയിലെ അശ്വതിയും പറയുന്നു, സര്‍ക്കാര് ഒപ്പമുണ്ട്...\nബര്‍മുഡ ട്രയാംഗിളിന്റെ ചുരുളഴിഞ്ഞു... കപ്പല് തകര്‍ക്കുന്നത് അജ്ഞാത ശക്തികളല്ല രാക്ഷസ തിരമാലകള്!!\nstudy couple fight obesity marriage പഠനം ദമ്പതികള് അമിതവണ്ണം വിവാഹം കലഹം\nA new study suggests that hostilities inaperson's marriage, paired withahistory of depression, could lead toahigher obesity risk in adults. The study reveals that these factors will lead to changes in how the body processes any high-fat food that the person consumes.\nStory first published: Saturday, November 1, 2014, 17:15 [IST]


മഗ്ദലനക്കാരി – Room No. 28\nവള്ളത്തോളെഴുതിയ ഖണ്ഡ കാവ്യം മഗ്ദലനക്കാരി മറിയത്തിന്റെ വരികൾ കുറച്ചെങ്ങോ പണ്ട് ഹൈസ്കൂളിൽ പഠിച്ചത് ലീനയ്ക്ക് നല്ല ഓർമ്മയുണ്ട്. ഇല്ല പഠിച്ചില്ല, പഠിപ്പിക്കാനാരോ ശ്രമിച്ചു. ആ വരികൾ അങ്ങോട്ട് മനസ്സിൽ വരുന്നില്ല. വരുമായിരുന്നെങ്കിൽ, എന്നും അന്നന്ന് രാത്രിയിലേക്കുള്ള ഇടപാടുകാരനേ കാത്ത് നില്ക്കുമ്പൊ, അവളത് പാടിക്കൊണ്ട് നിന്നേനേ. ഒരാശ്വാസത്തിന്.\nപകൽ വീട്ടിലേക്ക് കേറി ചെല്ലുന്നതിന് മുമ്പ് മാമങ്കലത്തെ കുരിശുതൊട്ടിയിൽ എന്നും തന്റെ പങ്ക് അർപ്പിച്ചിട്ട്, മഗ്ദലനക്കാരിയോട് പൊറുത്ത കർത്താവ് എന്നോടും പൊറുക്കണേ എന്നാണ് ലീന പ്രാർത്ഥിക്കാറുള്ളത്. പൊറുക്കില്ലെന്നറിയാം, പക്ഷെ തന്റെ മോനെങ്കിലും നല്ല ഭാവിയുണ്ടാവാനാവണം. എന്നും രാത്രി എങ്ങോട്ടാ പോവുന്നതെന്ന് ചോദിക്കാറായി അവൻ. അധികം വൈകാതെ അമ്മ ഉള്ളിലൊതുക്കി ജീവിക്കുന്നതെല്ലാം ആരെങ്കിലുമവന് പറഞ്ഞ് കൊടുക്കും. പിന്നെങ്ങനെയാണെന്ന് അവൾക്കൊരു എത്തും പിടിയും കിട്ടുന്നില്ല.\nഇന്നിപ്പൊ കുളിച്ചൊരുങ്ങി നില്ക്കുന്നത് നോർത്ത് റയിൽവേ സ്റ്റേഷന് മുമ്പിലുള്ള ബസ് സ്റ്റോപ്പിലാണ്. ആരുമങ്ങോട്ട് അടുക്കുന്നില്ല. കുഴപ്പമില്ല, തന്റെ നില്പ്പ് കണ്ടിട്ടാണ് പുണ്യാളൻ ഓട്ടോ ഓടിക്കുന്ന ഐപ്പിച്ചായൻ പോയതെന്ന് അവൾ ആശ്വസിച്ചു. അയാളാരേയെങ്കിലും എവിടുന്നെങ്കിലും തപ്പിപ്പിടിച്ച് കൊണ്ടുവന്നോളും. കിട്ടുന്നതിലൊരു പങ്ക് അയാൾക്കും കൊടുക്കണം, എന്നാലും പോട്ടെ. ഒന്നുമില്ലാതെ തിരിച്ച് പോവുന്നതിലും നല്ലതാ അത്.\nപണ്ട് സ്കൂളിൽ പഠിക്കുമ്പൊ അസാധ്യ അത്‌ലെറ്റായിരുന്നു ലീന. 200ഉം, 400ഉം മീറ്ററോടാനുള്ള ആരോഗ്യം വീട്ടിൽ നിന്ന് കഴിക്കുന്ന വാട്ട കപ്പകൊണ്ട് കിട്ടാത്തതുകൊണ്ട് 100ഇലും,4x 100ഇലുമായിരുന്നു ശ്രദ്ധ മുഴുവൻ. റിലേ അവസാനമോടാൻ ലീനയുണ്ടെങ്കിൽ പിന്നെ വേറേയൊന്നും വേണ്ടെന്നായിരുന്നു അന്നൊക്കെ. ബാറ്റൺ കിട്ടുന്നത് ചിലപ്പൊ ഏറ്റവും അവസാനമായിരിക്കും, പക്ഷെ വിജയിക്കാൻ അതവൾക്കൊരു തടസ്സമല്ലായിരുന്നു. ഇന്നും ഒരു തരത്തിൽ പറഞ്ഞാൽ ബാറ്റൺ അവസാനം കിട്ടിയുള്ള നില്പ്പാണ്.\nഎന്നും അവസാനമെത്തുന്നകൊണ്ട് അവസാനമാണ് ആരെങ്കിലും വന്ന് കൂട്ടിക്കൊണ്ട് പോവാറുള്ളത്. ഇതേ പണി ചെയ്ത് ജീവിക്കുന്ന കൂട്ടുകാരികളെല്ലാം ചേർന്ന്, സിനിമ കാണാൻ ക്യൂ നില്ക്കുന്നത് പോലെയൊരു അലിഖിത വ്യവസ്ഥയുണ്ടാക്കിയിട്ടുണ്ട്. ഒന്നിച്ചേ നില്ക്കു, ആദ്യം വന്നവർക്ക് ആദ്യം പോവാം. അവസാനം ഒറ്റയ്ക്കാവാൻ ലീനയ്ക്ക് പേടിയില്ല. അല്ലെങ്കിലും നഷ്ടപ്പെടാൻ എന്തായിനി ബാക്കിയുള്ളത്.\nപ്രതീക്ഷകൾ തകിടം മറിച്ച് അവളേക്കാൾ നിറമുള്ള ഒരുത്തി ഒരു നരച്ച നീല ബാഗും ചുമന്ന് സ്റ്റോപ്പിന്റെ അങ്ങേ തലയ്ക്കൽ വന്ന് നിന്നു. ലീനയുടെ പ്രായം തന്നെ, പക്ഷെ കളത്തിലിറങ്ങിയിട്ട് അധികമായില്ലാന്ന് തോന്നുന്നു. കരഞ്ഞ് വശംകെട്ട കണ്ണുകൾ, ഒരു ചെറിയ പൊട്ടുണ്ട്, പൗഡറൊന്നും അടുത്തൂടെ പോലും പോവാത്ത മുഖം, ചീകിയൊതുക്കാത്ത മുടി, ഒന്നുമില്ലായ്മ വിളിച്ചറീയിക്കുന്ന പഴയൊരു ഓറഞ്ച് ചുരിദാറാണ് വേഷം. പക്ഷെ നിറം പ്രശ്നമാണ്. വെല്ലുവിളിയാണ്. ഐപ്പ് അവളേ കണ്ടാൽ അടുത്ത ആൾടെ കൂടെ അവളേ വിളിച്ച് ഓട്ടോയിൽ കേറ്റിയാലോ. ലീനയുടെ മുഖത്ത് നിരാശ പടർന്നു.\nലീന അവൾടെ അടുത്തേക്ക് നീങ്ങിക്കൊണ്ട് ചോദിച്ചു,\nഒരു നിമിഷം ലീനയുടെ ചോദ്യം കേട്ട് അവളൊന്ന് പകച്ചെന്ന് തോന്നുന്നു. ഒന്നും മിണ്ടിയില്ല. ലീനയുടെ കണ്ണിന്റെ ആഴമളക്കുന്ന പോലെ അങ്ങനെ നോക്കി നിന്നു. ശരീരം ചൂഴ്ന്ന് നോക്കുന്ന ശവംതീനി പെണ്ണുപിടിയന്മാരുടെ നോട്ടം പോലുമിപ്പൊ ലീനയ്ക്ക് ഒരു വിഷയമല്ല, പക്ഷെ ഇതെന്തോ ലീനയ്ക്ക് പോലും പുതുമയുള്ളൊരു അസ്വസ്ഥത തോന്നിച്ചു. അവൾ ഞൊടി നേരത്തേക്ക് താഴേക്ക് നോക്കി. ഇനി ഒരു പക്ഷെ ഇവളീപ്പണിക്ക് ഇറങ്ങിയതല്ലേ?\nചുറ്റും ആരുമില്ലെന്ന് ഉറപ്പു വരുത്തിയിട്ട് ചോദിക്കാനുള്ളത് മനസ്സിൽ ഒന്നൂടെ ഉരുവിട്ടു, എന്നിട്ട് ഒറ്റ ശ്വാസത്തിൽ ചോദിച്ചു,\n“ഞങ്ങ ഇവടെ സമാധാനായിട്ട് ഈ പണി ചെയ്യണവരാ. ഇവടെ വരുന്ന മുറയ്ക്കാ പോവുന്നെ. അടുത്തത് ഞാൻ പോവും. കൊഴപ്പമില്ലല്ലൊ ?”\nഎന്താ മനസ്സിലെന്ന് ആർക്കും ഊഹിക്കാനാവാത്തൊരു ഭാവവുമായിട്ട് അവളങ്ങനെ നിന്നു. വീണ്ടും ലീനയുടെ മനക്ലേശത്തിന്റെ ആഴമളക്കാനാണ് പുറപ്പാട്. പക്ഷെ ഇത്തവണ ലീന കണ്ണെടുത്തില്ല. കുറച്ച് നേരത്തേക്ക് സമയം പോലും അനങ്ങാതെ അങ്ങനെ തങ്ങി നിക്കുമാറ് ഒരു നിശബ്ദത പരന്നു. പക്ഷെ അധികം വൈകാതെ തന്നെ അവളുടെ മങ്ങിയ കണ്ണുകളിലെന്തോ ഒരു തിളക്കം ലീന കണ്ടു. ചുണ്ടിന്റെ വലതു വശം കൊണ്ടൊരു ചെറിയ മന്ദഹാസവും. ഒരു നിമിഷം കൊണ്ടവൾ മറ്റാരോ ആയ പോലെ.\n“താൻ വിഷമിക്കെണ്ട. എനിക്ക് തന്റെ കസ്റ്റമറേ വേണ്ട. ഞാ ഒരാളേ കാത്ത് നിക്കുവാ..”\nഅവളത് പറഞ്ഞ് തീർന്നതും ആ ചിരി മാഞ്ഞ് വീണ്ടും മുഖത്താകെ ഇരുട്ട് പരന്നു. ദ്വിതഭാവമാറ്റം. ഒന്നും മനസ്സിലാവുന്നില്ല. പഠിച്ച കള്ളിയാണോ അതോ ഇതൊരു അവസ്ഥയാണോ? ലീന കണ്ണെടുക്കാതെ നോക്കി നിന്നു അവളെ.\nലീനയുടെ അമ്പരപ്പ് മനസ്സിലാക്കിയിട്ടെന്നോണം ഇരുട്ടിലേക്ക് തുറിച്ച് നോക്കിക്കൊണ്ട് തന്നെ അവൾ വീണ്ടും നിശബ്ദത ഭേദിച്ചു.\n“നമ്മ രണ്ടും ഒരേ തുവൽ പക്ഷികളാ. പഷേ, എന്നെ തെരഞ്ഞെടുത്ത് വെല പേശാൻ ഞാൻ ആരേം സമ്മതിക്കാറില്ല. ഞാനാണ് തെരഞ്ഞെടുക്കാറൊള്ളത്.”\nലീന അക്ഷരാർത്ഥത്തിൽ വാ പൊളിച്ച് ഒരേ നില്പ്പാണ്. ആ പെണ്ണിന്റെ മുഖത്തെ മ്‌ളാനത മാറി സ്വാഭിമാനത്തിന്റെ വെളിച്ചം വന്നതും, ഞൊടി നേരം കൊണ്ട് പഴയ മട്ടായതും കണ്ടിട്ട്, ഇവൾ മറ്റെന്തിനോ ആണിവിടെ വന്നിരിക്കുന്നത്. പക്ഷെ ഇവളിലേ എന്തോ ഒന്ന് ഇവളും തന്നേപ്പോലെ ഇരയക്കപ്പെട്ടവളാണെന്ന് വിളിച്ചോതുന്നുണ്ട് എന്നാൽ എന്താണതെന്ന് അങ്ങോട്ട് നിരൂപിക്കാനാവുന്നില്ല. രാത്രിയിലിങ്ങനെ നിന്ന് ഒരുപാട് പേരുടെ മനസ്സിലിരുപ്പ് പിടിച്ചെടുക്കുന്നവളായിട്ടുപോലും ലീനയ്ക്ക് ആ പെണ്ണിനെ മനസ്സിലാവുന്നില്ല. ആ കണ്ണിലെവിടെയോ തന്റേതുപോലൊരു ചരിത്രം ഒളിഞ്ഞ് കിടപ്പുണ്ട്, അതുറപ്പ്. പക്ഷെ ഇന്നിവൾ മറ്റാരോ ആണ്. മറ്റെന്തോ ആണ്.\nശരിക്കുമൊരു പ്രതിഭാസമാണ് ഈ പെണ്ണ്.\n“ഞങ്ങ ഇവടെ ഒരുങ്ങിക്കെട്ടി നിന്നിട്ട് പോലും അങ്ങനെ ആരേം തെരെഞ്ഞെടുക്കാനൊന്നും പറ്റീട്ടില്ല. പിന്നെ താനെങ്ങനേണ്…. പൈസക്കാരേ തന്റെ വഴിക്ക് കൊണ്ടുവരണേ…?“\n”പൈസക്കാരേയെ തെരെഞ്ഞ് പിടിക്കൂന്ന് ഞാൻ പറഞ്ഞാ?“\n”ഞാനിപ്പൊ കാത്ത് നിക്കുന്ന മനുഷ്യൻ ഒരു ക്ലാർക്കാണ്. ഭാര്യപോലും ഒറ്റപ്പെടുത്തിയ ഒരുത്തൻ. അയാളിൽ നിന്ന് സാമ്പത്തികമൊന്നും പ്രതീക്ഷിച്ചാലും കിട്ടാമ്പോണില്ല.”\n”പിന്നെ ഇതെന്താ തനിക്ക്…. തനിക്ക് വല്ല അസുഖോമാണോ?“, ആശയക്കുഴപ്പത്തില്പ്പെട്ട് ചോദിച്ചതാണെങ്കിലും ലീനയ്ക്ക് ചിരിയടക്കാനായില്ല.\n”അതല്ല എന്തായാലും! ഞാ ആരാണ്, എന്താണ്, എന്നൊക്കെ ആരും അറിയാത്തകൊണ്ടാ ഞാൻ നിലനില്ക്കുന്നെ. തന്റെ പോലല്ല ഞാൻ.“\n”പിന്നേ… അതിന് എന്നേ താനറിയില്ലല്ലൊ?“\nആ ചോദ്യം അവളെന്തോ ഒരു വെല്ലുവിളിയായിട്ട് ഏറ്റെടുത്തെന്ന് തോന്നുന്നു. അവൾ ലീനയെ അടിമുടി നോക്കി പഠിക്കുകയാണ്, അതും യാതൊരു അസ്വഭാവികതയും തോന്നിപ്പിക്കാത്തവ്വണ്ണം. അങ്ങനെ ഒരാളെ നോക്കി മനസ്സിലാക്കാൻ പറ്റുന്ന തന്റെ കഴിവിൽ ലീന സ്വയം അഭിമാനിച്ചിരുന്നു, പക്ഷെ ആ നിമിഷം ചിന്തിച്ചത്, താൻ ഈ ട്രാക്കിൽ ഫിനിഷിംഗ് ലൈൻ തൊടാൻ ഇനിയും ഒരുപാട് ഓടേണ്ടി വരുമെന്നാണ്.\nഅപ്രിയ സത്യങ്ങൾ കേൾക്കാൻ തയ്യാറായി നിന്നു, ഓടി തോറ്റതിന് ഗ്ലൂക്കോസ് പോലും കിട്ടാത്ത അവസ്ഥയിൽ.\n”പേരെനിക്ക് ഗണിച്ച് കണ്ടുപിടിക്കാനറിഞ്ഞൂട. ന്നാലും, ഒരു ചെറിയ ക്രിസ്ത്യൻ പേരാ. വീടടുത്താ. ആകാശത്തിലേ പറവകളെ നോക്കി പഠിക്കാൻ പറഞ്ഞ കർത്താവിനെ അനുസരിക്കുന്നവൾ. അന്നന്നത്തേക്ക് മാത്രം സമ്പാദിക്കുന്നവൾ. ചെയ്യുന്ന ജോലിയോട് കൂറുണ്ടെങ്കിലും കന്യാമറീയത്തിന്റെ ഭക്ത. ഇനിയും ഒരുപാടൊണ്ട് പറയാൻ. വേണാ?“\nലീന തന്റെ നെഞ്ചിൽ കിടക്കുന്ന ലോക്കറ്റിലേക്ക് ഒരു നിമിഷമൊന്ന് നോക്കി. ഞൊടിനേരംകൊണ്ട് പാലയ്ക്കൽ പള്ളി പെരുന്നാളിന്റന്ന് മേടിച്ച കന്യാമറിയത്തിന്റെ ലോക്കറ്റ് സാരിത്തുമ്പുകൊണ്ട് മറച്ചു.\n”ഇതൊക്കെ ആർക്കും പറയാൻ പറ്റുമാരിക്കും. പഷേ തനിക്കെന്നെക്കുറിച്ച് ഒരു ചുക്കുമറിയില്ല.“, ലീന ഇടഞ്ഞ മട്ടായി.\n”ഒന്നുമറിഞ്ഞൂടാന്ന് പറഞ്ഞാ തെറ്റാ. ഈ ആൺപിറന്നവമ്മാർക്ക് മൊതലെടുക്കാൻ നിന്നുകൊടുക്കണ എല്ലാരടേം കഥ എതാണ്ടൊരുപോലാ. ഏതോ ഒരുത്തൻ തൊടങ്ങി വെച്ചതല്ലെ എല്ലാ രാത്രിം തന്റെ മനസ്സീ വരുന്നെ? അല്ലേ?“\nലീന ഒന്നും പറഞ്ഞില്ല. പറയാനൊത്തില്ല.\nപതിനൊന്ന് കൊല്ലം മുമ്പുള്ളൊരു സ്പോർട്ട്സ് ഡേ അവൾക്ക് കാണാമിപ്പൊ. കൂടെ പഠിച്ചിരുന്ന ഒരുത്തിക്ക് അത്തവണത്തെ 100 മീറ്റർ ഹീറ്റ്സിൽ തോറ്റത് സഹിക്കാനൊത്തില്ല. ജയിച്ച ലീനയോടുള്ള വൈരാഗ്യം കടുത്ത് അവളെ ‘പേടിപ്പിക്കാൻ’ തന്റെ ചേട്ടനെ ചട്ടംകെട്ടി പറഞ്ഞയച്ചു. ഫൈനലിൽ അവളോട് തോല്ക്കാൻ പറയണം, അതായിരുന്നു വ്യവസ്ഥ. അന്ന് ഓടി കിതച്ച് ആകെ കിട്ടിയ ഒരു പിടി ഗ്ലൂക്കോസുകൊണ്ട് ജീവൻ നിലനിർത്തി, VI C ലെ ഒരു ബെഞ്ചിൽ കിടന്നിരുന്ന അവളെ ‘പേടിപ്പിക്കാൻ’ ചേട്ടനെ പറഞ്ഞ് വിടുമ്പൊ, അനിയത്തി പുറത്ത് കാവൽ നിന്നു. അന്ന് അകത്ത് നടന്നതെന്താന്ന് അനിയത്തി ചേട്ടനോട് ചോദിച്ചില്ല, കാരണം ഫൈനലിൽ ലീന ഓടാഞ്ഞകൊണ്ട് അവള് ജയിച്ചു.\nലീനയെ ആലോചനയിൽ നിന്ന് മടക്കിക്കൊണ്ടുവരാൻ അവൾ ഇടപെട്ടു. ആ നരച്ച ബാഗ് നിലത്തുവെച്ചുകൊണ്ട് ചോദിച്ചു,\n”ഒരുപാട് പണ്ട് നടന്ന എന്തോ ആണല്ലേ?“\nലീന തല കുനിച്ചു. അതേന്ന് തല കുലുക്കി. ലീന ചിന്തയിലാണ്ട് തകരുന്നത് എന്തുകൊണ്ടോ പരൂഷ ഹൃദയമുള്ള അവൾക്കുപോലും വിഷമമായെന്ന് തോന്നുന്നു. ഓർമ്മകളിൽ നിന്ന് പുറത്തെത്തിക്കാൻ അവൾ ചോദിച്ചു,\nഒരു നിമിഷം ലീന അവൾടെ കണ്ണിലേക്ക് തന്നെ നോക്കി നിന്നു. ആ കണ്ണിൽ എന്തോ ഒരു കലർപ്പില്ലാത്ത അനുകമ്പ കണ്ടു. അവളെയൊരു അന്യ ആയിട്ട് കാണാൻ പറ്റുന്നില്ല. അവളോട് പറഞ്ഞില്ലെങ്കിൽ പിന്നെ ആരോട് പറയാനാണ്?\n“സിലോണിൽ സമാധാനമൊണ്ടാക്കാൻ പോയിട്ട് പെണ്ണുപിടിച്ച് നടന്നവരിൽ ഒരുത്തനായിരുന്നു അപ്പൻ. അയാൾക്ക്… അന്നതൊരു വല്യ കാര്യമായിട്ട് തോന്നിയില്ല. അയാള് ചെയ്തിരുന്നതിനെ തെറ്റെന്ന് സമ്മതിക്കാൻ അയാക്ക് പറ്റുമാരുന്നില്ല. എന്റെ പഠിത്തം നിർത്താനേ അയാക്ക് തോന്നിയൊള്ളു.”\nപിന്നെ കുറച്ച് നേരത്തേക്ക് രണ്ടു പേരും ഒന്നും മിണ്ടിയില്ല. ആകെ അവിടെ മുഴങ്ങിയിരുന്നത് റയിൽവേയുടെ പരസ്യങ്ങളും, അനൗൺസ്മെന്റുകളും, ഇടെക്കിടെ പോയി വന്നിരുന്ന ട്രയിനുകളുടെ ഇരമ്പലും മാത്രമായി. ഇതിനിടയിലേതോ ഒരു അവ്യക്തമായ അനൗൺസ്മെന്റ് അവൾക്കുള്ളതാണെന്ന് തോന്നുന്നു. ജാഗരൂഗയായി നിന്ന അവൾടെ കണ്ണിൽ വീണ്ടും ആ തിളക്കം.\nതാഴെ വെച്ചിരുന്ന ബാഗെടുത്ത് പോവാനൊരുങ്ങിക്കൊണ്ട് അവൾ ലീനയോട് പറഞ്ഞു,\n“ജീവിതം ഇങ്ങനായി പോയതീ എന്നേലും വിഷമം തോന്നുന്നെങ്കീ…, അതിന് കാരണക്കാരായവരെ പോയി കാണണം. പറ്റിയാ അനുഭവിച്ച വെഷമത്തിലൊരു പങ്ക് അവർക്കും കൊടുക്കണം. അവരേ തിരിച്ച് മൊതലെടുക്കണം. അപ്പൊ തനിക്ക് മനസ്സിലായിക്കോളും ഞാനെന്താന്ന്. എന്റെ ആളെത്തിപ്പോയി. ഇനി നമ്മള് തമ്മീ കാണില്ലായിരിക്കും.“\nഅതും പറഞ്ഞ് തിരിഞ്ഞ് നോക്കാതെ പാർക്കിങ്ങ് ഏരിയ ലക്ഷ്യമാക്കി അവൾ നടന്നകന്നു. ലീനയ്ക്കെന്തൊക്കെയോ ചോദിക്കണമെന്നുണ്ടാർന്നു. പക്ഷെ ചോദ്യമൊന്നും മനസ്സിൽ വന്നില്ല. പിന്നെയും ഇരുട്ട് പരന്ന റോഡിലേക്ക് നോക്കി നിന്നു. ഭൂമിയുടെ അഗാധതയിലേക്കെന്നോണം.\nഐപ്പും ഒരു ചെറുപ്പക്കാരനും ഓട്ടോയിൽ വന്നിറങ്ങിയതോ അവളുടെ മുന്നിൽ വെച്ച് വില പേശുന്നതോ അവൾടെ ചിന്തകളെ സ്പർശിക്കുന്നു പോലുമില്ല. അവളറിയുന്നുണ്ടോ എന്ന് പോലും ഭാവത്തിൽ നിന്ന് വ്യക്തമാവുന്നില്ല.\n”എന്താടീ, ഇന്നലെ കേറി ഇറങ്ങിയവൻ നിന്റെ ചെവി തല്ലി പൊട്ടിച്ചോ?“, ഐപ്പ് അല്പം ഉറക്കെ തന്നെ ചോദിച്ചു.\nലീന ആദ്യമായി അവരെ ഒന്ന് നോക്കി. പക്ഷെ ഭാവം ഇപ്പോഴും സങ്കീർണ്ണം തന്നെ.\n”പാലത്തിനടുത്തുള്ള മംഗലത്ത് ലോഡ്ജിലോട്ടാ ഓട്ടം. വാ കേറ്.“ എന്ന് പറഞ്ഞിട്ട് ഐപ്പ് ഓട്ടോ ലക്ഷ്യമാക്കി നടന്നു.\nലീന ഒരടി അനങ്ങാതെ പറഞ്ഞു,\nഐപ്പിനാ മറുപടി ഒട്ടും ഇഷ്ടപ്പെട്ടില്ല. ലീന വന്നില്ലെങ്കിൽ മേടിച്ചെടുത്ത കമ്മിഷൻ പോവും.\n”ദേ പെണ്ണേ ഒരുമാതിരി കൊണഞ്ഞ കോമഡി ഒലത്തരുത്. വന്ന് വണ്ടീ കേറെടീ“, അയാൾ ആക്രോശിച്ചുകൊണ്ട് അവളുടെ അടുത്തേക്ക് നടന്നടുത്തു.\n“ചേട്ടാ, നമുക്ക് വേറേ നോക്കാം.”, തുടക്കാക്കാരൻ ചെറുക്കന്റെ ഹൃദയമിടിപ്പ് കൂടിയിട്ടുണ്ട്.\n“ഇതൂടേ ഒള്ളു. ഇന്ന് രാത്രി ഇനി വേറേ ആരുമില്ല അടുത്തെങ്ങും. താൻ വണ്ടീലോട്ടിരിക്ക്.”, എന്ന് പറഞ്ഞ് ഐപ്പ് ലീനയുടെ കൈക്ക് പിടിച്ച് വലിച്ച് ഓട്ടോയിലേക്ക് കേറ്റാനൊരു ശ്രമം നടത്തി.\nലീന അപ്പൊഴും ആ പതിനാലുകാരിക്ക് അന്ന് ഫൈനലിൽ ഓടാനാവുമായിരുന്നെങ്കിലുള്ള കാര്യമാണോർക്കുന്നത് ഐപ്പ് ബാറ്റൺ പിടിക്കും പോലെ തന്നെ പിടിച്ചതും, ലീന കയ്യിലിരുന്ന ആ പഴയ ലെദർ ബാഗിൽ അറിയാതെ പിടി മുറുക്കി. ലീന പഴയ ആ സ്കൂൾ മൈതാനം കണ്ടു. ഫൈനലിനായിട്ട് അവളുടെ പേര് അനൗൺസ്സ് ചെയ്തു കഴിഞ്ഞു. സെക്കൻഡ് കോളായി.\nഅവളുടെ ടീമിലുള്ള കൂട്ടുകാർ അവളുടെ പേര് ആർത്ത് വിളിക്കുന്നതും കൂടി കേട്ടതോടെ ലീനയുടെ ലെദർ ബാഗ് ഐപ്പിന്റെ കരണത്ത് പതിച്ചു. പക്ഷെ അതുകൊണ്ട് നിർത്തിയില്ല. ബാറ്റൺ കിട്ടിയാൽ പിന്നെ പതിഞ്ഞ് ഓടിയിട്ട് കാര്യമില്ലെന്നറിയാം. പിന്നെ ചിന്തിക്കാൻ നേരമില്ല. പുകഞ്ഞ് നില്ക്കുന്ന ആ കരണത്ത് വീണ്ടും വീണ്ടും അടിച്ചു. അപ്രതീക്ഷിത അക്രമണം കൈകൊണ്ട് തടഞ്ഞ് ഒഴിഞ്ഞ് മാറാൻ നോക്കിയ ഐപ്പിന്റെ നടുവിനായി ബാക്കി സമ്മാനങ്ങളെല്ലാം.\nഐപ്പിന് കൊടുക്കാനുള്ളത് കൊടുത്തിട്ട് ബാറ്റൺ കയ്യിൽ മുറുക്കി പിടിക്കുന്ന പോലെ ആ ഹാൻഡ്ബാഗും പിടിച്ച് ലീന ഇരുട്ടിലേക്ക് ഓടി.\nആദ്യത്തെ തല്ല് കണ്ടപ്പോൾ തന്നെ എങ്ങോട്ടെന്നില്ലാതെ ഇറങ്ങിയോടിയ വണ്ടിയിലിരുന്ന ചെറുപ്പക്കാരൻ ഏതോ പോസ്റ്റിലിടിച്ച് വീണെന്ന് തോന്നുന്നു. അവൻ കരുതിക്കാണും ലീന ബാക്കി അവന് തരാനാണ് ഓടുന്നത്. അല്ല. അവൾടെ ലക്ഷ്യം മാമങ്കലത്തെ കുരിശുംതൊട്ടിയാണ്. പറ്റിയാൽ അത് വരേയും അവൾക്കോടണം. അവിടെ അവൾക്കാ ഫിനിഷിംഗ് ലൈൻ കാണാം. അവിടെ ചെന്ന് മുട്ടിൽ നിന്ന് പ്രാർത്ഥിക്കണം, ഇന്നവൾ എടുത്ത തീരുമാനത്തിനെല്ലാം അവൾടെ കൂടെ ദൈവമുണ്ടാവുമോന്ന് അവൾക്കറിയണം.\nപരിചിതമല്ലാത്ത വഴികളിൽ പോലും വെളിച്ചമില്ലാത്തത് അവളെ അലട്ടിയില്ല. ഇത്രയും കാലം അഭയം തന്ന ഇരുട്ടിനെ അവൾക്കറിയാം. കൈവെള്ളപോലെ.\nഇരുട്ട് അവളേ വിഴുങ്ങി. പഴയ ആ വേഗം അവളെ മറന്നിട്ടില്ല.\nഇതും ക്ലാസ്സിൽ തന്ന ഒരു അസൈൻമെന്റാണ്. ആദ്യം ഞങ്ങളേക്കൊണ്ട് ഒരു ക്യാരക്ടർനെ രൂപപ്പെടുത്തിയിട്ട് അവനെ/അവളെ അധ്യാപകൻ തന്ന ഒരു ലൊക്കേഷനിൽ പ്ലേസ് ചെയ്ത് അദ്ദേഹത്തിന്റെ ഒരു ക്യാരക്ടറുമായിട്ട് നടന്നേക്കാവുന്ന കൂടിക്കാഴ്ച എഴുതി നോക്കിയതാണ്. ഞാൻ ജീവിതത്തിൽ എഴുതുന്ന മൂന്നാമത്തെ മലയാളം ചെറുകഥയാണിത്. അപ്പൊ അതിന്റേതായിട്ടുള്ള എല്ലാ പ്രശ്നങ്ങളും പറഞ്ഞ് തന്നാൽ വല്യ ഉപകാരമായിരിക്കും.\nAuthor roomno28Posted on നവംബര് 9, 2016 നവംബര് 12, 2016 Categories Malayalam, Short fictionTags Ernakulam, Kochi, Railway station\nപിന്നോട്ട് Previous post: ചേട്ടാ, ആലപ്പുഴ ആവാറായില്ല\nഅടുത്ത് Next post: Dream is new nightmare


രാഹുലിന്റെ സ്ഥാനാർഥിത്വം; കോൺഗ്രസിന് ആത്‌മവിശ്വാസം നഷ്‌ടപ്പെട്ടു: കോടിയേരി | Kerala | Deshabhimani | Saturday Mar 23, 2019\nതിരുവനന്തപുരം> വയനാട്ടിൽ രാഹുൽ ഗാന്ധിയുടെ സ്ഥാനാർത്ഥിത്വം എൽഡിഎഫ് ഭയപ്പെടുന്നില്ലെന്ന് സിപിഐ എം സംസ്‌ഥാന സെക്രട്ടറി കോടിയേരി ബാലകൃഷ്‌ണൻ പറഞ്ഞു. നല്ല ആത്മവിശ്വാസത്തില് തന്നെയാണ് ഇടത് സ്ഥാനാര്‍ഥികള് മത്സരരംഗത്തുള്ളത്. ശക്‌തമായ മത്സരം തന്നെ നടത്തും. വയനാട്ടിൽ രാഹുല് മത്സരിക്കുന്നുവെന്നത് കോണ്‍ഗ്രസിന് ആത്മവിശ്വാസം നഷ്ടപ്പെട്ടുവെന്നതിന്റെ തെളിവാണെന്നും കോടിയേരി പറഞ്ഞു.\nഅമേഠി സുരക്ഷിതമല്ലെന്ന‌് രാഹുൽ മനസിലാക്കി. പരാജയഭീതിയിൽനിന്നുണ്ടായ തീരുമാനമാണിത്. യുപിയിൽ തോൽവി സമ്മതിച്ചാണ‌് രാഹുൽ ഗാന്ധി വയനാട്ടിലേക്ക് വരുന്നത്.\nഎ ഗ്രൂപ്പിനു വേണ്ടി ഉമ്മൻചാണ്ടി മണ്ഡലം ഉറപ്പിക്കുകയും ടി സിദ്ദിഖ് പ്രചാരണം ആരംഭിക്കുകയും ചെയ്തിരുന്നു. എന്നാൽ അസംതൃപ്തിയുള്ള ഐ ഗ്രൂപ്പുകാർ ഇതിനെതിരെ നിലപാടെടുത്തു. ഐ ഗ്രൂപ്പ‌് രഹസ്യ യോഗം ചേർന്ന് സിദ്ധിഖിനെതിരെ പ്രവർത്തിക്കാൻ തീരുമാനിച്ചു. ഈ ഘട്ടത്തിലാണ് കെ സി വേണുഗോപാലിന്റെ ഇടപെടൽ. വേണുഗോപാലാണ‌് ഈ തീരുമാനത്തിൽ സമ്മർദ്ദശക്തിയായത്. ഇതോടെ കോൺഗ്രസിലെ സംഘർഷം മൂർച്ചിക്കും.ഇടതുപക്ഷത്തിന് വയനാട്ടിൽ നല്ല നിലയിൽ കേന്ദ്രീകരിക്കാൻ കഴിയും.\nഇത്തവണ എൽഡിഎഫിന് നല്ല വിജയപ്രതീക്ഷയുള്ള മണ്ഡലമാണ് വയനാട്. ആത്മവിശ്വാസത്തോടെ എൽഡിഎഫ് തിരഞ്ഞെടുപ്പിനെ നേരിടും. അതേസമയം, യുഡിഎഫിന്റെ നില കൂടുതൽ പരിതാപകരമാവുകയാണു ചെയ്യുക. രാഹുലിനെ പ്രീതിപ്പെടുത്താനായി കോൺഗ്രസ‌് നേതാക്കളും പ്രവർത്തകരും വയനാട്ടിൽ കേന്ദ്രീകരിക്കുന്നതോടെ മറ്റു മണ്ഡലങ്ങളിൽ പ്രവർത്തിക്കാൻ കോൺഗ്രസിന് നേതാക്കളും പ്രവർത്തകരും ഇല്ലാതാകും.\nരണ്ടു മണ്ഡലത്തിലും ജയിച്ചാൽ ഏതു മണ്ഡലത്തിൽനിന്നു രാജി വയ്ക്കുമെന്ന‌് രാഹുൽ ആദ്യമേ പ്രഖ്യാപിക്കണമെന്നും കോടിയേരി ആവശ്യപ്പെട്ടു. ജയിച്ചാൽ വയനാട്ടിൽ നിൽക്കുമെന്ന് വോട്ടർമാർക്ക് ഉറപ്പ് നല്കാൻ രാഹുലിന് കഴിയുമോ?\nവയനാട്ടിലും അമേഠിയിലും വിജയം നേടാന് കഴിഞ്ഞാല് ഏത് മണ്ഡലത്തിലെ ജനപ്രതിനിധി സ്ഥാനം രാജിവയ്ക്കുമെന്ന് രാഹുലും കോണ്‍ഗ്രസും വ്യക്തമാക്കണം. രാഹുല് വയനാട്ടില് പരാജയപ്പെട്ടാല് രമേശ് ചെന്നിത്തലയുടെയും ഉമ്മന് ചാണ്ടിയുടെയും രാഷ്ട്രീയ അന്ത്യമാകും അതെന്നും കോടിയേരി പറഞ്ഞു.


ശബരിമലയിൽ വെർച്വൽ ക്യു ഏർപ്പെടുത്താൻ സംസ്ഥാന സർക്കാരിനും പൊലീസിനും എന്ത് അധികാരം? വിമര്‍ശനവുമായി ഹൈക്കോടതി | Sathyam Online\nകൊച്ചി: ശബരിമലയിലെ വെര്‍ച്വല് ക്യൂ സംവിധാനത്തില് സംസ്ഥാന സര്‍ക്കാരിനും പൊലീസിനുമെതിരെ വിമര്‍ശനവുമായി ഹൈക്കോടതി. ശബരിമലയില് എന്ത് അധികാരത്തിന്റെ പേരിലാണ് പൊലീസ് വെര്‍ച്വല് ക്യൂ ഏര്‍പ്പെടുത്തുന്നതെന്ന് ഹൈക്കോടതി ചോദിച്ചു. ശബരിമലയിലെ കാര്യങ്ങള് തീരുമാനിക്കേണ്ടത് ദേവസ്വം ബോര്‍ഡാണെന്നും കോടതി പറഞ്ഞു. വെര്‍ച്വല് ക്യൂ വെബ്‌സൈറ്റില് പരസ്യങ്ങള് നല്‍കിയതിനേയും കോടതി വിമര്‍ശിച്ചു.\nവെർച്വൽ ക്യു ഏർപ്പെടുത്തിയതിൽ സദുദ്ദേശം മാത്രമാണുള്ളതെന്ന് സർക്കാർ ഹൈക്കോടതിയിൽ അറിയിച്ചു. സുഗമമായ ദർശനത്തിനാണ് വെർച്വൽ ക്യു കൊണ്ടുവന്നത്. 2011 മുതൽ വെർച്വൽ ക്യു നിലവിലുണ്ട്. ഇതുവരെ കാര്യമായ പരാതികള് ഉണ്ടായിട്ടില്ല. 2019 ലെ കൊവിഡ് സാഹചര്യത്തിൽ മാത്രമാണ് ദർശനം വെർച്വൽ ക്യു വഴി ആക്കിയത്. 80 ലക്ഷം പേർക്ക് വെർച്വൽ ക്യു വഴി ദർശനം നടത്താൻ അനുമതി നൽകിയെന്നും സർക്കാർ അറിയിച്ചു.\nക്ഷേത്രം ട്രസ്റ്റി എന്ന നിലയിൽ ബോർഡിനാണ് വെ‍ർച്വൽ ക്യു ഏർപ്പെടുത്താൻ അധികാരമെന്ന സ്പെഷ്യൽ കമ്മീഷണറുടെ റിപ്പോർട്ട് തള്ളണമെന്ന് പൊലീസ് ഹൈക്കോടതിയിൽ പറഞ്ഞു. ഏകപക്ഷീയമായി കാര്യങ്ങള് തീരുമാനിക്കാന് സര്‍ക്കാരിന് അവകാശമുണ്ടോയെന്ന ചോദ്യമാണ് ഹൈക്കോടതി മുന്നോട്ടുവെച്ചിരിക്കുന്നത്.


റിയാദില് നിന്ന് നാടുകടത്തിയ ഭീകരരെ തിരുവനന്തപുരത്ത് എത്തിച്ച് അറസ്റ്റ് ചെയ്യുന്നത് വരെയുള്ള നീക്കങ്ങള് എന്.ഐ.എ. ചെയ്തത് അതീവരഹസ്യമായി, റോയുടെയും നിരീക്ഷണം | NIA|Thiruvananthapuram Airport|terrorist link|Bengaluru blast\nറിയാദില് നിന്ന് നാടുകടത്തിയ ഭീകരരെ തിരുവനന്തപുരത്ത് എത്തിച്ച് അറസ്റ്റ് ചെയ്യുന്നത് വരെയുള്ള നീക്കങ്ങള് എന്.ഐ.എ. ചെയ്തത് അതീവരഹസ്യമായി, റോയുടെയും നിരീക്ഷണം\nറിയാദില്‍നിന്ന് ലുക്ക് ഔട്ട് സര്‍ക്കുലര് ഇറക്കിയതുമുതല് റോ നിരീക്ഷണം ഇവരുടെമേല് ഉണ്ടായിരുന്നു.\nSep 22, 2020, 07:56 am IST\nതിരുവനന്തപുരം: റിയാദില്‍നിന്ന് നാടുകടത്തിയ ഭീകരരെ തിരുവനന്തപുരത്ത് എത്തിച്ച് എന്‍ഐഎ അറസ്റ്റ് ചെയ്തത് അതീവരഹസ്യമായി. പത്തുവര്‍ഷമായി ഒളിവിലുള്ള ബംഗളൂരു സ്ഫോടനക്കേസ് പ്രതിയും ഇന്ത്യന് മുജാഹിദ്ദീന് പ്രവര്‍ത്തകനുമായ കണ്ണൂര് പാപ്പിനശേരി സ്വദേശി ഷുഹൈബ്, ലഷ്കര് ഇ തയ്ബയ്ക്ക് ഹവാലാ മാര്‍ഗ്ഗത്തില് ഫണ്ടെത്തിക്കുന്ന ഉത്തര്‍പ്രദേശ് സഹറന്‍പൂര് ദിയോബന്ദ് സ്വദേശി ഗുല്‍നവാസ് എന്നിവരെയാണ് പിടികൂടിയത്. വൈകീട്ട് ആറേകാലോടെ എത്തിയ ഇവരെ മൂന്നുമണിക്കൂര് വിമാനത്താവളത്തിനുള്ളില്‍വെച്ചുതന്നെ ചോദ്യംചെയ്തു.\nറിയാദില്‍നിന്ന് ലുക്ക് ഔട്ട് സര്‍ക്കുലര് ഇറക്കിയതുമുതല് റോ നിരീക്ഷണം ഇവരുടെമേല് ഉണ്ടായിരുന്നു. ഇന്നലെ വൈകിട്ട് ആറേകാലിന് റിയാദില് നിന്ന് എയര് ഇന്ത്യ എക്സ്‌പ്രസിലെത്തിയ ഇരുവരെയും എന്.ഐ.എ അറസ്റ്റ് ചെയ്യുകയായിരുന്നു. ഇരുവര്‍ക്കുമെതിരെ ഇന്റര്‍പോള് വഴി റെഡ് കോര്‍ണര് നോട്ടീസ് പുറപ്പെടുവിച്ചിരുന്നു.\nഇന്ത്യന് മുജാഹിദ്ദീന് നേതാവായിരുന്ന കണ്ണൂര് സ്വദേശി തടിയന്റവിട നസീറിന്റെ ഉറ്റ അനുയായിയും സംഘാംഗവുമാണ് ഷുഹൈബ്. ഇയാള്‍ക്കെതിരെ ബംഗളൂരുവില് എട്ട് കേസുകളുണ്ട്. 2008ലെ സ്ഫോടന പരമ്ബരകള്‍ക്ക് പിന്നാലെ ഇയാള് ഒളിവില്‍പോയി. പിന്നീട് വ്യാജ പാസ്പോര്‍ട്ടില് സൗദിയിലേക്ക് കടന്നു.\nരാജ്യത്ത് ഭീകര പ്രവര്‍ത്തനങ്ങള്‍ക്ക് പണമെത്തിക്കുന്നവരെക്കുറിച്ചും വിദേശത്ത് സഹായം ചെയ്യുന്നവരെക്കുറിച്ചുമുള്ള വിവരങ്ങള് ഇവരില് നിന്ന് കണ്ടെത്താനാകുമെന്ന് എന്.ഐ.എ പറഞ്ഞു. സൗദിയിലെ നിര്‍മ്മാണ കമ്ബനിയിലായിരുന്ന ഷുഹൈബിനെപ്പറ്റി നേരത്തേ എന്.ഐ.എയ്ക്ക് വിവരം കിട്ടിയിരുന്നു. ഇയാള്‍ക്കെതിരെ ജാമ്യമില്ലാ വാറണ്ട് പുറപ്പെടുവിച്ച് ഇന്റര്‍പോളിന്റെ സഹായവും തേടി.\nപൊലീസിനെ അറിയിക്കാതെ തന്ത്രപരമായ ഓപ്പറേഷനിലൂടെയാണ് എന്.ഐ.എ പ്രതികളെ പിടികൂടിയത്. വിമാനമെത്തുന്നതിന് പത്തു മിനിറ്ര് മുന്‍പ് എന്.ഐ.എ, റാ, ഐ.ബി ഉദ്യോഗസ്ഥര് വിമാനത്താവളത്തിലെത്തി. എയര്‍പോര്‍ട്ട് അധികൃതരെപ്പോലും അവസാന നിമിഷമാണ് വിവരമറിയിച്ചത്. രണ്ടരമണിക്കൂര് വിമാനത്താവളത്തില് ചോദ്യംചെയ്ത ശേഷം ഗുല്‍നവാസിനെ ആദ്യം പുറത്തെത്തിച്ചു.\nread also: മയക്കുമരുന്ന് കേസ് അന്വേഷണം നടി ദീപിക പദുക്കോണിലേക്കും ; ലഹരി മരുന്ന് സംഘത്തിന്റെ വാട്‌സ് ആപ്പ് ചാറ്റുകളില് താരത്തിന്റെ പേരും ; ദീപികയുടെയും മാനേജറുടെയും ചാറ്റ് പുറത്ത്\nപിന്നീട് അര മണിക്കൂറിനു ശേഷമാണ് ഷുഹൈബിനെ എത്തിച്ചത്. രണ്ട് പ്രതികളയും കൊച്ചിയിലേക്ക് കൊണ്ടുപോയി. ട്രാന്‍സിറ്റ് വാറണ്ട് നേടി ഷുഹൈബിനെ ബംഗളൂരുവിലെയും ഗുല്‍നവാസിനെ ഡല്‍ഹിയിലെയും എന്.ഐ.എ ഓഫീസുകളിലേക്ക് കൊണ്ടുപോവും.ഇവര്‍ക്കെതിരെ ഇന്റര്‍പോള് വഴി റെഡ് കോര്‍ണര് നോട്ടീസ് പുറപ്പെടുവിച്ചിരുന്നു.\nതീവ്രവാദ കേസില് ഹവാല വഴി പണം എത്തിച്ചത് ഷുഹൈബാണെന്നാണ് അന്വേഷണ ഏജന്‍സി പറയുന്നത്.ബംഗളൂരു സ്ഫോടന കേസിലെ മുപ്പത്തിരണ്ടാം പ്രതിയാണ് ഇയാള്. ഇന്ത്യന് മുജാഹിദ്ദീന് നേതാവായിരുന്ന കണ്ണൂര് സ്വദേശി തടിയന്റവിട നസീറിന്റെ ഉറ്റ അനുയായിയും സംഘാംഗവുമാണ് ഷുഹൈബ്.\nNIA Thiruvananthapuram Airport terrorist link Bengaluru blast\nനടി ജ്യോതികൃഷ്ണയുടെ ഭർത്താവ് ദുബായിൽ അറസ്റ്റിൽ എന്ന വ്യാജവാർത്തയ്ക്ക് എതിരെ ഭർത്താവ് അരുൺ തന്നെ രംഗത്ത്\nബോളിവുഡിലും കൊക്കെയ്ന് എത്തുന്നതില് പ്രധാനികള് പാക്കിസ്ഥാനിലെ ലഹരിസംഘങ്ങള് ; പ്രതിദിനം എത്തുന്നത് 1 ടണ് ഹെറോയിന്, എന്‍സിബിയുടെ അന്വേഷണം പലരുടെയും ഉറക്കം കെടുത്തുന്നു\nപന്തീരാങ്കാവ് മാവോയിസ്റ്റ് കേസ്: സുപ്രിംകോടതി ഇന്ന് പരിഗണിക്കും\nഓണ്‍ലൈൻ പ്രചാരണത്തിലൂടെ ഇന്ത്യയില് സ്വാധീനം വ്യാപിപ്പിക്കാന് ഐഎസ്: വിവരമറിയിക്കാൻ നമ്പർ പ്രസിദ്ധീകരിച്ച് എന്‍ഐഎ\nSep 18, 2021, 08:30 am IST\nബിജെപി നേതാവിന് നേരെ ബോംബ് എറിഞ്ഞ സംഭവം : അന്വേഷണം ഏറ്റെടുത്ത് എൻഐഎ\nSep 14, 2021, 01:20 pm IST\nസമൂഹമാധ്യമങ്ങൾ വഴി ഐഎസ് പ്രചാരണം:3മലയാളികൾക്കെതിരെ എൻഐഎയുടെ കുറ്റപത്രം\nSep 8, 2021, 06:34 pm IST


കാറിലിരുന്ന് സ്വവര്‍ഗ്ഗപ്രേമികളുടെ ചുംബനം; ഉബര് ടാക്‌സി ഡ്രൈവര് യാത്രക്കാരെ പിടിച്ച് പുറത്താക്കി,uber driver in new york kicks out lesbian couple for kissing in carkeralaonlinenews.com | Malayalam news, kerala news, onlinenews,\nകാറിലിരുന്ന് സ്വവര്‍ഗ്ഗപ്രേമികളുടെ ചുംബനം; ഉബര് ടാക്‌സി ഡ്രൈവര് യ...\nകാറിലിരുന്ന് സ്വവര്‍ഗ്ഗപ്രേമികളുടെ ചുംബനം; ഉബര് ടാക്‌സി ഡ്രൈവര് യാത്രക്കാരെ പിടിച്ച് പുറത്താക്കി\nPublished: Thursday 14 June 2018 07:00:22 PM\nന്യൂയോര്‍ക്ക്: കാറിന്റെ പിന്‍സീറ്റില് യാത്ര ചെയ്യവെ സ്ത്രീ യാത്രക്കാര് ചുംബിച്ചതോടെ ഇരുവരെയും ഉബര് ടാക്‌സി ഡ്രൈവര് പിടിച്ച് പുറത്താക്കി. നിയമവിരുദ്ധമാണ് ഇതെന്ന് അവകാശപ്പെട്ടാണ് ന്യൂയോര്‍ക്കിലെ ടാക്‌സി ഡ്രൈവര് ഈ നടപടി സ്വീകരിച്ചത്. സംഭവത്തെത്തുടര്‍ന്ന് അഹമ്മദ് അല് ബൗതാരിയെന്ന ഡ്രൈവറുടെ ടാക്‌സി ലൈസന്‍സ് സസ്‌പെന്‍ഡ് ചെയ്തു.\nന്യൂയോര്‍ക്ക് സിറ്റി ടാക്‌സി കമ്മീഷന് സംഭവത്തെക്കുറിച്ച് അന്വേഷണം പ്രഖ്യാപിച്ചിട്ടുണ്ട്. രണ്ട് വര്‍ഷമായി പ്രണയത്തിലായ അലക്‌സ് ലോവിന്, എമ്മാ പിഷില് എന്നിവരെയാണ് ഡ്രൈവര് പുറത്താക്കിയത്. സുഹൃത്തിന്റെ പിറന്നാള് ആഘോഷത്തിന് ശേഷം മാന്‍ഹാട്ടണിലേക്ക് മടങ്ങുകയായിരുന്നു ഇവര്.\nഉബറിന്റെ നിബന്ധനകള് പ്രകാരം കാറില് യാതൊരു വിധത്തിലുള്ള സ്‌നേഹപ്രകടനങ്ങളും പാടില്ല. എന്നാല് തങ്ങള് മോശമായി സ്പര്‍ശിച്ചിട്ടില്ലെന്ന് ഇവര് പറയുന്നു. ചുംബനം ശ്രദ്ധിച്ചതോടെ വാഹനം വഴിയരികില് നിര്‍ത്തി യാത്രക്കാരെ പുറത്തിറക്കി വിടുകയായിരുന്നു. സ്ത്രീകള് ഉച്ചത്തില് പാട്ടുവെച്ചും, കാലുകള് സീറ്റില് കയറ്റിവെച്ചും ഇവരുടെ പെരുമാറ്റം അസോലരപ്പെടുത്തിയെന്ന് ഡ്രൈവര് പറഞ്ഞു.\nRead more topics: uber driver ,new york,lesbian couple\nനിപ്പ ഭീതിയിൽ നിന്ന് കേരളത്തെ കൈ പിടിച്ചുയർത്തിയ ആരോഗ്യ മന്ത്രിക്ക് ന്യൂയോർക്കിൽ സ്വീകരണം


സൗദി അറേബ്യയില് ഇന്ന് 11 കൊവിഡ് മരണങ്ങള് | saudi arabia reported 11 new covid deaths on wednesday\nസൗദി അറേബ്യയില് ഇന്ന് 11 കൊവിഡ് മരണങ്ങള്\nRiyadh Saudi Arabia, First Published Dec 16, 2020, 11:06 PM IST\nഅസുഖ ബാധിതരായി രാജ്യത്ത് ബാക്കിയുള്ളത് 3063 പേരാണ്. ഇതില് 463 പേര് മാത്രമാണ് ഗുരുതരാവസ്ഥയിലുള്ളത്.\nറിയാദ്: സൗദി അറേബ്യയില് ഇന്ന് 180 പേര്‍ക്ക് പുതുതായി കൊവിഡ് സ്ഥിരീകരിച്ചു. വിവിധയിടങ്ങളിലായി 11 മരണങ്ങള് റിപ്പോര്‍ട്ട് ചെയ്തു. 199 പേര് 24 മണിക്കൂറിനിടെ സുഖം പ്രാപിച്ചു. രാജ്യത്ത് ഇതുവരെ റിപ്പോര്‍ട്ട് ചെയ്ത കൊവിഡ് കേസുകളുടെ എണ്ണം 360335 ഉം രോഗമുക്തരുടെ എണ്ണം 351192 ഉം ആയി. മരണസംഖ്യ 6080 ആയി ഉയര്‍ന്നു.\nഅസുഖ ബാധിതരായി രാജ്യത്ത് ബാക്കിയുള്ളത് 3063 പേരാണ്. ഇതില് 463 പേര് മാത്രമാണ് ഗുരുതരാവസ്ഥയിലുള്ളത്. ഇവര് രാജ്യത്തെ വിവിധ ആശുപത്രികളിലെ തീവ്രപരിചരണ വിഭാഗത്തിലാണ്. ബാക്കിയുള്ളവരുടെ ആരോഗ്യ സ്ഥിതി തൃപ്തികരമാണ്. രാജ്യത്തെ കൊവിഡ് മുക്തി നിരക്ക് 97.5 ശതമാനവും മരണനിരക്ക് 1.7 ശതമാനവുമാണ്. കഴിഞ്ഞ 24 മണിക്കൂറിനിടെ വിവിധ മേഖലകളില് റിപ്പോര്‍ട്ട് ചെയ്ത പുതിയ കൊവിഡ് കേസുകള്: റിയാദ് 53, മക്ക 32, മദീന 24, കിഴക്കന് പ്രവിശ്യ 30, അസീര് 14, തബൂക്ക് 6, അല്‍ജൗഫ് 6, ഖസീം 6, നജ്‌റാന് 5, ഹാഇല് 2, ജീസാന് 2.\nLast Updated Dec 16, 2020, 11:06 PM IST


തടവ് നിയമവിരുദ്ധമെന്ന് ഹൈക്കോടതി; ലക്ഷദ്വീപില് കലക്ടറുടെ കോലം കത്തിച്ച യൂത്ത് കോണ്‍ഗ്രസുകാര്‍ക്ക് ജാമ്യം\nലക്ഷദ്വീപില് കലക്ടറുടെ കോലം കത്തിച്ച യൂത്ത് കോണ്‍ഗ്രസുകാര്‍ക്ക് ജാമ്യം. തടവ് നിയമവിരുദ്ധമെന്ന് ഹൈക്കോടതി ചൂണ്ടിക്കാട്ടി.കോലം കത്തിച്ചവര്‍ക്കെതിരെയുള്ളത് സ്റ്റേഷനില് നിന്ന് ജാമ്യം നല്‍കാവുന്ന കുറ്റമേയുള്ളൂ.\nഹൈക്കോടതി ഇടപെടലോടെയാണ് അമിനി മജിസ്ട്രേറ്റ് കോടതി ജാമ്യം അനുവദിച്ചത്. അ‍ഞ്ചുദിവസം തടവിലാക്കിയത് നിയമവിരുദ്ധമാണ്. മൂന്നുമണിക്കൂറിനകം മോചിപ്പിക്കാനും കോടതി ഉത്തരവിട്ടു.കോലം കത്തിച്ചവര്‍ക്കെതിരെയുള്ളത് സ്റ്റേഷനില് നിന്ന് ജാമ്യം നല്‍കാവുന്ന കുറ്റമേയുള്ളൂ.\nഅ‍ഞ്ചുദിവസം തടവിലാക്കിയത് നിയമവിരുദ്ധമാണ്. മൂന്നുമണിക്കൂറിനകം മോചിപ്പിക്കാനും കോടതി ഉത്തരവിട്ടു. 23 പേരെയും പാര്‍പ്പിച്ചത് ഒരു ഹാളിലായിരുന്നു. ഒരു ശുചിമുറി മാത്രമാണ് ഉണ്ടായിരുന്നത്. ഒരാള്‍ക്ക് കൊവിഡ് ബാധിച്ചു.\nRead more on: lakshwadeep | youth congress\nഇന്ധന വിലവർധന; നികുതി തുക തിരിച്ചു നൽകി വേറിട്ട പ്രതിഷേധവുമായി യൂത്ത് കോണ്‍ഗ്രസ്\n‘നാളെയ്‌ക്കൊരു മരം’ 24 ന്യൂസ് കാമ്പെയിനൊപ്പം മരം നട്ട് ഡി വൈ എഫ് ഐ യൂത്ത് കോൺഗ്രസ് സംഘടനകൾ\nലക്ഷദ്വീപിലെ ബി.ജെ.പി നേതാക്കളെ ഡൽഹിയിലേക്ക് വിളിപ്പിച്ച് കേന്ദ്രനേതൃത്വം\nസിനിമാ സാംസ്‌കാരിക മന്ത്രിയുടെ പോസ്റ്റ് പങ്കുവെച്ച് ഐക്യദാർഢ്യം; പൃഥ്വിരാജിന് പിന്തുണയുമായി ആഷിഖ് അബു\nലക്ഷദ്വീപിനെ പിന്തുണച്ച് തമിഴ്നാടും; പ്രഫുൽ കെ പട്ടേലിനെ പ്രധാനമന്ത്രി തിരിച്ചുവിളിക്കണമെന്ന് സ്റ്റാലിൻ\nസത്യപ്രതിജ്ഞാ മാതൃകയിൽ വിവാഹം നടത്താൻ അനുമതി തേടി യൂത്ത് കോൺഗ്രസ് നേതാവ്


coronavirus കൊവിഡ് കാലത്ത് ഇതരസംസ്ഥാനങ്ങള്, വിദേശത്തു നിന്നും വരുന്നവര് ശ്രദ്ധിക്കേണ്ട കാര്യങ്ങള്\nകൊവിഡ് കാലത്ത് ഇതരസംസ്ഥാനങ്ങള്, വിദേശത്തു നിന്നും വരുന്നവര് ശ്രദ്ധിക്കേണ്ട കാര്യങ്ങള്\nകൊവിഡ് 19 വ്യാപനത്തെ തുടര്‍ന്ന് ഏര്‍പ്പെടുത്തിയ ലോക്ക്ഡൗണിനെ തുടര്‍ന്ന് വിദേശ രാജ്യങ്ങളിലും ഇതര സംസ്ഥാനങ്ങളിലും കുടുങ്ങിപ്പോയവര്‍ക്ക് തിരികെ സംസ്ഥാനത്തേക്ക് എത്താന് നിലവില് അവസരമുണ്ട്. ഈ അവസരം ഉപയോഗപ്പെടുത്തി നിരവധിയാളുകള് കേരളത്തിലേക്ക് എത്തുന്നുണ്ട്. ഈ സാഹചര്യത്തില് ഇവര് സ്വീകരിക്കേണ്ട മുന്‍കരുതലുകളെക്കുറിച്ച് സംസ്ഥാന സര്‍ക്കാര് ആരോഗ്യ കുടുംബക്ഷേമ വകുപ്പ് നല്‍കുന്ന നിര്‍ദേശങ്ങള് ഇവയാണ്.\nഗര്‍ഭിണികള് ശ്രദ്ധിക്കേണ്ട കാര്യങ്ങള്\nകൊവിഡ് 19 കാലഘട്ടം ഗര്‍ഭിണികളെ സംബന്ധിച്ചു ആശങ്കയേറിയ ഒന്നാണ്. പതിവ് പരിശോധനകള്‍ക്ക് പോകാന് തടസം നേരിടുന്നതും രോഗം അമ്മയ്ക്കും കുഞ്ഞിനും ബാധിക്കുമോയെന്നതുമെല്ലാം ആശങ്കകളാണ്. മറ്റു സംസ്ഥാനങ്ങളില് അകപ്പെട്ടു പോകുന്ന ഗര്‍ഭിണികളും വലിയ മാനസിക പ്രയാസങ്ങളിലൂടെയായിരിക്കും കടന്നുപോയിക്കൊണ്ടിരിക്കുന്നത്. കൊവിഡ് 19 മഹാമാരിയായി ലോകം മുഴുവന് പടരുന്ന ഈ സാഹചര്യത്തില് പ്രത്യേകിച്ചും ഗര്‍ഭിണികള് ദൈനംദിന കാര്യങ്ങളില് കൂടുതല് ശ്രദ്ധ ചെലുത്തേണ്ടത് അനിവാര്യമാണ്. ശ്രദ്ധിക്കേണ്ട കാര്യങ്ങള്\n1. ഗര്‍ഭിണികള് യാത്ര ഒഴിവാക്കുക.\n2. രോഗം ബാധിച്ച സ്ഥലങ്ങളിലൂടെയുള്ള യാത്രകള് പ്രത്യേകിച്ചും ഒഴിവാക്കുക.\n4. മാസ്‌ക് ധരിക്കുക\n5. കൈകള് ഇടക്കിടക്ക് സോപ്പുപയോഗിച്ചു കഴുകുകയോ ആല്‍ക്കഹോള് അടങ്ങിയ സാനിട്ടൈസര്‍കൊണ്ടു വൃത്തിയാക്കുകയോ ചെയ്യുക.\n6. പൊതുയിടങ്ങളില് സ്പര്‍ശിക്കാതിരിക്കുക\n7. ഇതര സംസ്ഥാനങ്ങള്/ രാജ്യങ്ങളില് നിന്നും വരുന്ന ഗര്‍ഭിണികള് സര്‍ക്കാര് നിര്‍ദ്ദേശങ്ങള് കര്‍ശനമായും പാലിക്കുക.\n8. ഹോട്ട് സ്‌പോട്ടുകളില് നിന്നോ രോഗബാധ സ്ഥിരീകരിച്ച പ്രദേശങ്ങളില് നിന്നോ വരുന്ന ഗര്‍ഭിണികള് സര്‍ക്കാര് മാര്‍ഗ നിര്‍ദ്ദേശമനുസരിച്ച് ക്വാറന്റീനില് പോകേണ്ടതും പരിശോധന നടത്തേണ്ടതുമാണ്.\n9. രോഗബാധ സ്ഥിരീകരിച്ചാല് കൊവിഡ് 19 പ്രോട്ടോകോള് പ്രകാരമുള്ള ചികിത്സ ലഭ്യമാക്കുക.\n10. പ്രസവ സമയത്ത് അണുബാധ ഉണ്ടാകാതിരിക്കാനും മറ്റുമുള്ള മുന്‍കരുതലുകള് ആശുപത്രികള് സ്വീകരിക്കും. അതിനോട് പൂര്‍ണമായും സഹകരിക്കണം. അവര് നിര്‍ദ്ദേശിക്കുന്ന കാര്യങ്ങള് കൃത്യമായും ചെയ്യുക.\n11. കൊവിഡ് 19 സുഖപ്പെട്ട ഗര്‍ഭിണികള് ഡോക്ടറുടെ നിര്‍ദ്ദേശ പ്രകാരമുള്ള പരിശോധനകള് നടത്തി ഗര്‍ഭസ്ഥ ശിശുവിന് പ്രശ്‌നങ്ങളില്ലെന്ന് ഉറപ്പുവരുത്തണം.\nമുലയൂട്ടുന്ന അമ്മമാര് ശ്രദ്ധിക്കേണ്ട കാര്യങ്ങള്\nകൊറോണ കാലം മുലയൂട്ടുന്ന അമ്മമാരെ സംബന്ധിച്ച് വളരെ നിര്‍ണായകമാണ്. സ്വന്തം സുരക്ഷ മാത്രമല്ല കുഞ്ഞിന്റെ സുരക്ഷകൂടി നോക്കേണ്ട കാലം. അതിനാല് തന്നെ ഇക്കാലത്ത് ആശങ്കകള് ഉണ്ടാവുക സ്വാഭാവികവുമാണ്. പുറത്തുവരുന്ന വാര്‍ത്തകള് പ്രകാരം അമ്മയുടെ മുലപ്പാലിലോ അമ്‌നിയോട്ടിക് ദ്രാവകത്തിലോ പൊക്കിള്‍ക്കൊടിയിലെ രക്തത്തിലോ ഇതുവരെ വൈറസിന്റെ സാന്നിധ്യം കണ്ടെത്താനായിട്ടില്ല എന്നതാണ്. എന്നിരുന്നാലും കൂടുതല് പഠനങ്ങള് ഈ മേഖലയില് നടക്കേണ്ടതുണ്ട്. മുലയൂട്ടുന്ന അമ്മമാര് ശ്രദ്ധിക്കേണ്ട കാര്യങ്ങള് എന്തൊക്കെയാണെന്നു നമുക്ക് നോക്കാം.\n1. പ്രസവിച്ചതു മുതല് ആറുമാസം വരെ മുലപ്പാല് മാത്രമേ കുഞ്ഞിന് നല്‍കാവൂ.\n2. മുലപ്പാലില് ഇമ്മ്യൂണോ ഗ്ലോബുലിന് എന്ന ഘടകങ്ങള് ഉള്ളത് കാരണം കുഞ്ഞ് മികച്ച പ്രതിരോധശേഷി കൈവരിക്കുന്നു.\n3. മുലയൂട്ടുന്ന സമയത്ത് അമ്മ മാസ്‌ക് ധരിക്കേണ്ടതാണ്.\n4. മുലയൂട്ടുന്നതിന് മുന്‍പ് അമ്മ കൈകള് നന്നായി സോപ്പിട്ട് കഴുകണം.\n5. മുലയൂട്ടുന്നതിനു മുന്‍പും ശേഷവും സ്തനങ്ങള് ശുദ്ധജലമുപയോഗിച്ച് കഴുകേണ്ടതാണ്.\n6. അമ്മക്ക് കൊവിഡ് 19 സ്ഥിരീകരിക്കുകയോ അല്ലെങ്കില് രോഗലക്ഷണങ്ങള് പ്രകടിപ്പിക്കുകയോ ചെയ്താല് പാല് പിഴിഞ്ഞെടുത്ത് കുഞ്ഞിന് കൊടുക്കേണ്ടതാണ്.\n7. പാല് പിഴിഞ്ഞെടുത്ത് സൂക്ഷിക്കുന്നവരാണെങ്കില് അത് അണുവിമുക്തമാക്കിയ കുപ്പിയില് മാത്രം സൂക്ഷിക്കുക.\n8. പിഴിഞ്ഞെടുത്ത പാല് നാല് മണിക്കൂര് വരെ റൂം ടെമ്പറേച്ചറില് സൂക്ഷിക്കാവുന്നതാണ്.\n7. പിഴിഞ്ഞെടുത്ത പാല് കുടുംബത്തിലെ ആരോഗ്യമുള്ള വ്യക്തി കുഞ്ഞിന് കൊടുക്കേണ്ടതാണ്.\n8. ബ്രെസ്റ്റ് പമ്പ് ഉപയോഗിക്കുന്നവരാണെങ്കില് അത് എടുക്കുന്നതിന് മുന്‍പ് കൈകള് നന്നായി സോപ്പിട്ട് കഴുകുക.\n9. അനാവശ്യ യാത്രകള് ഒഴിവാക്കുക.\n10. സര്‍ക്കാര് നല്‍കുന്ന അറിയിപ്പുകള് പാലിച്ചുകൊണ്ട് കുഞ്ഞുങ്ങള്‍ക്ക് പ്രതിരോധ കുത്തിവയ്പ്പ് എടുക്കുക\n11. നിങ്ങളുടെ ഭവനത്ത് സമ്പര്‍ക്ക വിലക്കില് പ്രവേശിച്ച വ്യക്തികള് ഉണ്ടെങ്കില് ബന്ധു വീടുകളില് മാറിത്താമസിക്കുക.\n12. കൊവിഡ് രോഗലക്ഷണങ്ങള് കണ്ടാല് അടുത്തുള്ള പ്രാഥമിക ആരോഗ്യ കേന്ദ്രങ്ങളുമായോ ആരോഗ്യ പ്രവര്‍ത്തകരുമായോ ഫോണില് ബന്ധപ്പെടുക\nകൂടുതല് വിവരങ്ങള്‍ക്ക് ദിശ കാള് സെന്ററുമായി (1056) ബന്ധപ്പെടുക.\nശ്വാസകോശ രോഗികള് ശ്രദ്ധിക്കേണ്ട കാര്യങ്ങള്\nകൊവിഡ് പ്രതിസന്ധിയിലൂടെ കടന്നുപോകുമ്പോള് കൂടുതല് ശ്രദ്ധയും പരിചരണവും വേണ്ടി വരുന്ന ഒരു വിഭാഗമാണ് ശ്വാസകോശ സംബന്ധമായ രോഗമുള്ളവര്. ഇത്തരക്കാര്‍ക്ക് കൊവിഡ് 19 പിടിപെട്ടാല് സ്ഥിതി ഗുരുതരമാകാനും സങ്കീര്‍ണതകളിലേക്ക് പോകാനുള്ള സാധ്യത കൂടുതലുമാണ്. അതിനാല് ശ്വാസകോശ സംബന്ധമായ രോഗമുള്ളവര് വളരെ കരുതലോടെ രോഗബാധയേല്‍ക്കാതെ കഴിയേണ്ടത് അത്യാവശ്യവുമാണ്.\nഏറ്റവും കൂടുതല് ശ്രദ്ധിക്കേണ്ടത് സിഒപിഡി രോഗികള് ആണ്. കാരണം അവരുടെ പ്രകൃത്യാ ഉള്ള ശ്വാസകോശ പ്രതിരോധ സംവിധാനങ്ങള് തകര്‍ന്ന അവസ്ഥയിലോ അല്ലെങ്കില് ലോപിച്ച അവസ്ഥയിലോ ആയിരിക്കും. അത് പെട്ടെന്ന് വൈറസ് ശരീരത്തിലേക്ക് കടക്കുവാനും ശ്വാസംമുട്ട്, റെസ്പിറേറ്ററി ഫെയിലിയര്, എആര്‍ഡിഎസ് (ARDS ) എന്നീ അവസ്ഥയിലേക്ക് എത്തിച്ചേരുവാനും കാരണമാകുന്നു. ഇത്തരം അവസ്ഥയിലെത്തുമ്പോഴാണ് വെന്റിലേറ്ററുകളുടെ ആവശ്യം വേണ്ടിവരുന്നത്.\nആസ്ത്മ രോഗികളും വളരെയധികം ശ്രദ്ധിക്കേണ്ട കാലഘട്ടം കൂടിയാണിത്. കൊവിഡ് ബാധിച്ചാല് സ്ഥിതി ഗുരുതരമാകും എന്നു മാത്രമല്ല ലോക്ക്ഡൗണ് ഭാഗമായോ റിവേഴ്‌സ് ക്വാറന്റീന് ഭാഗമായോ വീട്ടില് അടച്ചു ഇരിക്കുമ്പോള് പൊടിപടലങ്ങളും പുകയും കാരണം അസ്തമ പ്രശ്‌നങ്ങള് ഗുരുതരമാകാനും സാധ്യതയുണ്ട്.\nബുദ്ധിമുട്ടുകള് എന്തൊക്കെ ?\nഅടിയന്തര സാഹചര്യത്തില് വൈദ്യ സഹായം തേടാനും കൃത്യമായ ഫോളോ അപ്പ് നടത്താനുമുള്ള ബുദ്ധിമുട്ടുകള്. കൊവിഡ് രോഗം കൂടുതല് ഗുരുതരമായി ബാധിക്കുന്നത് ശ്വാസകോശ രോഗികളെ ആണ്. അത് ഗുരുതരാവസ്ഥ പ്രാപിക്കുന്നത് ശ്വസന സംബന്ധമായ ബുദ്ധിമുട്ടുകളിലേക്കാണ്.\nതുമ്മുക, ചുമയ്ക്കുക, കിതയ്ക്കുക എന്നിവ കാണുമ്പോള് മറ്റുള്ളവര് കൊവിഡ് രോഗലക്ഷണങ്ങളായി വ്യാഖ്യാനിക്കുകയും ഒറ്റപ്പെടുത്തുകയും ചെയ്യുന്ന സാഹചര്യങ്ങള്.\nഎന്തൊക്കെ ശ്രദ്ധിക്കണം ?\n1. ശ്വാസകോശ സംബന്ധമായ രോഗമുള്ളവര് പുകവലി പൂര്‍ണമായും ഉപേക്ഷിക്കുക.\n2. സാമൂഹിക സമ്പര്‍ക്കങ്ങള് ഒഴിവാക്കുക, സോഷ്യല് ഡിസ്റ്റന്‍സ് പാലിക്കുക.\n3. മരുന്നുകള് കൃത്യമായി കഴിക്കുക, ചികിത്സിക്കുന്ന ഡോക്ടര് നിര്‍ദേശിച്ച പോലെ ഇന്‍ഹേലര് കൃത്യമായി എടുക്കുക.\n4. സാധാരണ സിഒപിഡി രോഗികള്‍ക്ക് ഉണ്ടാകുന്ന അനുബന്ധ രോഗങ്ങളായ രക്താദിമര്‍ദ്ദം, പ്രമേഹം അതുപോലെ ഹൃദ്രോഗങ്ങള് അതിനുള്ള മരുന്നുകളും കൃത്യമായി കഴിക്കുക.\n5. മാനസിക സമ്മര്‍ദ്ദങ്ങള് ഒഴിവാക്കുക.\nഇന്റെര്‍സ്റ്റീഷ്യല് ലംഗ് ഡിസീസ് ( lLD) ,സിഓപിഡി പോലെയുള്ള ഗുരുതരമായ സ്റ്റേജില് ഉള്ള രോഗികള് പലരും വീട്ടില് ഓക്‌സിജന് ഉപയോഗിക്കുന്നവര് ആയിരിക്കും അങ്ങനെയുള്ളവര് അതു മുടക്കാനും പാടുള്ളതല്ല. ശരിയായ പോഷണ പദാര്‍ത്ഥങ്ങള് അടങ്ങിയ ഭക്ഷണം കഴിക്കാന് ശ്രദ്ധിക്കണം. കാരണം പ്രോട്ടീന് അഥവാ മാംസ്യത്തിന്റെ അഭാവം രോഗപ്രതിരോധശേഷി കുറയുവാനോ ശാരീരിക അവയവങ്ങളുടെ ക്ഷമത കുറയുവാനോ കാരണമാകുന്നതായിരിക്കും. കൂടാതെ ധാരാളം വെള്ളം കുടിക്കുക, പഴവര്‍ഗങ്ങള് ധാരാളം കഴിക്കുക.\nആസ്മ രോഗികള് വീട്ടില് അടച്ചു ഇരിക്കുമ്പോള് പ്രത്യേകം ശ്രദ്ധിക്കേണ്ടത് വാതിലുകളും ജനലുകളും തുറന്നിടാനും വീടിനകം പരമാവധി വൃത്തിയാക്കി സൂക്ഷിക്കുവാനുമാണ്. മാനസിക സമ്മര്‍ദങ്ങള്‍ക്ക് അടിമപ്പെടാതെ ഇരിക്കുക. ഇതു പാലിക്കുന്നതിലൂടെ ശ്വാസകോശ സംബന്ധമായ രോഗങ്ങള് ഗുരുതരമാകാതെ തടയാന് സാധിക്കും എന്നത് മാത്രമല്ല ലോക്ക്ഡൗണും റിവേഴ്‌സ് ക്വാറന്റീന് കാലഘട്ടവും ശരിയായ രീതിയില് പ്രയോജനപ്പെടുത്തിയാല് ഇത്തരം വ്യക്തികളില് കൊവിഡ് 19 രോഗബാധ വരാതെ തടയുവാനും സാധിക്കും.\nകേരളത്തിലേക്ക് വരുന്നവര് പാലിച്ചിരിക്കേണ്ട നിബന്ധനകള്\n1. കേരളത്തിലേക്ക് പ്രവേശിക്കാന് ആഗ്രഹിക്കുന്ന എല്ലാവരും വെബ് പോര്‍ട്ടലില് രജിസ്റ്റെര് ചെയ്യേണ്ടതാണ്.\n2. വ്യക്തിഗത വിവരങ്ങള്, എത്തിചേരുന്ന വിവരം, എത്തിച്ചേരേണ്ട സ്ഥലം, ശാരീരിക അവസ്ഥ സംബന്ധിക്കുന്ന വിവരം, ഐസോലേഷനു തെരെഞ്ഞെടുത്തിരിക്കുന്ന സ്ഥലം ( വീട്/ കൊവിഡ് കെയര് സെന്റര് ), പൊതുജനാരോഗ്യ വിഭാഗത്തില് നിന്നും ലഭിക്കുന്ന കൊവിഡ് പരിശോധന ഫലം, ട്രെയിന് യാത്ര തുടങ്ങുന്നതിനു മുന്‍പുള്ള മുഴുന് യാത്രാ വിവരങ്ങള് എന്നിവ പോര്‍ട്ടലില് നല്‍കേണ്ടതാണ്.\n3. ശരിയായ രീതിയില് അപേക്ഷ സമര്‍പ്പിച്ചവര്‍ക്ക് ക്യുആര് കോഡ് നല്‍കുന്നതാണ്\n5. കൊവിഡ് രോഗ ലക്ഷണങ്ങള് ഉള്ള വ്യക്തികള് യാത്രയില് നിന്നും വിട്ടു നില്‍ക്കേണ്ടതുമാണ്.\nറെയില്‍വേ സ്റ്റേഷനിലെ ക്രമീകരണങ്ങള്\n1. ഓരോ കമ്പാര്‍ട്ടുമെന്റിലും ഉള്ളില് പ്രവേശിക്കുന്നതിനും പുറത്ത് കടക്കുന്നതിനും ഒരു വാതിലിലൂടെ മാത്രമേ കഴിയൂ. മറ്റു വാതിലുകളെല്ലാം തന്നെ അടച്ചിരിക്കുന്നതാണ്.\n3. ഓരോ നിരയിലും ഒരു യാത്രക്കാരനെ മാത്രമേ ഇരിക്കാന് അനുവദിക്കുകയുള്ളൂ\n3. ഏസി കോച്ചുകളില് പ്രവേശനം അനുവദിക്കുന്നതായിരിക്കില്ല\n4. പരിശോധന സൗകര്യാര്‍ഥം എല്ലാ റയില്‍വേ സ്റ്റേഷനുകളിലും ഒരു വാതിലിലൂടെ മാത്രമേ പുറത്തുകടക്കാന് അനുവദിക്കുകയുള്ളൂ.\nറെയില്‍വേ സ്‌ക്രീനിംഗ് ടീം പ്രവര്‍ത്തന രീതി\n1. എല്ലാ സംസ്ഥാനത്തേയും നിര്‍ദ്ദേശിക്കപ്പെട്ട റെയില്‍വേ സ്റ്റേഷനുകളില് ഹെല്‍ത്ത് ഡെസ്‌കുകള് സ്ഥാപിക്കുകയും പ്രവര്‍ത്തനക്ഷമമാക്കേണ്ടതുമാണ്.\n2. സ്‌ക്രീനിങ്ങ് ടീമില് മെഡിക്കല് ഓഫീസര്, ഫീല്‍ഡ് സ്റ്റാഫ് / പാരാമെഡിക്കല് സ്റ്റാഫ് കൂടാതെ ഒരു വോളന്റിയറും സംഘത്തില് ഉണ്ടായിരിക്കേണ്ടതാണ്.\n3. നാലു ടീമുകള് നാലു ഷിഫ്ടുകളുടെ അടിസ്ഥാനത്തിലാണ് സര്‍വീസ് നടത്തേണ്ടതാണ്.\n4. യാത്രക്കാരുടെ എണ്ണത്തിനനുസരിച്ചു കൂടുതല് ടീമുകളെ ജില്ലകളില് നിന്നും വിന്യസിക്കുന്നതായിരിക്കും.\n5. ടീമുകളെ വിന്യസിക്കുന്നതിന് മുന്‍പായി ഇന്‍ഫെക്ഷന് കണ്‍ട്രോളിനെ പറ്റിയും വ്യക്തിഗത സുരക്ഷാ ഉപകരണങ്ങളെ പറ്റിയും ട്രെയിനിംഗ് കൊടുക്കേണ്ടതാണ്.\n6. റെയിവേ സ്റ്റേഷനുകളില് റയില്‍വേയിലെ ആരോഗ്യ വിഭാഗം ജീവനക്കാരും സ്‌ക്രീനിംഗ് ടീമുമായി ചേര്‍ന്ന് പ്രവര്‍ത്തിക്കേണ്ടതാണ്.\n6. കൗണ്ടര് സജ്ജീകരിക്കുന്നതിനും തിരക്ക് നിയന്ത്രിച്ചു യാത്രക്കാരെ സ്‌ക്രീന് ചെയ്യിക്കുന്നതിനും റെയില്‍വേ ജീവനക്കാര് സഹായിക്കേണ്ടതാണ്. കൂടാതെ സര്‍ക്കാര് അനുശാസിക്കുന്ന മാര്‍ഗ നിര്‍ദേശങ്ങളും സാമൂഹിക അകലവും യാത്രക്കാര് പാലിക്കുന്നുണ്ടോയെന്നു ഉറപ്പുവരുത്തേണ്ട ചുമതലയും റയില്‍വേ ജീവനക്കാര്‍ക്കാണ്.\n7. ലോജിസ്റ്റിക്‌സ് ടീം ഹെല്‍ത്ത് ഡെസ്‌ക്കുകള്‍ക്ക് വേണ്ട അവശ്യസാധനങ്ങള് ഉറപ്പു വരുത്തേണ്ടതാണ്. കൂടാതെ ട്രാന്‍സ്‌പോര്‍ട്ടേഷന് ടീം എത്തിചേരുന്ന യാത്രക്കാരുടെ വീടുകള്/കൊവിഡ് കെയര് സെന്റര്/ ട്രീറ്റ്‌മെന്റ് സെന്ററിലേക്ക് ഉള്ള യാത്രകള് ക്രമീകരിക്കുകയും അവിടേക്ക് കൊണ്ടുപോകുകയും ചെയ്യുന്നതാണ്.\nStory Highlights: arogyakeralam, coronavirus\nRead more on: arogyakeralam | coronavirus | Covid 19 | hotspot | Lockdown


ഇസയ ൪൫ - വിശുദ്ധ ബൈബിൾ [മലയാളം ബൈബിൾ 1992] - (ഇസ 45)\n൪൫:൧ ൪൫:൨ ൪൫:൩ ൪൫:൪ ൪൫:൫ ൪൫:൬ ൪൫:൭ ൪൫:൮ ൪൫:൯ ൪൫:൧൦ ൪൫:൧൧ ൪൫:൧൨ ൪൫:൧൩ ൪൫:൧൪ ൪൫:൧൫ ൪൫:൧൬ ൪൫:൧൭ ൪൫:൧൮ ൪൫:൧൯ ൪൫:൨൦ ൪൫:൨൧ ൪൫:൨൨ ൪൫:൨൩ ൪൫:൨൪ ൪൫:൨൫\nയഹോവ തന്റെ അഭിഷിക്തനായ കോരെശിനോടു ഇപ്രകാരം അരുളിച്ചെയ്യുന്നു--അവന്നു ജാതികളെ കീഴടക്കി രാജാക്കന്മാരുടെ അരക്കച്ചകളെ അഴിക്കേണ്ടതിന്നും കതകുകള് അവന്നു തുറന്നിരിക്കേണ്ടതിന്നും വാതിലുകള് അടയാതിരിക്കേണ്ടതിന്നും ഞാന് അവന്റെ വലങ്കൈ പിടിച്ചിരക്കുന്നു--\nഞാന് നിനക്കു മുമ്പായി ചെന്നു ദുര്‍ഘടങ്ങളെ നിരപ്പാക്കുകയും താമ്രവാതിലുകളെ തകര്‍ത്തു ഇരിമ്പോടാമ്പലുകളെ ഖണ്ഡിച്ചുകളകയും ചെയ്യും.\nനിന്നെ പേര് ചൊല്ലിവിളിക്കുന്ന ഞാന് യഹോവ, യിസ്രായേലിന്റെ ദൈവം തന്നേ എന്നു നീ അറിയേണ്ടതിന്നു ഞാന് നിനക്കു ഇരുട്ടിലെ നിക്ഷേപങ്ങളെയും മറവിടങ്ങളിലെ ഗുപ്തനിധികളെയും\nഎന്റെ ദാസനായ യാക്കോബ് നിമിത്തവും എന്റെ വൃതനായ യിസ്രായേല്‍നിമിത്തവും ഞാന് നിന്നെ പേര് ചൊല്ലി വിളിച്ചിരിക്കുന്നു; നീ എന്നെ അറിയാതെ ഇരിക്കെ ഞാന് നിന്നെ ഔമനപ്പേര് ചൊല്ലി വിളിച്ചിരിക്കുന്നു.\nഞാന് യഹോവയാകുന്നു; മറ്റൊരുത്തനുമില്ല; ഞാനല്ലാതെ ഒരു ദൈവവുമില്ല; നീ എന്നെ അറിയാതെയിരിക്കെ ഞാന് നിന്റെ അര മുറുക്കിയിരിക്കുന്നു.\nസൂര്യോദയത്തിങ്കലും അസ്തമാനത്തിങ്കലും ഉള്ളവര് ഞാനല്ലാതെ മറ്റൊരുത്തനും ഇല്ല എന്നറിയേണ്ടതിന്നു തന്നേ; ഞാന് യഹോവയാകുന്നു; മറ്റൊരുത്തനും ഇല്ല.\nഞാന് പ്രകാശത്തെ നിര്‍മ്മിക്കുന്നു, അന്ധകാരത്തെയും സൃഷ്ടിക്കുന്നു; ഞാന് നന്മയെ ഉണ്ടാക്കുന്നു, തിന്മയെയും സൃഷ്ടിക്കുന്നു യഹോവയായ ഞാന് ഇതൊക്കെയും ചെയ്യുന്നു.\nആകാശമേ, മേലില് നിന്നു പൊഴിക്കുക; മേഘങ്ങള് നീതിയെ വര്‍ഷിക്കട്ടെ; രക്ഷ വിളയേണ്ടതിന്നു ഭൂമി തുറന്നുവരട്ടെ; അതു നീതിയെ മുളപ്പിക്കട്ടെ; യഹോവയായ ഞാന് അതു സൃഷ്ടിച്ചിരിക്കുന്നു.\nനിലത്തിലെ കലനുറുക്കുകളുടെ ഇടയില് ഒരു കലനുറുക്കായിരിക്കെ, തന്നെ നിര്‍മ്മിച്ചവനോടു തര്‍ക്കിക്കുന്നവന്നു അയ്യോ കഷ്ടം; മനയുന്നവനോടു കളിമണ്ണുനീ എന്തുണ്ടാക്കുന്നു എന്നും കൈപ്പണിഅവന്നു കൈ ഇല്ല എന്നും പറയുമോ?\nഅപ്പനോടുനീ ജനിപ്പിക്കുന്നതു എനതു എന്നും സ്ത്രീയോടുനീ പ്രസവിക്കുന്നതു എന്തു എന്നും പറയുന്നവന്നു അയ്യോ കഷ്ടം!\nയിസ്രായേലിന്റെ പരിശുദ്ധനും അവനെ നിര്‍മ്മിച്ചവനുമായ യഹോവ ഇപ്രകാരം അരുളിച്ചെയ്യുന്നുവരുവാനുള്ളതിനെക്കുറിച്ചു എന്നോടു ചോദിപ്പിന് ; എന്റെ മക്കളെയും എന്റെ കൈകളുടെ പ്രവൃത്തിയെയും കുറിച്ചു എന്നോടു കല്പിപ്പിന് .\nഞാന് ഭൂമിയെ ഉണ്ടാക്കി അതില് മനുഷ്യനെയും സൃഷ്ടിച്ചു; എന്റെ കൈ തന്നേ ആകാശത്തെ വിരിച്ചു അതിലെ സകലസൈന്യത്തെയും ഞാന് കല്പിച്ചാക്കിയിരിക്കുന്നു.\nഞാന് നീതിയില് അവനെ ഉണര്‍ത്തിയിരിക്കുന്നു അവന്റെ വഴികളെ ഒക്കെയും ഞാന് നിരപ്പാക്കും; അവന് എന്റെ നഗരം പണിയും; വിലയും സമ്മാനവും വാങ്ങാതെ അവന് എന്റെ പ്രവാസികളെ വിട്ടയക്കും എന്നു സൈന്യങ്ങളുടെ യഹോവ അരുളിച്ചെയ്യുന്നു.\nയഹോവ ഇപ്രകാരം അരുളിച്ചെയ്യുന്നുമിസ്രയീമിന്റെ അദ്ധ്വാനഫലവും കൂശിന്റെ വ്യാപാരലാഭവും ദീര്‍ഘകായന്മാരായ സെബായരും നിന്റെ അടുക്കല് കടന്നുവന്നു നിനക്കു കൈവശമാകും; അവന് നിന്റെ പിന്നാലെ നടക്കും; ചങ്ങലയിട്ടവരായി അവര് കടന്നുവരും; അവര് നിന്നെ വണങ്ങി; നിന്റെ മദ്ധ്യ മാത്രമേ ദൈവമുള്ളു; അവനല്ലാതെ വേറൊരു ദൈവവും ഇല്ല എന്നിങ്ങനെ പറഞ്ഞു നിന്നോടു യാചിക്കും.\nയിസ്രായേലിന്റെ ദൈവവും രക്ഷിതാവും ആയുള്ളോവേ, നീ മറഞ്ഞിരിക്കുന്ന ദൈവം ആകുന്നു സത്യം.\nഅവര് എല്ലാവരും ലജ്ജിച്ചു അമ്പരന്നുപോകും, വിഗ്രഹങ്ങളെ ഉണ്ടാക്കുന്നവര് ഒരുപോലെ അമ്പരപ്പില് ആകും.\nയിസ്രായേലോ യഹോവയാല് നിത്യരക്ഷയായി രക്ഷിക്കപ്പെടും നിങ്ങള് ഒരുനാളും ലജ്ജിക്കയില്ല, അമ്പരന്നു പോകയും ഇല്ല.\nആകാശത്തെ സൃഷ്ടിച്ച യഹോവ ഇപ്രകാരം അരുളിച്ചെയ്യുന്നു -- അവന് തന്നേ ദൈവം; അവന് ഭൂമിയെ നിര്‍മ്മിച്ചുണ്ടാക്കി; അവന് അതിനെ ഉറപ്പിച്ചു; വ്യര്‍ത്ഥമായിട്ടല്ല അവന് അതിനെ സൃഷ്ടിച്ചതു; പാര്‍പ്പിന്നത്രേ അതിനെ നിര്‍മ്മിച്ചതു:-- ഞാന് തന്നേ യഹോവ; വേറൊരുത്തനും ഇല്ല.\nഞാന് രഹസ്യത്തില് അന്ധകാരപ്രദേശത്തു വെച്ചല്ല സംസാരിച്ചതു; ഞാന് യാക്കോബിന്റെ സന്തതിയോടുവ്യര്‍ത്ഥമായി എന്നെ അന്വേഷിപ്പിന് എന്നല്ല കല്പിച്ചിരിക്കുന്നതു; യഹോവയായ ഞാന് നീതി സംസാരിക്കുന്നു, നേരുള്ളതു പ്രസ്താവിക്കുന്നു.\nനിങ്ങള് കൂടിവരുവിന് ; ജാതികളില്‍വെച്ചു തെറ്റി ഒഴിഞ്ഞവരേ, ഒന്നിച്ചു അടുത്തു വരുവിന് ; വിഗ്രഹമായൊരു മരം എടുത്തുകൊണ്ടു നടക്കയും രക്ഷിപ്പാന് കഴിയാത്ത ദേവനോടു പ്രാര്‍ത്ഥിക്കയും ചെയ്യുന്നവര്‍ക്കും അറിവില്ല.\nനിങ്ങള് പ്രസ്താവിച്ചു കാണിച്ചുതരുവിന് ; അവര് കൂടി ആലോചിക്കട്ടെ; പുരാതനമേ ഇതു കേള്‍പ്പിക്കയും പണ്ടു തന്നേ ഇതു പ്രസ്താവിക്കയും ചെയ്തവന് ആര്? യഹോവയായ ഞാന് അല്ലയോ? ഞാന് അല്ലാതെ വേറൊരു ദൈവം ഇല്ല; ഞാന് അല്ലാതെ നീതിമാനായൊരു ദൈവവും രക്ഷിതാവും ഇല്ല.\nസകലഭൂസീമാവാസികളുമായുള്ളോരേ, എങ്കലകൂ തിരിഞ്ഞു രക്ഷപ്പെടുവിന് ; ഞാനല്ലാതെ വേറൊരു ദൈവവും ഇല്ലല്ലോ.\nഎന്നാണ എന്റെ മുമ്പില് ഏതു മുഴങ്കാലും മടങ്ങും; ഏതു നാവും സത്യം ചെയ്യും എന്നിങ്ങനെ എന്റെ വായില്‍നിന്നു നീതിയും മടങ്ങാത്ത ഒരു വചനവും പുറപ്പെട്ടിരിക്കുന്നു.\nയഹോവയില് മാത്രം നീതിയും ബലവും ഉണ്ടു എന്നു ഔരോരുത്തന് പറഞ്ഞുകൊണ്ടു അവന്റെ അടുക്കല് ചെല്ലും; അവനോടു കോപിക്കുന്നവരൊക്കെയും ലജ്ജിച്ചുപോകും.\nയഹോവയില് യിസ്രായേല്‍സന്തതിയെല്ലാം നീതീകരിക്കപ്പെട്ടു പുകഴും


ഖഷോഗിയുടെ മൃതദേഹം കാണാമറയത്ത്; സൗദിയുടെ വിശദീകരണത്തില് 'തൃപ്തനല്ല' എന്ന് ട്രംപ് Jamal Khashoggi death: Trump 'not satisfied' with Saudi account\nJamal Khashoggi Death Trump Not Satisfied With Saudi Account\nകാണാമറയത്ത് ഖഷോഗിയുടെ മൃതദേഹം; സൗദിയുടെ വിശദീകരണത്തില് 'തൃപ്തനല്ല' എന്ന് ട്രംപ്\nഖഷോഗിയുടെ മൃതദേഹം കണ്ടെത്താന് കോണ്‍സുലേറ്റിന് സമീപമുളള കാടുകളില് പരിശോധന നടത്തി\nOctober 21, 2018 09:20:21 am\nവാഷിംഗ്ടണ്: ജമാല് ഖഷോഗിയുടെ കൊലപാതകം സൗദി അറേബ്യ സ്ഥിരീകരിച്ചതിന് പിന്നാലെ പ്രതികരണവുമായി അമേരിക്കന് പ്രസിഡന്റ് ഡോണള്‍ഡ് ട്രംപ്. സൗദിയുടെ വിശദീകരണത്തില് താന് ‘തൃപ്തനല്ല’ എന്നാണ് ട്രംപ് പറഞ്ഞത്. ഇനിയും ഉത്തരങ്ങള് ലഭിക്കാനുണ്ടെന്നും ട്രംപ് വ്യക്തമാക്കി. അതേസമയം ശക്തനായ സൗദി രാജകുമാരന് മുഹമ്മദ് ബിന് സല്‍മാന് കൊലപാതകത്തെ കുറിച്ച് വിവരം അറിഞ്ഞിരിക്കാന് സാധ്യതയില്ലെന്നും അദ്ദേഹം വ്യക്തമാക്കി.\nസൗദിക്കെതിരെ ഐക്യരാഷ്ട്ര സഭയും ലോക രാഷ്ട്രങ്ങളും വിമര്‍ശനവുമായി രംഗത്തെത്തിയിട്ടുണ്ട്. അറബ് രാജ്യങ്ങളില് ചിലര് സൗദിക്ക് പിന്തുണയും പ്രഖ്യാപിച്ചിട്ടുണ്ട്. ഖഷോഗിയുടെ മൃതദേഹം കണ്ടെത്താനുള്ള അന്വേഷണം പുരോഗമിക്കുകയാണ്.\nകോണ്‍സുലേറ്റിന് സമീപത്തെ കാടും ഫാമുകളും കേന്ദ്രീകരിച്ച് പുരോഗമിക്കുകയാണ് ഖഷോഗിയുടെ മൃതദേഹം കണ്ടെത്താനുള്ള പരിശോധന. ട്രംപിന്റെ പാര്‍ട്ടിയിലുള്ളവരും വിഷയത്തില് നടപടി ആവശ്യപ്പെട്ടിട്ടുണ്ട്. അന്വേഷണം തീര്‍ന്ന ശേഷം പ്രതികരിക്കാമെന്ന നിലപാടിലായിരുന്നു ഭൂരിഭാഗം പേരും. സംഭവത്തില് അന്വേഷണം നീതിയുക്തമാകണമെന്നാണ് ഇവരുടെ ആവശ്യം.\nജര്‍മനിക്കൊപ്പം, കാനഡ, ഫ്രാന്‍സ്, ബ്രിട്ടണ് തുടങ്ങി മിക്ക രാജ്യങ്ങളും സമാന നിലപാടിലാണ്. ഐക്യരാഷ്ട്ര സഭാ സെക്രട്ടറി ജനറലും അന്വേഷണം നീതിയുക്തമാകണമെന്ന് ആവശ്യപ്പെട്ടിട്ടുണ്ട്. ഇതിനിടെ സൗഹൃദ് രാജ്യങ്ങളായ യു.എ.ഇ, ബഹ്റൈന്, ഈജിപ്ത് എന്നിവര് സൗദിക്ക് പിന്തുണയുമായി രംഗത്തുണ്ട്.


'നീതി നല്‍കിയില്ലെങ്കില് ഇവര് നിങ്ങളെ പുറത്തെറിയും'; ലോംഗ് മാര്‍ച്ചിന് പിന്തുണയുമായി പ്രകാശ് രാജ്-prakash raj extends support for kisan sabhas long march\nPrakash Raj Extends Support For Kisan Sabhas Long March\n'നീതി നല്‍കിയില്ലെങ്കില് ഇവര് നിങ്ങളെ പുറത്തെറിയും'; ലോംഗ് മാര്‍ച്ചിന് പിന്തുണയുമായി പ്രകാശ് രാജ്\nആറ് ദിവസത്തെ കാല്‍നടയ്ക്ക് ശേഷം കിസാന് സഭയുടെ കര്‍ഷക റാലി മുംബൈയിലെ ആസാദ് മൈതാനത്തിലേക്ക് പ്രവേശിച്ചിരിക്കുകയാണ്.\nMarch 12, 2018 07:56:55 pm\nബെംഗളൂരു: അഖിലേന്ത്യ കിസാന് സഭയുടെ ലോംഗ് മാര്‍ച്ചിന് പിന്തുണയുമായി പ്രകാശ് രാജ്. ഫെയ്‌സ്ബുക്കിലൂടെയായിരുന്നു ചലച്ചിത്രതാരം കര്‍ഷകരുടെ പ്രതിഷേധമാര്‍ച്ചിന് പിന്തുണയറിയിച്ച് രംഗത്തെത്തിയത്.\nഅവര് വാതിലില് മുട്ടുമ്പോള് നീതി നല്‍കാന് നിങ്ങള്‍ക്കാകുമോ എന്നു ചോദിക്കുന്ന പ്രകാശ് രാജ് കര്‍ഷകര് ഉയിര്‍ത്തെഴുന്നേറ്റ് അധികാരികളെ പിടിച്ച് പുറത്താക്കുമെന്നും പറയുന്നു. സംഘപരിവാറിനെ ചോദ്യങ്ങള്‍ക്ക് മുന്നില് നിര്‍ത്തുന്ന ജസ്റ്റ് ആസ്‌കിംഗ് ഹാഷ്ടാഗോടുകൂടിയാണ് പ്രകാശ് രാജിന്റെ പോസ്റ്റ്.\nഅതേസമയം, ആറ് ദിവസത്തെ കാല്‍നടയ്ക്ക് ശേഷം കിസാന് സഭയുടെ കര്‍ഷക റാലി മുംബൈയിലെ ആസാദ് മൈതാനത്തിലേക്ക് പ്രവേശിച്ചിരിക്കുകയാണ്. കര്‍ഷകര് ഇന്ന് നിയമസഭ വളയും. മഹാരാഷ്ട്ര മുഖ്യമന്ത്രി ദേവേന്ദ്ര ഫഡ്‌നാവിസുമായി കര്‍ഷകര് അല്‍പ്പസമയത്തിനകം കൂടിക്കാഴ്ച്ച നടത്തും.\nTags: CPM, Kisan sabha, Mumbai, Prakash Raj


തൊഴിലുറപ്പ് വേതനം 15 സംസ്ഥാനങ്ങളിലെ കാർഷിക വേതനത്തേക്കാൾ കുറവെന്ന് സമിതി-MGNREGA wages less than minimum farm wages in 15 states: Panel\nഅട്ടപ്പാടിയിലെ ആൾക്കൂട്ട കൊലപാതകം ഉത്തരേന്ത്യയിലേതിന് സമാനമെന്ന് എ.കെ.ആന്റണി\nറെയിൽവേ ഫ്ലാറ്റ്ഫോമിൽവച്ച് യുവതിയെ ബലാൽക്കാരമായി ചുംബിക്കാൻ ശ്രമിച്ചയാൾ അറസ്റ്റിൽ\nവേതനം പരിഷ്കരിക്കാൻ നിയോഗിച്ച കമ്മിറ്റിയുടേതാണ് കണ്ടെത്തൽ\nന്യൂഡൽഹി: രാജ്യത്ത് തൊഴിലുറപ്പ് തൊഴിലാളികൾക്ക് നൽകുന്ന വേതനം 15 സംസ്ഥാനങ്ങളിലെ കാർഷിക വേതനത്തേക്കാൾ കുറവാണെന്ന് സമിതി. തൊഴിലുറപ്പ് പദ്ധതിയുടെ വേതനം പരിഷ്കരിക്കുന്നത് സംബന്ധിച്ച കാര്യം ചർച്ച ചെയ്ത സമിതിയാണ് ഇക്കാര്യം വിലയിരുത്തിയത്. ഇതോടെ തൊഴിലുറപ്പ് വേതന വർദ്ധനവിനുള്ള തീരുമാനം കൂടി പുറത്തുവന്നു.\n4500 കോടി ബഡ്ജറ്റ് വർദ്ധനവോടെ തൊഴിലുറപ്പ് ചട്ടങ്ങൾ പരിഷ്കരിക്കാനാണ് ഇപ്പോൾ സമിതി ആലോചിക്കുന്നത്. അടുത്ത മാസം ഇത് സംബന്ധിച്ച നിർദ്ദേശങ്ങൾ സർക്കാരിന് സമർപ്പിച്ചേക്കുമെന്ന് വിവരം. കർണ്ണാടക, പഞ്ചാബ്,ഝാർഖണ്ഡ്, ഉത്തരാഖണ്ഡ്, വെസ്റ്റ് ബംഗാൾ, മിസോറാം, ആന്തമാൻ നിക്കോബാർ, സിക്കിം, ആന്ധ്ര, തെലങ്കാന, ഹരിയാന, മധ്യപ്രദേശ്, ബീഹാർ എന്നിവിടങ്ങളിലാണ് തൊഴിലുറപ്പ് പദ്ധതിയേക്കാൾ ഉയർന്ന കാർഷിക വേതനം ഉള്ളത്.\nഈ സംസ്ഥാനങ്ങളിലെ ശരാശരി കാർഷിക വേതനത്തിന് തുല്യമായി തൊഴിലുറപ്പ് വേതനം വർദ്ധിപ്പിക്കാനാണ് സമിതിയുടെ ആലോചന. ഇത് യാഥാർത്ഥ്യമാവുകയാണെങ്കിൽ ആകെ തൊഴിലുറപ്പ് പദ്ധതി ബജറ്റിൽ 4800 കോടിയുടെ വർദ്ധനവുണ്ടാകും.\nഗ്രാമപ്രദേശങ്ങളിലെ ഉപഭോക്തൃ വില നിലവാരത്തെ അടിസ്ഥാനപ്പെടുത്തി വേതനം പരിഷ്കരിക്കുകയാണെങ്കിൽ 600 കോടി അധികം ബജറ്റിലുൾപ്പെടുത്തും. ഇപ്പോഴത്തെ ശരാശരി പ്രതിദിന വേതനം രാജ്യത്ത് 224 രൂപയും തൊഴിലുറപ്പ് വേതനം 168 രൂപയുമാണ്. ഈയിടെ ഝാർഖണ്ഡ് ചീഫ് സെക്രട്ടറി രാജ്ബാല വർമ തൊഴിലുറപ്പ് വേതനം പരിഷ്കരിക്കണമെന്നാവശ്യപ്പെട്ട് കേന്ദ്ര ഗ്രാമവികസന കാര്യ മന്ത്രാലയത്തിന് കത്തയച്ചിരുന്നു.\n‘ആ അവസ്ഥ വിദൂരതയിലല്ല സാർ’; ഋഷിരാജ് സിങ്ങിനോട് ഭാഗ്യലക്ഷ്മി\nനഴ്‌സുമാരുടെ ശമ്പളം സംസ്ഥാന സർക്കാരിന് തീരുമാനിക്കാം; സുപ്രീം കോടതിയുടെ പച്ചക്കൊടി\nഇപ്പോള് എനിക്ക് പറയാന് തോന്നുന്നുണ്ട് – Sexism is real\nഗസ്റ്റ് അദ്ധ്യാപകർ നാളെ മുതൽ പ്രത്യക്ഷ സമരത്തിലേക്കാണ്; അധികൃതർ ഇനിയെങ്കിലും ഇവരെ കേൾക്കുമോ?\nഹരിശ്രീ: വിനോയ് തോമസ്


പരിക്കിന്റെ ആശങ്കയൊഴിഞ്ഞു; ബുംറ പരിശീലനത്തിനെത്തി | IPL 2019| Jasprit Bumrah\nപരിക്കിന്റെ ആശങ്കയൊഴിഞ്ഞു; ബുംറ പരിശീലനത്തിനെത്തി\nMar 26, 2019, 11:09 PM IST\nഅതിനു ശേഷം ഇന്ത്യന് ക്യാപ്റ്റന് വിരാട് കോലി മുന് താരം സഹീര് ഖാന് എന്നിവരുമായി ബുംറ ചര്‍ച്ച നടത്തുകയും ചെയ്തു.\nബെംഗളൂരു: ഐ.പി.എല്ലില് ഡല്‍ഹി ക്യാപ്പിറ്റല്‍സിനെതിരായ മത്സരത്തിനിടെ പരിക്കേറ്റ മുംബൈ ഇന്ത്യന്‍സ് താരം ജസ്പ്രീതം ബുംറ ടീമിനൊപ്പം പരിശീലനം നടത്തി.\nചൊവ്വാഴ്ച ബെംഗളൂരുവില് നടന്ന മുംബൈയുടെ പരിശീലന സെഷനില് ബുംറയും പങ്കെടുത്തു. പന്തെറിഞ്ഞില്ലെങ്കിലും വാം അപ്പ് സെഷനില് പങ്കെടുത്താണ് ബുംറ മടങ്ങിയത്. അതിനു ശേഷം ഇന്ത്യന് ക്യാപ്റ്റന് വിരാട് കോലി മുന് താരം സഹീര് ഖാന് എന്നിവരുമായി ബുംറ ചര്‍ച്ച നടത്തുകയും ചെയ്തു.\nReady and roaring🦁🔥 pic.twitter.com/wZbmJhvbmS\nമാര്‍ച്ച് 24-ന് വാങ്കഡെയില് നടന്ന മത്സരത്തിനിടെയാണ് ബുംറയ്ക്ക് പരിക്കേറ്റത്. തുടര്‍ന്ന് നടത്തിയ പരിശോധനയിലും സ്‌കാനിങ്ങിലും താരത്തിന് കുഴപ്പമൊന്നുമില്ലെന്ന് തെളിഞ്ഞു. മാര്‍ച്ച് 28-ന് റോയല് ചലഞ്ചേഴ്സിനെതിരേയാണ് മുംബൈയുടെ അടുത്ത മത്സരം.\nContent Highlights: ipl 2019 jasprit bumrah gets back to practice after the shoulder injury\nബാറ്റിങ് വെട്ടിക്കെട്ട് കണ്ട് റസ്സലിനെ ബാഹുബലിയാക്കി ഷാരൂഖ്; ചിത്രം വൈറല്\nപന്തും പേനയും മാറി മാറി പിടിക്കണം; ബാംഗ്ലൂരിന്റെ 16-കാരന് രണ്ടുണ്ട് കാര്യങ്ങള്\nപകരം ആളില്ല; ആര്.സി.ബിക്ക് പണി കൊടുത്ത അമ്പയര് ഐ.പി.എല്ലില് തുടരും\nസിക്‌സ്... സിക്‌സ്... സിക്‌സ്; പ്രതാപ കാലത്തെ ഓര്‍മ്മിപ്പിച്ച് യുവി


നവനേതൃത്തവുമായി ലിംക; മനോജ് വടക്കേടത്ത് പുതിയ അമരക്കാരന്\n2017-03-01 12:08:12pm | തോമസുകുട്ടി ഫ്രാന്‍സീസ് ലിവര്‍പൂള്\nലിവര്‍പൂള്: അര്‍പ്പണ മനോഭാവും, സാമൂഹ്യ പ്രതിബദ്ധതയും നിറഞ്ഞ നേതൃത്വപാടവം.. അതിലൂടെ കൈവരിക്കുന്ന തിളക്കമാര്‍ന്ന പ്രവര്‍ത്തനങ്ങള്.... ഇതാണ് കടന്നുപോയ പതിമ\nൂന്ന് വര്‍ഷക്കാലമായിട്ട് ലിംക ലിവര്‍പൂള് മലയാളി സമൂഹത്തിന് സമ്മാനിച്ചുകൊണ്ടിരിക്കുന്നത്. അസൂയാര്‍ഹമായ വളര്‍ച്ചയുടെ പന്ഥാവിലൂടെ ലിംക ജൈത്രയാത്ര തുടരുമ്പോഴും കൂടുതല് ഉണര്‍വ്വോടെ പുതിയ പ്രവര്‍ത്തനവര്‍ത്തനങ്ങള്‍ക്കായി ഇതാ നവനേതൃത്വം കര്‍മ്മനിരതരായി രംഗത്തെത്തിക്കഴിഞ്ഞു.\nലിംകയില് അംഗത്വം സ്വീകരിച്ച നാള്‍മുതല് സജീവ പ്രവര്‍ത്തകനായും അതോടൊപ്പംതന്നെ നല്ലൊരു സംഘാടകനുമൊക്കെയായി ഒരു പതിറ്റാണ്ടുകാലത്തെ പ്രവര്‍ത്തന പാരമ്പര്യമുള്ള ശ്രീ മനോജ് വടക്കേടത്താണ് ലിംകയുടെ പുതിയ അമരക്കാരന്. ശ്രീ മനോജ് വടക്കേടത്ത് ചെയര്‍പേഴ്‌സണായുള്ള ലിംകയുടെ പുതിയ ഭരണസമതി 2017 ല് കൂടുതല് തിളക്കമാര്‍ന്ന ഒരുപിടി കര്‍മ്മപരിപാടികള് ലിവര്‍പൂളിലെ മലയാളികള്‍ക്ക് സമ്മാനിക്കാനൊരുങ്ങുന്നു. അതിനായി ലിംകയുടെ പുതിയ ഭരണസാരഥികളായി മനോജിനോടൊപ്പം കടന്നുവന്നിരിക്കുന്നത്\nശ്രീ ഫിലിപ്പ് കുഴിപ്പറമ്പില് (സെക്രട്ടറി), തോമസ് ഫിലിപ്പ് (ട്രഷറര്), ബിനു മൈലപ്ര (വൈസ് ചെയര്), ശ്രീമതി ബിന്ദു റെജി (ജോ: സെക്രട്ടറി),\nസ്റ്റെസണ് മുപ്രാപ്പള്ളില് (ജോ: ട്രഷറര്), ശ്രീ തോമസ് ജോണ് വാരികാട് (ലെയ്‌സണ് ഓഫീസര്), ശ്രീ ബിജു പീറ്റര് (ലിംക പി.ആര്.ഒ), നോബിള് ജോസ് സ്‌പോര്‍ട്‌സ് കോര്‍ഡിനേറ്റര്, ശ്രീമതി ഷൈബി സിറിയക് (യൂത്ത് കോര്‍ഡിനേറ്റര്), ബിജുമോന് മത്യു & ജോബി ജോസഫ് എന്നിവര്\nഎക്‌സ് ഒഫീഷ്യസ്, ശ്രീ സണ്ണി ജേക്കബ് ഓഡിറ്റര്\nഎന്നിവരാണ്. സുഗമമായ പ്രവര്‍ത്തനങ്ങള്‍ക്ക് കരുത്തുപകരാന് ഇവര്‍ക്കൊപ്പം ഇരുപതില്‍പരം എക്‌സികുട്ടീവ് മെമ്പേഴ്‌സും തെരഞ്ഞെടുക്കപ്പെട്ടു.\nയുക്മയുടെ പ്രതിനിധികളായി ശ്രീ തമ്പി ജോസ്, ശ്രീ ബിജു പീറ്റര്, ശ്രീ മനോജ് വടക്കേടത്ത് എന്നിവര് തെരഞ്ഞെടുക്കപ്പെട്ടിരുന്നു. ശ്രീ തമ്പി ജോസ് യുക്മയുടെ ദേശീയ നിര്‍വാഹക സമിതി അഗം കൂടിയാണ്. ശ്രീ മനോജ്\nവടക്കേടത്ത് ലിംകയുടെ കഴിഞ്ഞ കാലങ്ങളില് വൈസ്‌ചെയറായും, സെക്രട്ടറിയായുമൊക്കെ തന്റെ സംഘാടകപാടവം തെളിയിച്ചിട്ടുള്ള\nനല്ലൊരു നേതൃത്വകനാണ്. ലിവര്‍പൂള് കാര്‍മല് മാര്‍ത്തോമാ ഇടവയുടെ സെക്രട്ടറിയായി ദീര്‍ഘകാലം സേവനം അനുഷ്ടിച്ചിട്ടുള്ള ആറന്‍മുള സ്വദേശിയായ ശ്രീ മനോജ് നല്ലൊരു നടനും ലിവര്‍പൂളിലെ അറിയപ്പെടുന്ന ഒരുകലാകാരനും കൂടിയാണ്.\nസെക്രട്ടറിയായി തെരഞ്ഞെടുക്കപ്പെട്ട ശ്രീ ഫിലിപ്പ് കുഴിപ്പറമ്പില് ലിംകയുടെ വൈസ്‌ചെയറായിരുന്നുകൊണ്ട് നല്ലൊരു നേതൃത്വപാടവം തെളിയിച്ചിട്ടുള്ള വ്യക്തികൂടിയാണ്. ഭാര്യ ജാന്‍സി ഫിലിപ്പ് ലിംക മലയാളം ക്ലാസ്സുകളി\nലെ അദ്ധ്യാപികയും കോര്‍ഡിനേറ്റര്‍മാരിലൊരാളുമാണ്. ചുരുങ്ങിയ കാലയളവുകൊണ്ട് തന്റെ സജീവമായ സാന്നിദ്ധ്യവും അതിനോടൊപ്പം തന്നെ തന്നില് നിഷിപ്തമായിട്ടുള്ള കടമകള് കാര്യക്ഷമതയോടെ നിര്‍വഹിച്ചിട്ടുള്ള ഒരു നല്ല ഭരണ സാരഥിയാണ് തോമസ് ഫിലിപ്പ്. കടന്ന്\nപോയ പ്രവര്‍ത്തന വര്‍ഷത്തിലെ ട്രഷറര് ആയിരുന്ന തോമസ് ഫിലിപ്പിനെ ട്രഷറര് ആയി വീണ്ടും ലിംക യോഗം ഐക്യകണ്‌ഠേന തെരഞ്ഞെടുക്കുകയായിരുന്നു. ലിവര്‍പൂള് മേഴ്‌സീ റെയില്‍വേയിലെ ഉദ്യോഗസ്ഥനായ തോമസ് ഫിലിപ്പ് കുട്ടനാട്ടിലെ പച്ച സ്വദേശിയാണ്.\nഈ കഴിഞ്ഞ ഫെബ്രുവരി 18ന് ബ്രോഡ്ഗ്രീന് സ്‌കൂളില് വച്ചു നടത്തപ്പെട്ട ലിംകയുടെ വാര്‍ഷിക പൊതുയോഗത്തിന് ചെയര്‍പേഴ്‌സണ് ബിജുമോന് മാത്യു അദ്ധ്യക്ഷതവഹിച്ചു. സെക്രട്ടറി ജോബി ജോസഫ് ലിംകയുടെ 2016 പ്രവര്‍ത്തന വര്‍ഷത്തെ വാര്‍ഷിക റിപ്പോര്‍ട്ടും തുടര്‍ന്ന് ട്രഷറര് തോമസ് ഫിലിപ്പ് വാര്‍ഷിക കണക്കുകളും അവതരിപ്പിക്കുകയുണ്ടായി.\nചെയര് പേഴ്‌സണ് ബിജു മോന്റെ നന്ദി പ്രമേയത്തിനു ശേഷം ശ്രീ തമ്പി ജോസ് മുന് ഭരണസമിതി അംഗങ്ങളുടെ പ്രശംസനീയമായ പ്രവര്‍ത്തനങ്ങള്‍ക്ക് അഭിനന്ദനങ്ങള് നല്‍കുകയുണ്ടായി. സ്‌നേഹവിരുന്നിനുശേഷം നടത്തപ്പെട്ട പൊതുസമ്മേളനത്തില് യുക്മയുടെ നോര്‍ത്ത് വെസ്റ്റ് റീജിയന് & ദേശീയ ഭാരവാഹികളെ ലിംക അനുമോദിക്കുകയുണ്ടായി. ലിംകയുടെ ഈ വര്‍ഷത്തെ പ്രധാന പരിപാടികളുടെ തീയതികള് മുന്‍കൂട്ടി നശ്ചയിച്ചുകഴിഞ്ഞു. ഏപ്രില് 29ന് ശനി ഓള് യു.കെ ബാഡ്മിന്റണ് ടൂര്‍ണമെന്റ്, സെപ്തംബര് 16 ശനി വിപുലമായ ഓണാഘോഷം, ഒക്ടോബര് 28 ശനി ലിംക ചില്‍ഡ്രന്‍സ് ഫെസ്റ്റ്, നവംബര് 18 ശനി അവാര്‍ഡ് നൈറ്റ്. ഇവക്കു പുറമെ എല്ലാ വാരാന്ത്യത്തിലും ലിംക മലയാളം ക്ലാസ്സ്, കുട്ടികള്‍ക്കും മുതിര്‍ന്നവര്‍ക്കും\nപ്രത്യേകമായിട്ടുള്ള ബാഡ്മിന്റണ്, കരാട്ടെ പരിശീലന കളരികള് എന്നിവ ഉണ്ടായിരിക്കുന്നതാണ്. അങ്ങനെ കൂടുതല് ഉണര്‍വ്വോടെ, കരുത്തോടെ ഒരേ കാഴ്ചപ്പാടില് ഒരു കുടുംബമായി ലിംക അവളുടെ 14ാം വയസ്സിലേക്ക് പാദമൂന്നുന്നു..


നിരീക്ഷണം പൂര്‍ത്തിയാക്കിയവരുടെ വീടുകളില് ഒട്ടിച്ച സ്റ്റിക്കറുകള് മാറ്റി.\n09 Apr, 2020 at 04:39 AM\nനിരീക്ഷണ കാലാവധി പൂര്‍ത്തിയാക്കിയവര്‍ക്ക് സര്‍ട്ടിഫിക്കറ്റുമായി തിരുവനന്തപുരം നഗരസഭ. നിരീക്ഷണം പൂര്‍ത്തിയാക്കിയവരുടെ വീടുകളില് ഒട്ടിച്ച സ്റ്റിക്കറുകളും മാറ്റി. രോഗം സ്ഥിരീകരിച്ച് നാലുപേരാണ് ജില്ലയില് ചികിത്സയിലുള്ളത്.\nനിരീക്ഷണ കാലാവധി ലംഘിച്ച് പലരും പുറത്തിറങ്ങിയതോടെയാണ് സ്റ്റിക്കര് ഒട്ടിക്കാന് ജില്ലാ ഭരണകൂടം തീരുമാനിച്ചത്. വീട്ടിലേക്ക് ആരും വരാതിരിക്കാനും വീട്ടിലുള്ളവര് പുറത്തിറങ്ങിയാല് അയല്‍വാസികള് അറിയുന്നതിനുമായിരുന്നു നടപടി. 1620 പേരാണ് ഇതുവരെ നിരീക്ഷണ കാലാവധി പൂര്‍ത്തിയാക്കിയത്. ജില്ലാകലക്ടറും വട്ടിയൂര്‍ക്കാവ് എംഎല്‍എ വി കെ പ്രശാന്തും ചേര്‍ന്ന് നിരീക്ഷണ കാലാവധി പൂര്‍ത്തിയാക്കിയവരുടെ വീട്ടിലെ സ്റ്റിക്കര് മാറ്റി.\nഒപ്പം നിരീക്ഷണകാലത്ത് മിടുക്കരായി വീട്ടിലിരുന്നവരെ അഭിനന്ദിക്കാന് നഗരസഭയുടെ സര്‍ട്ടിഫിക്കറ്റും. മേയര് കെ ശ്രീകുമാര് ആദ്യ സര്‍ട്ടിഫിക്കറ്റ് കൈമാറി.\nനിരീക്ഷണത്തിലിരുന്നവര്‍ക്കും നഗരസഭക്കും ഒരുപോലെ സഹായകമാകുന്നതിനാണ് സര്‍ട്ടിഫിക്കറ്റ് നല്‍കുന്നതെന്ന് മേയര് പറഞ്ഞു. ജില്ലയിൽ 6245 പേർ വീടുകളിലും 92 പേര് ആശുപത്രികളിലുമായാണ് നിരീക്ഷണത്തില് കഴിയുന്നത്.\ncovid 19covid isolation


ധർമ്മടത്ത് ബിജെപി തെരഞ്ഞെടുപ്പ് കമ്മിറ്റി ഓഫീസിന് നേരെ ആക്രമണം | Asian Metro News\nധർമ്മടത്ത് ബിജെപി തെരഞ്ഞെടുപ്പ് കമ്മിറ്റി ഓഫീസിന് നേരെ ആക്രമണം\nകണ്ണൂർ : ധർമ്മടത്ത് ഇന്ന് ഉദ്ഘാടനം ചെയ്യാനിരുന്ന ബിജെപി തെരഞ്ഞെടുപ്പ് കമ്മിറ്റി ഓഫീസിന് നേരെ ആക്രമണം. ധർമ്മടം വെള്ളച്ചാലിലെ ഓഫീസിന് നേരെയാണ് ആക്രമണം നടന്നത്. തെരഞ്ഞെടുപ്പ് കമ്മിറ്റി ഓഫീസിലെ കവാടത്തിൽ വെച്ച ഫ്ലക്സ് ബോർഡുകളും പോസ്റ്ററുകളും അക്രമികൾ നശിപ്പിച്ചു.\nകഴിഞ്ഞ ദിവസം കണ്ണൂരിലും ബിജെപിയുടെ തെരഞ്ഞെടുപ്പ് പ്രചാരണത്തിന് നേരെ ആക്രമണം നടന്നിരുന്നു. ഇരിട്ടി മുഴക്കുന്നിൽ തെരഞ്ഞെടുപ്പ് പ്രചാരണം നടത്തുകയായിരുന്ന ബിജെപിയുടെ പ്രചാരണ വാഹനത്തിനു നേരെ സിപിഎം ആക്രമണം അഴിച്ചുവിടുകയായിരുന്നു. അനൗൺസ്‌മെന്റ് വാഹനം മുടക്കോഴി സ്‌കൂളിന് സമീപം എത്തിയപ്പോൾ എട്ട് പേർ അടങ്ങുന്ന സംഘം വാഹനം തടഞ്ഞു നിർത്തുകയും ബലമായി മൈക്ക് സെറ്റ് ഓഫ് ചെയ്യുകയും ചെയ്തു.\nവാഹനത്തിൽ കെട്ടിയ പ്രചാരണ ബോർഡുകൾ വലിച്ചു കീറിയ ശേഷം വണ്ടിയിൽ ഉണ്ടായിരുന്ന ഡ്രൈവറെയും ബിജെപി പ്രവർത്തകനെയും ഭീഷണിപ്പെടുത്തി.മേലിൽ ഈ ഭാഗത്തു പ്രചാരണവുമായി വരരുതെന്നും വന്നാൽ വെറുതെ വിടില്ലെന്നും പറഞ്ഞായിരുന്നു ആക്രമണം. സംഭവത്തിൽ ബിജെപി നേതൃത്വം മുഴക്കുന്ന് പോലീസിൽ പരാതി നൽകിയിട്ടുണ്ട്.\n44-ാമത് കേരള ഫിലിംക്രിട്ടിക്സ് അവാർഡുകൾ പ്രഖ്യാപിച്ചു 0\nതദ്ദേശ തെരഞ്ഞെടുപ്പ്; ഉദ്യോഗസ്ഥർ കോവിഡ് മാനദണ്ഡങ്ങൾ പാലിക്കണമെന്ന് ആരോഗ്യമന്ത്രി 0


idaneram: ശബരിമല ബുദ്ധവിഹാരമാണ്; കേസരി ആര് ബാലകൃഷ്ണപിള്ള\n2018, ഒക്‌ടോബർ 21, ഞായറാഴ്‌ച\nഎം എന് വിജയന് സമാഹരിച്ച്, കേരളഭാഷാ ഇന്‍സ്റ്റിട്ട്യൂട്ട് പ്രസിദ്ധീകരിച്ച 'കേസരിയുടെ ചരിത്രാന്വേഷണങ്ങള്. അയോധ്യ, ലങ്ക, ശബരിമല' എന്ന ഗ്രന്ഥത്തിലെ 'ശബരിമല അഥവാ ടിബറ്റും കേരളവുംതമ്മിലുള്ള ബന്ധം' എന്ന അധ്യായത്തില്‍നിന്ന് ലഭിച്ച വായനാനുഭവങ്ങളാണ് ഇവിടെ കുറിക്കുന്നത്.\nബുദ്ധഭിുക്ഷുക്കളായ പണ്ഡിതന്മാരാണ് ലാമകള്. ടിബറ്റില് ആധ്യാത്മിക-രാഷ്ട്രീയ ഭരണാധികാരികളായി തെരഞ്ഞെടുക്കപ്പെടുന്ന ലാമകള് അവലോകിതേശ്വരബോധിസത്വന്റെ പിന്തുടര്‍ച്ചക്കാരായി ജനിക്കുന്നവരാണെന്ന് കരുതപ്പെടുന്നു. സാക്ഷാല് അവലോകിതേശ്വരബോധിസത്വന്റെ പ്രധാനവാസസ്ഥലമായ പോതാളകം കേരളത്തിലെ ശബരിമലയിലാണ് സ്ഥിതിചെയ്യുന്നതെന്നതിനാല് ടിബറ്റും കേരളവും തമ്മില് ബന്ധമുണ്ടന്നും അത് സ്ഥാപിക്കുവാനുമാണ് താന് ഈ പ്രബന്ധരചനയിലൂടെ ഉദ്യമിക്കുന്നതെന്ന് കേസരി ആര് ബാലകൃഷ്ണപിള്ള ആമുഖമായി കുറിച്ചിട്ടുണ്ട്.\nഅനേകജന്മങ്ങളിലൂടെ ബോധിസത്വനായി ജീവിച്ചവര്‍ക്കുമാത്രമേ ഒരു ബുദ്ധനായി ഭവിക്കുവാന് സാധിക്കുകയുള്ളൂ. ബോധിസത്വന്മാര്‍തന്നെ ദിവ്യരും ദിവ്യേതരരും എന്നിങ്ങനെ രണ്ടുവിധമുണ്ട്. ദിവ്യബോധിസത്വന്മാരില്‍വെച്ച് ഏറ്റവും പ്രധാനികളാണ് അവലോകിതേശ്വരന്മാര്. മഹാകരുണന്, പത്മപാണി, സമന്തമുഖന് എന്നീ പേരുകളിലും അവലോകിതന്മാര് അറിയപ്പെടുന്നു. മഹായാനബുദ്ധമതക്കാര് പാര്‍ത്തുവരുന്ന ടിബറ്റ്, ചൈന, ജപ്പാന്, മംഗോളിയ, മഞ്ചൂറിയ എന്നിവിടങ്ങളില് അവലോകിതേശ്വരന്മാര് ആരാധിക്കപ്പെടുന്നു. അഫ്ഗാനിസ്ഥാന്റേയും ഇന്ത്യയുടേയും പലഭാഗങ്ങളിലും വെച്ച് അവലോകിതേശ്വരന്റെ വിഗ്രഹങ്ങള് കണ്ടിട്ടുള്ളതായി ചൈനീസ് സഞ്ചാരി യുവാന് ചാങ് രേഖപ്പെടുത്തുന്നു. അവലോകിതേശ്വരന് പോതാളകത്തിലും ടിബറ്റിലും സുഖാവതിയിലും അവതരിച്ചിട്ടുണ്ടെങ്കിലും അദ്ദേഹത്തിന്റെ പ്രധാനവാസസ്ഥലം ശബരിമലയില് സ്ഥിതിചെയ്യുന്ന പോതാളകമാണ്. ഒന്നാമത്തെ ദലേലാമയായ നാഗ്വങ്‌ലോത്സങ് ആണ്, അവതാരവാദമനുസരിച്ച് അവലോകിതേശ്വരന്റെ പ്രധാനവാസസ്ഥലത്തിന് പോതാളകം എന്നു പേരുനല്കിയത്.\nഎ ഡി ഏഴാം ശതാബ്ധത്തിന്റെ പൂര്‍വാര്‍ദ്ധത്തില് ഇന്ത്യ സന്ദര്‍ശിച്ച ചൈനീസ് ബുദ്ധഭിക്ഷുവായ യുവാന് ചാങ്ങിന്റെ സഞ്ചാരഗ്രന്ഥത്തില്‍നിന്നുമാണ് പോതാളകത്തിന്റെ സ്ഥാനത്തെക്കുറിച്ച് ക്രിത്യമായ അറിവ് ലഭിക്കുന്നത്. അദ്ദേഹത്തിന്റെ വിവരണമനുസരിച്ച് കാഞ്ചിയില് നിന്നും ഉദ്ദേശം അഞ്ഞൂറുമൈല് തെക്കുമാറി മൊ-ലോ-കു-ച എന്ന രാജ്യം സ്ഥിതിചെയ്യുന്നു. ജനങ്ങള് ഇരുണ്ടനിറമുള്ളവരും സ്ഥൈര്യവും എടുത്തുചാട്ടവുമുള്ളവരുമാണ്. ചിലര് ബുദ്ധമതവും ശേഷിച്ചവര് മറ്റുള്ള മതങ്ങളും പിന്തുടരുന്നു. ജീര്‍ണിച്ച പല ബുദ്ധവിഹാരങ്ങളും ഇവിടെ കാണാവുന്നതാണ്. ഈ രാജ്യത്തിന്റെ സമുദ്രതീരത്തുള്ള തെക്കന്‍ഭാഗത്ത് കിഴ്ക്കാന്‍തൂക്കായ ചരിവുകളുള്ള മൊ-ല-യെ എന്ന പര്‍വതനിര സ്ഥിതിചെയ്യുന്നു. ഈ മലയുടെ മുകളില് കണ്ണാടിപോലെ നിര്‍മലമായ വെള്ളമുള്ള ഒരു തടാകമുണ്ട്. ഈ മലയുടെ ഒരു വിടവില്‍നിന്ന് ഒരു വലിയനദി പുറപ്പെട്ട് അതിനെ ഇരുപത് തവണവലംവെച്ച് ദക്ഷിണസമുദ്രത്തിലേക്ക് ഒഴുകിവീഴുന്നു.\nയുവാന് ചാങ്ങിന്റെ വിവരണത്തിലെ മൊ-ലൊ-കു-ച ചേരരാജ്യവും മൊ-ല-യെ മലയ പര്‍വതവും പോതാളകം ശബരിമലയും പോതാളകത്തില്‍നിന്നുത്ഭവിക്കുന്ന നദി പമ്പാനദിയും പോതാളകത്തിന് വടക്കുകിഴക്കുള്ള തുറമുഖം നാഗപട്ടണവുമാണെന്ന് താന് വിചാരിക്കുന്നായി കേസരി പ്രസ്താവിക്കുന്നു. കൊടുങ്ങല്ലൂര് രാജധാനിയായുള്ള ചേരരാജ്യമാണ് മൊ-ലൊ-കു-ച രാജ്യമെന്ന് യുവാന് ചാങ്ങിന്റെ വിവരണങ്ങളില്‍നിന്ന് വ്യക്തമാകുന്നു. മൊ-ലൊ-കു-ച എന്ന ചീനവാക്കിന് മലയകുടമെന്നുള്ള ഭാരതീയരൂപമാണ് നല്‍കാറ്. എന്നാല്, ചൈനീസ് ഭാഷാപണ്ഡിതനും യുവാന് ചാങ്ങിന്റെ സഞ്ചാരസാഹിത്യം ഇംഗ്ലീഷിലേക്ക് പരിഭാഷപ്പെടുത്തിയ ദേഹവുമായ റവറന്റ് ബില് ഈ അഭിപ്രായത്തോട് യോജിക്കുന്നില്ല. മൊ-ല-യെ എന്നുള്ളത് മലയം ആണെന്നുള്ളതില് തര്‍ക്കമില്ല. മൊ-ല-യെ എന്നതിലെ ല യില്‍നിന്ന് മൊ-ലോ-കു-ചയിലെ ലെ വ്യത്യാസപ്പെടുത്തിയിരിക്കുന്നതിനാല് ല യുടെ സ്ഥാനത്ത ര (ര്) ചേര്‍ത്ത് 'മര്‍കുട' എന്നാക്കുന്നതായിരിക്കും കൂടുതല് ഉചിതമെന്ന് ബില് ചൂണ്ടിക്കാട്ടുന്നു. മര്‍കുട എന്ന ഒരു രാജ്യമില്ലായ്കയാല് ഇതിനെ 'മേര്‍കുട' എന്നു വായിക്കേണ്ടതാണ്. മേര്‍കുടം എന്നാല് പടിഞ്ഞാറേ കുടരാജ്യം. അത് ചേരരാജ്യമല്ലാതെ മറ്റൊന്നുമല്ല. ചേരരാജാക്കന്മാര്‍ക്ക് കുടകോ എന്നും പേരുണ്ട്.\nമലയപര്‍വതത്തിലെ അഗസ്ത്യകൂടമല്ല പോതാളകം. അഗസ്ത്യകൂടത്തിന്റെ പര്യായമായ പൊതികവും പോതാളകവും തമ്മില് പ്രത്യക്ഷമായ വ്യത്യാസമുണ്ട്. എന്നാല് അവലോകിതേശ്വരന്റെ പ്രധാനവാസസ്ഥാനമായ പോതാളകം പ്രാചീനകാലംമുതല്‍ക്ക് പ്രസിദ്ധപ്പെട്ട ബൗദ്ധതീര്‍ത്ഥാടന കേന്ദ്രമായിരുന്നു. മധ്യതിരുവിതാംകൂറിലുള്ള ശബരിമലയുടെ പേരില് ഈ ബൗദ്ധമതവുമായുള്ള ബന്ധം വിശകലനം ചെയ്തുകൊണ്ട്, യുവാന് ചാങ്ങിന്റെ വിവരണത്തില്‍നിന്നും ശബരിമലതന്നെയാണ് പോതാളകമെന്നു സക്ഷ്യപ്പെടുത്തുന്നതിന് കേസരി ആര് ബാലകൃഷ്ണപിള്ള കണ്ടെത്തുന്ന കാരണങ്ങള് ഇങ്ങനെ നിരത്താം;\n1. ശബരിമലയും പോതാളകവും മലയപര്‍വതത്തിലാണ് സ്ഥിതിചെയ്യുന്നത്.\n2. ശബരിമല കയറുമ്പോഴുള്ള വൈഷമ്യങ്ങള്‍തന്നെ പോതാളകത്തില് കയറുമ്പോഴും അഭിമുഖീകരിക്കേണ്ടിവരുന്നു.\n3. ശബരിമലയിലും പോതാളകത്തിലും ചന്ദനമരങ്ങള് വളരുന്നുണ്ട്.\n4. ശബരിമലയുടെ ഒരു വശത്തുനിന്നുത്ഭവിച്ച് പമ്പാനദി അതിനെ ചുറ്റിവളഞ്ഞ് പടിഞ്ഞാറോട്ടൊഴുകുന്നു. ചുവാന് ചാങ് പോതാളകത്തില്‍നിന്നൊഴുകുന്ന നദി അതിനെ ഇരുപതുതവണ വലംവെച്ചൊഴുകുന്നുവെന്ന് വര്‍ണിച്ചിരിക്കുന്നത് അതിശയോക്തിപൂര്‍വമാണ്.\n5. അഗസ്ത്യകൂടത്തില് അഥവാ ചെറിയപൊതികയില്‍നിന്നുത്ഭവിക്കുന്ന താമ്രപര്‍ണി അതിനെ വലംവെച്ചൊഴുകുന്നില്ല. ശബരിമലമുകളില് ഇന്നുള്ള ഉറക്കുഴി തീര്‍ത്ഥം മുതലായ തീര്‍ത്ഥങ്ങളില് ഒന്നിനെയായിരിക്കണം യുവാന് ചാങ് പോതാളകത്തിന്റെ മുകളിലുള്ള തടാകമായി വര്‍ണിച്ചിട്ടുള്ളത്.\n6. ഈ തടാകത്തിനുസമീപമുള്ള ഹിന്ദുശിലാക്ഷേത്രം ശബരിമലയില് ഇന്നത്തെ അയ്യപ്പന്മാര് ആദ്യമായി കാണുന്ന ശബരിപീഠമായിരിക്കണം.\n7. ടിബറ്റില് നിന്നുത്ഭവിച്ച് സിക്കിമിലെ ലച്ഛാ വര്‍ഗക്കാരുടെ ഇടക്ക് പ്രചരിച്ച, ആദിമനുഷ്യരും ആദിസ്ത്രീയും പാര്‍ത്തിരുന്നത് ടിബറ്റിലെ ശബരകോ എന്ന മലയിലായിരുന്നുവെന്ന് ഒരു ഐതിഹ്യമുണ്ട്. ഇതില്‍നിന്നും ടിബറ്റിലെ ആദിമനിവാസികള്‍ക്ക് ശബരന് എന്ന വര്‍ഗനാമമുണ്ടായിരുന്നു എന്നു വിചാരിക്കാം.\n8. അവലോകിതേശ്വരന്റെ ഒരു അവതാരസ്ഥലമുള്ള ടിബറ്റില് അതിന് നല്‍കിയിട്ടുള്ള പേര് ചേരസി എന്നാണ്. ബശരന് എന്നതിന്റെ രൂപഭേദമാണ് ചേര(സി) എന്നത്.\n10. ശബരന് ചവരനും ചേരനുമായി പരിണമിച്ചു. അതിനാല് ശബരന്റെ (അതായത് ചേരസിയുടെ അഥവാ അവലോകിതേശ്വരന്റെ) വാസസ്ഥാനം ശബരിപീഠമായി ഭവിച്ചു.\nഅവലോകിതേശ്വരന്റെ വാസസ്ഥാനമായ ശബരിമലയെ എപ്രകാരമാണ് ഹിന്ദുക്കള് തങ്ങളുടെ ക്ഷേത്രമാക്കിമാറ്റിയതെന്ന് വ്യക്തമാക്കിക്കൊണ്ട് കേസരി ഈ ഖണ്ഡികക്ക് വിരാമമിടുന്നു;\n'ശബരിമലയില് അയ്യപ്പക്ഷേത്രവും മറ്റും ഹിന്ദുക്കള് പണികഴിപ്പിച്ചപ്പോള്, അവര് രാമായണത്തിന്റെ സ്മരണയില്‍നിന്ന് ശബരമലയെ ശബരിമലയും ശബരപീഠത്തെ ശബരിപീഠമാക്കുകയും അതില്‍നിന്നുത്ഭവിച്ച നദിക്ക് പമ്പ എന്ന് പേരിടുകയും ചെയ്തുവെന്ന് വിചാരിക്കേണ്ടിയിരിക്കുന്നു. പമ്പക്ക് ആദികാലങ്ങളില് മറ്റൊരു പേരാണുണ്ടായിരുന്നത്.'\n@ഇടനേരം. അഹിവിത്രന് കണ്ണന് മേലോത്ത്\nat ഒക്‌ടോബർ 21, 2018


കോവിഡ് ഭേദമായി, വി.കെ ശശികല നാളെ ആശുപത്രി വിടും-VK Sasikala, Ex-AIADMK Leader, To Be Released From Hospital Tomorrow\nനാലു വർഷത്തെ ശിക്ഷ പൂർത്തിയാക്കിയ ശശികല കഴിഞ്ഞദിവസമാണ് ജയിൽ മോചിതയായത്. ആശുപത്രിയിൽ നിന്നും നേരെ ചെന്നൈയിലേക്കാണ് ശശികല പോകുക\nJanuary 30, 2021 9:06:46 pm\nബെംഗളൂരു: കോവിഡ് ബാധിച്ച് ചികിത്സയില് കഴിയുന്ന അണ്ണാ ഡിഎംകെ മുൻ ജനറൽ സെക്രട്ടറിയും അന്തരിച്ച മുന് തമിഴ്‌നാട് മുഖ്യമന്ത്രി ജയലളിതയുടെ തോഴിയുമായ വി.കെ. ശശികല (66) ഞായറാഴ്ച ആശുപത്രിവിടും. ബെംഗളൂരു വിക്ടോറിയ ആശുപത്രിയില് ചികിത്സയില് കഴിയുന്ന ശശികലയെ നാളെ ഡിസ്ചാര്‍ജ് ചെയ്യുമെന്നാണ് അറിയുന്നത്.\nഞായറാഴ്ച 10 ദിവസത്തെ ചികിത്സ പൂര്‍ത്തിയാകും. മൂന്നു ദിവസമായി കോവിഡ് ലക്ഷണങ്ങള് കാണിക്കുന്നില്ല. കൃത്രിമ ഓക്‌സിജന് നല്‍കാതെ തന്നെ ശ്വസിക്കാനാവുന്നുണ്ട്. കോവിഡ് മാനദണ്ഡങ്ങള് പ്രകാരം ഞായറാഴ്ച ശശികലയെ ആശുപത്രിയില്‍നിന്നും വിടാനാവുമെന്ന് മെഡിക്കല് കോളജ് പുറത്തിറക്കിയ മെഡിക്കല് ബുള്ളറ്റിനില് പറയുന്നു. ആശുപത്രിവിട്ടാല് ഏതാനും ദിവസം വീട്ടില് ക്വാറന്റൈനില് കഴിയണമെന്നും ഡോക്ടര്‍മാരുടെ സംഘം അറിയിച്ചിട്ടുണ്ട്.\nRead More: നാലു വർഷത്തെ ശിക്ഷ പൂർത്തിയാക്കിയ ശശികല ജയിൽ മോചിതയായി\nഅനധികൃത സ്വത്ത് സമ്പാദനക്കേസിൽ പാരപ്പന അഗ്രഹാര ജയിലിൽ നാലു വർഷത്തെ ശിക്ഷ പൂർത്തിയാക്കിയ ശശികല കഴിഞ്ഞദിവസമാണ് മോചിതയായത്. ആശുപത്രിയിൽ നിന്നും നേരെ ചെന്നൈയിലേക്കാണ് ശശികല പോകുക. ശശികലയ്ക്ക് താമസിക്കുന്നതിനായി കുടുംബാംഗങ്ങൾ അഞ്ചു സ്ഥലങ്ങൾ കണ്ടെത്തിയിട്ടുണ്ടെന്നാണ് വിവരം. ശശികലയുടെ അനന്തരവൾ കൃഷ്ണപ്രിയയുടെ വസതിയോട് ചേർന്നുള്ള വീട്ടിൽ താമസിക്കാനാണ് കൂടുതൽ സധ്യത. ശശികലയുടെ ബന്ധു ഇളവരശിയുടെ മകളാണ് കൃഷ്ണപ്രിയ. അനധികൃത സ്വത്ത് സന്പാദന കേസിൽ കൂട്ടുപ്രതിയായിരുന്നു ഇളവരശി. 2017 ൽ അഞ്ചു ദിവസത്തെ പരോൾ ലഭിച്ചപ്പോൾ കൃഷ്ണപ്രിയയുടെ വീട്ടിലാണ് ശശികല താമസിച്ചത്.\nWeb Title: Vk sasikala ex aiadmk leader to be released from hospital tomorrow\nഇന്ത്യ സാധ്യതകളുടെ രാജ്യം, ശക്തി മാനവ വിഭവ ശേഷി: ബിൽ ഗേറ്റ്സ്


if one goes from our camp, 10 will come from thre, congress on operation kamala in karnataka | ഒരു എംഎൽഎയെ ബിജെപി റാഞ്ചിയാൽ 10 പേർ കോൺഗ്രസ് ക്യാമ്പിലെത്തും, മുന്നറിയിപ്പുമായി മുതിർന്ന നേതാവ് - Malayalam Oneindia\n14 min ago ധര്‍ണ അവസാനിപ്പിച്ച് പുറത്താക്കപ്പെട്ട 8 എംപിമാര്, പിന്തുണയുമായി നിരാഹാരം അനുഷ്ഠിച്ച് ശരദ് പവാർ\n15 min ago ബാങ്കിംഗ് റെഗുലേഷൻ ഭേദഗതി ബില്ല് 2020 രാജ്യസഭ പാസാക്കി: നിക്ഷേപകരുടെ താൽപ്പര്യം സംരക്ഷിക്കുമെന്ന്\n23 min ago സര്‍ക്കാരിന് വിജയം; പാലാരിവട്ടം പാലം പുതുക്കിപ്പണിയാം, സര്‍ക്കാര് ആവശ്യം സുപ്രീം കോടതി അംഗീകരിച്ചു\nഒരു എംഎൽഎയെ ബിജെപി റാഞ്ചിയാൽ 10 പേർ കോൺഗ്രസ് ക്യാമ്പിലെത്തും, മുന്നറിയിപ്പുമായി മുതിർന്ന നേതാവ്\nPublished: January 27 2019, 16:08 [IST]\nബെംഗളൂരു: ലോക്സഭാ തിരഞ്ഞെടുപ്പിന് മാസങ്ങൾ മാത്രം ശേഷിക്കെ കർണാടകയിലെ ജെഡിഎസ്-കോൺഗ്രസ് സഖ്യ സർക്കാരിനെ അട്ടിമറിക്കാനുള്ള നീക്കങ്ങൾ കൈവിടാൻ ബിജെപി തയാറല്ല. സർക്കാരിനെ താഴെയിറക്കാനുള്ള ഓപ്പറേഷൻ താമരയുമായി ബിജെപി നേതാക്കൾ മുന്നോട്ട് പോവുകയാണെന്ന് മുഖ്യമന്ത്രി കുമാരസ്വാമി തന്നെയാണ് കഴിഞ്ഞ ദിവസം സൂചന നൽകിയത്. എംഎൽഎമാർക്ക് വൻതുക വാഗ്ദാഗം നൽകി പ്രലോഭിപ്പിച്ച് മറുകണ്ടം ചാടിക്കാൻ ബിജെപി ശ്രമം നടത്തുന്നുണ്ടെന്നാണ് കുമാരസ്വാമി വെളിപ്പെടുത്തിയത്.\nകുമാരസ്വാമിയുടെ ആരോപണത്തെ ശരിവയ്ക്കുകയാണ് മുതിർന്ന കോൺഗ്രസ് നേതാവ് മല്ലികാർജ്ജുന ഖാർഗെ. ലോക്സഭാ തിരഞ്ഞെടുപ്പിന് മുമ്പ് സർക്കാരിനെ അട്ടിമറിച്ച് കർണാടകയിൽ ഗവർണർ ഭരണം കൊണ്ടുവരാനാണ് ബിജെപിയുടെ നീക്കമെന്ന് ഖാർഗെ ആരോപിക്കുന്നു. എന്നാൽ ബിജെപിയുടെ ഭീഷണി വിലപ്പോകില്ലെന്നും മല്ലികാർജ്ജുന ഖാർഗെ മുന്നറിയിപ്പ് നൽകുന്നു.\nഒന്നെടുത്താൽ പത്ത് ഇങ്ങോട്ട്\nസർക്കാരിനെ അട്ടിമറിക്കാനുള്ള ബിജെപിയുടെ നീക്കങ്ങൾ ഫലം കാണില്ല. എംഎൽഎമാർ ശക്തമായ പിന്തുണയുമായി പാർട്ടിക്കൊപ്പം ഉണ്ട്. ബിജെപി സർക്കാരിനെ താഴെയിറക്കാൻ ശ്രമം തുടർ‌ന്നോട്ടെ. ഞങ്ങൾ അതിനെ ഭയപ്പെടുന്നില്ല. പക്ഷേ ഞങ്ങളുടെ ഒരു എംഎൽഎയെ മറുകണ്ടം ചാടിക്കാനായാൽ ബിജെപിയുടെ പത്ത് എംഎൽഎമാരെ ഇങ്ങോട്ട് എത്തിക്കുമെന്ന് മല്ലികാർജ്ജുന ഖാർഗെ മുന്നറിയിപ്പ് നൽകുന്നു.\nഎംഎൽഎമാരെ തട്ടിയെടുക്കാൻ ബിജെപിക്ക് കേന്ദ്രത്തിന്റെ സഹായം ലഭിക്കുന്നുണ്ട്. കേന്ദ്രസർക്കാരാണ് ഓപ്പറേഷൻ താമരയ്ക്ക് പിന്നിൽ. 2008ൽ യെദ്യൂരപ്പയുടെ നേതൃത്വത്തിൽ പയറ്റിയ തന്ത്രമാണിത്. ഇപ്പോൾ വീണ്ടും ആവർത്തിക്കുന്നു. ചിലർക്ക് പണവും അധികാരവും വാഗ്ദാനം ചെയ്ത് സർക്കാരിനെ അട്ടിമറിക്കാൻ ശ്രമിക്കുന്നു. മറ്റു ചിലരെ ഭീഷണിപ്പെടുത്തി വരുതിയിൽ നിർത്താനാണ് ബിജെപി ശ്രമിക്കുന്നതെന്നും മല്ലികാർജ്ജുന ഖാർഗെ ആരോപിച്ചു.\nബിജെപി അധ്യക്ഷന് യെദ്യൂരപ്പ വീണ്ടും ഒരു കോണ്‍ഗ്രസ് എംഎല്‍എയെ സമീപിച്ചിട്ടുണ്ട്. അദ്ദേഹത്തിനെ ഫോണിലൂടെ യെദ്യൂരപ്പ ബന്ധപ്പെട്ടുവെന്നും വന് തുക വാഗ്ദാനം ചെയ്തെന്നും കുമാരസ്വാമി വെളിപ്പെടുത്തിയിരുന്നു. ബിജെപി വാഗ്ദാനം ചെയ്യുന്ന തുക എത്രയാണെന്ന് അറിഞ്ഞാൽ ഞെട്ടിപ്പോകുമെന്നാണ് മല്ലികാർ‌ജ്ജുന ഖാർഗെ പറയുന്നത്. ബിജപിയോടൊപ്പം പോകില്ലെന്ന് എംഎൽഎ വ്യക്തമാക്കിയതായും അദ്ദേഹം പറഞ്ഞു.\nരണ്ടാം വട്ടവും സർക്കാരിനെ അട്ടിമറിക്കാനുള്ള നീക്കങ്ങൾ ബിജെപി സജീവമാക്കിയപ്പോൾ രണ്ട് സ്വതന്ത്ര്യ എംഎൽഎമാർ സർക്കാരിനുള്ള പിന്തുണ പിൻവലിച്ചിരുന്നു. നിർണായക നിയമസഭാകക്ഷി യോഗത്തിൽ നിന്നും നാല് സ്വതന്ത്ര്യ എംഎൽ‌എമാർ വിട്ടു നിന്നത് സർക്കാരിന്റെ നെഞ്ചിടിപ്പ് കൂട്ടിയിരുന്നു. നാലിൽ മൂന്ന് പേരും യോഗത്തിൽ പങ്കെടുക്കാതിരുന്നതിന് തൃപ്തികരമായ മറുപടി നൽകിയെന്നും എന്നും പാർട്ടിക്കൊപ്പെം ഉണ്ടാകുമെന്ന് ഉറപ്പ് നൽകിയതായും സിദ്ധരാമയ്യ വ്യക്തമാക്കിയിരുന്നു.\nസർക്കാരിനെ അട്ടിമറിക്കാൻ നീക്കം നടത്തുകയാണെന്ന ആരോപണം ബിജെപി നിഷേധിച്ചു. എംഎൽഎമാരെ തട്ടിയെടുക്കാൻ ശ്രമിക്കുന്നുവെന്നത് വ്യാജ ആരോപണമാണ്. പാർട്ടിക്കുള്ളിലെ ഭിന്നതകൾ മൂലം എംഎൽഎമാർ കലാപക്കൊടി ഉയർത്തിയിരിക്കുകയാണ് ഇത് ബിജെപിയുടെ തലയിൽ കെട്ടിവയ്ക്കാനാണ് ശ്രമമെന്ന് ബിജെപി ആരോപിക്കുന്നു.\nസർക്കാരിനെ അട്ടിമറിക്കാൻ ഉദ്ദേശമില്ലെന്നും പ്രതിപക്ഷത്ത് തുടരുമെന്നും ബിജെപി അധ്യക്ഷൻ യെദ്യൂരപ്പ വ്യക്തമാക്കി. തങ്ങൾക്ക് 104 എംഎൽഎമാരുണ്ട്.2സ്വതന്ത്ര്യ എംഎൽഎമാരും ഞങ്ങൾക്കൊപ്പമാണ്. അടിസ്ഥാനപരമായ ആരോപണങ്ങൾ ഉന്നയിക്കുന്നതിൽ നിന്നും കോൺഗ്രസ് പിന്മാറണമെന്ന് യെദ്യൂരപ്പ പറഞ്ഞു. 224 അംഗ സഭയിൽ സഖ്യസർക്കാരിന് 118 എംഎൽഎമാരുടെ പിന്തുണയുണ്ട്.\nkarnataka bjp congress jds കര്‍ണാടക ബിജെപി കോൺഗ്രസ് ജെഡിഎസ്\nbjp trying to destabilize karnataka government and impose governor rule, says mallikarjjuna kharge, If one goes from our camp, 10 will come from there,also he said.\nStory first published: Sunday, January 27, 2019, 16:08 [IST]


ശ്രദ്ധിച്ചില്ലെങ്കില് വിനയാവും; യുപിഐ ഇടപാടുകളില് അറിയേണ്ട5കാര്യങ്ങള് | upi fraud alert follow these5tips to avoid online payment traps\nശ്രദ്ധിച്ചില്ലെങ്കില് വിനയാവും; യുപിഐ ഇടപാടുകളില് അറിയേണ്ട5കാര്യങ്ങള്\nചെറുതും വലുതുമായി ഒരോ മാസവും കോടിക്കണക്കിന് രൂപയാണ് യുപിഐ തട്ടിപ്പുകളിലൂടെ് നഷ്മാവുന്നത്\n|20 April 2022 9:37 AM GMT\nരാജ്യത്ത് സാമ്പത്തിക ഇപാടുകള്‍ക്ക് യുപിഐ ഉപയോഗിക്കുന്നവരുടെ എണ്ണം ദിനം പ്രതി വര്‍ധിച്ചുവരുകയാണ്. യുപിഐ ഇപാടുകള് ഉയരുന്നതിനൊപ്പം അവ ഉപയോഗിച്ച് നടക്കുന്ന തട്ടിപ്പുകളും ഏറെയാണ്. ചെറുതും വലുതുമായി ഒരു മാസം 200 കോടിയോളം രൂപ യുപിഐ തട്ടിപ്പുകളിലൂടെ ഉപഭോക്താക്കള്‍ക്ക് നഷ്മാവുന്നുണ്ട് എന്നാണ് കണക്ക്. ശ്രദ്ധിച്ചില്ലെങ്കില് ഓണ്‍ലൈന് ഇടത്തില് എത്ര പരിചയമുള്ള ആളാണെങ്കിലും തട്ടിപ്പിന് ഇരയാവാം.\nയുപിഐ ഇടപാടുകളില് ശ്രദ്ധിക്കേണ്ട5കാര്യങ്ങള്\nഅപരിജിതരുമായി യുപിഐ പിന് വിവരങ്ങള് പങ്കുവെയ്ക്കാതിരിക്കുക. ബാങ്കിന്റേയോ യുപിഐ പേയ്‌മെന്റ് ആപ്പുകളുടേയോ പ്രതിനിധികള് ഒരിക്കലും പിന് നമ്പര് പോലെയുള്ള വിവരങ്ങള് നിങ്ങളോട് ആവശ്യപ്പെടില്ല.\nപരിജിതമല്ലാത്ത നമ്പറില് നിന്നോ ഇ-മെയില് വിലാസത്തില് നിന്നോ എത്തുന്ന ലിങ്കുകളില് ക്ലിക്ക് ചെയ്യിതിരിക്കുക. ക്യാഷ് ബാക്ക്, റിവാര്‍ഡ് തുടങ്ങിയ വാഗ്ദാനങ്ങളുമായി നിരവധി വ്യാജ വെബ്‌സൈറ്റുകള് പ്രവര്‍ത്തിക്കുന്നുണ്ട്. ഇത്തരത്തില് ഏതെങ്കിലും പേയ്‌മെന്റ് ലിങ്കുകളിലൂടെ ഇപാട് നടത്തിയാല്, ശേഷം യുപിഐ പിന് നമ്പര് മാറ്റാന് ശ്രദ്ധിക്കുക.\nപലരും ഒന്നിലധികം ബാങ്ക് അക്കൗണ്ടുകള് യുപിഐ സേവനങ്ങളുമായി ബന്ധിപ്പിച്ചിട്ടുള്ളവരാവും. ഓര്‍ത്തുവെക്കാനുള്ള എളുപ്പത്തിന് പലപ്പോഴും എല്ലാ അക്കൗണ്ടുകളിലും സമാന യുപിഐ പിന് നമ്പര് ആവും ഉപയോഗിക്കുക. വ്യത്യസ്തമായ യുപിഐ പിന് നമ്പറുകള് സെറ്റ് ചെയ്യുകയും ഇടയ്ക്ക് അവ മാറ്റിക്കൊണ്ടിരിക്കുകയും ചെയ്യുന്നത് നല്ലതാണ്.\nയുപിഐ ഇടപാടുകള്‍ക്ക് പരിധി നിശ്ചയിക്കാനുള്ള സൗകര്യം ലഭ്യമാണ്. നിങ്ങളുടെ ആവശ്യങ്ങള്‍ക്ക് അനുസൃതമായി പ്രതിദിന ട്രാന്‍സാക്ഷന് പരിധി സെറ്റ് ചെയ്യുക. ഏതെങ്കിലും തരത്തില് കബളിപ്പിക്കപ്പെട്ടാല് വന്‍തുക നഷ്മാവുന്നത് ഇതിലൂടെ തടയാം.\nഎപ്പോഴും സ്വന്തം മൊബൈല് ഡേറ്റ ഉപയോഗിച്ച് തന്നെ ഇടപാടുകള് നടത്താന് ശ്രമിക്കുക. അപരിജിതമായ ഓപ്പണ് വൈഫൈ നെറ്റ്‌വര്‍ക്കുകള് യുപിഐ സേവനങ്ങള്‍ക്ക് ഉപയോഗിക്കരുത്.\nമേല്‍പ്പറഞ്ഞ കാര്യങ്ങള് കൂടാതെ ബാങ്കുമായി ബന്ധപ്പെട്ടു മൊബൈലില് വരുന്ന മേസേജുകള് കൃത്യമായി ശ്രദ്ധിക്കണം. വാട്‌സ്ആപ്പും മറ്റും ഉപയോഗിക്കുന്ന ഇക്കാലത്ത് പലരും ഇത്തരം എസ്എംസുകള് ശ്രദ്ധിക്കാറില്ല എന്നതാണ് യാഥാര്‍ത്ഥ്യം. ബാങ്ക് അക്കൗണ്ട് സ്റ്റേറ്റ്‌മെന്റുകള് കൃത്യമായി പരിശോധിക്കുകയും സംശയാസ്പദമായി എന്തെങ്കിലും ശ്രദ്ധയില്‍പ്പെട്ടാ ല് ബാങ്ക് അധികൃതരുമായി ബന്ധപ്പെടേണ്ടതാണ്.\nUPI Fraud UPI transactions personal finance tips


കേരളാ ബാങ്ക് രൂപീകരണം; ലയനത്തിനെതിരായ ഹര്‍ജികള് ഹൈക്കോടതി തള്ളി - ഇ വാർത്ത | evartha keralabank will become reality on friday after kerala high court order\nകേരളാ ബാങ്ക് രൂപീകരണം; ലയനത്തിനെതിരായ ഹര്‍ജികള് ഹൈക്കോടതി തള്ളി\nകേരളാ ബാങ്ക് രൂപീകരണത്തിന് എതിരായി ഹൈക്കോടതിയില് സമര്‍പ്പിച്ച 21 ഹര്‍ജികള് തള്ളി. ബാങ്ക് രൂപീകരണത്തിന് ആര്‍ബിഐ അനുമതി നേരത്തെ ലഭിച്ചിരുന്നു. എന്നാല് ഹൈക്കോടതിയിലെ കേസ് തീര്‍പ്പായാല് മാത്രമേ ലയനനടപടികള് തുടരാന് സാധിക്കുമായിരുന്നുള്ളൂ. ഈ കാര്യത്തിനാണ് ഇപ്പോള് തീരുമാനമായത്.\nമലപ്പുറം ജില്ലാ സഹകരണബാങ്ക് ഭാരവാഹികള് അടക്കം നല്‍കിയ 21 ഹര്‍ജികള് ജസ്റ്റിസ് എ മുഹമ്മദ് മുഷ്താഖിന്റെ ബെഞ്ചാണ് തള്ളിയത്. മാര്‍ച്ച് 31നകം സംസ്ഥാന,ജില്ലാബാങ്കുകളുടെ ലയനനടപടികള് പൂര്‍ത്തിയാക്കണമെന്ന് ആര്‍ബിഐ നിബന്ധനയുണ്ട്. നടപടികള് പൂര്‍ത്തിയാക്കി ബാങ്ക് രൂപീകരണം ഉടന് യാഥാര്‍ത്ഥ്യമാകുമെന്ന് സഹകരണ വകുപ്പ് മന്ത്രി കടകം പള്ളി സുരേന്ദ്രന് അറിയിച്ചു.


ഐ എം വിജയന്റെ ജീവിതം ആസ്പദമാക്കി ഡോക്യുമെന്ററി വരുന്നു | Fanport | Football News Malayalam\nThursday, May 6, 2021 07:10 AM\nHome Football ഐ എം വിജയന്റെ ജീവിതം ആസ്പദമാക്കി ഡോക്യുമെന്ററി വരുന്നു\nഇന്ത്യൻ ഫുട്ബോൾ ഇതിഹാസം ഐ എം വിജയന്റെ ജീവിതം ആസ്പദമാക്കി ഒരു ഡോക്യുമെന്ററി വരുന്നു. ദി വീക് ആണ് ഡോക്യുമെന്ററി ഒരുക്കുന്നത്. എ ഐ എഫ് എഫ് പ്രസിഡന്റ് പ്രഫുൽ പട്ടേൽ ഇന്ന് ഈ ഡോക്യുമെന്ററിയുടെ ട്രെയിലർ പുറത്തിറക്കി. ട്വിറ്ററിലൂടെയാണ് അദ്ദേഹം ട്രെയിലർ പങ്കുവെച്ചത്. വരും തലമുറകൾ അറിയേണ്ട കഥയാണ് വിജയന്റെ ജീവിതം എന്ന് പറഞ്ഞാണ് പ്രഫുൽ പട്ടേൽ ട്വീറ്റ് ചെയ്തത്.\nശ്യാം മുരളീധരൻ ആണ് ഡോക്യുമെന്ററി സംവിധാനം ചെയ്യുന്നത്. 100 മണിക്കൂറിൽ അധികം വരുന്ന വീഡിയോകളിൽ നിന്ന് എഡിറ്റ് ചെയ്ത് മൂന്ന് എപ്പിസോഡുകൾ ആയാലും ഡോക്യുമെന്ററി പുറത്തിറക്കുക എന്ന് ദി വീക് അറിയിച്ചു. ദി വീകിന്റെ യൂട്യൂബ് ചാനലിൽ ഡോക്യുമെന്ററി കാണാൻ ആകും.\nPrevious articleരാജസ്ഥാൻ റോയൽസ് – സൺറൈസേഴ്‌സ് ഹൈദരാബാദ് പോരാട്ടം, ടോസ് അറിയാം\nNext articleഅടിച്ചു കളിച്ച് സഞ്ജുവും ബെൻ സ്റ്റോക്‌സും, രാജസ്ഥാൻ റോയൽസിന് പൊരുതാവുന്ന സ്കോർ


4malayalees - മാധ്യമപ്രവര്‍ത്തകരോട് ചൂടായി ഐശ്വര്യ റായ്: പാപ്പരാസികളുടെ ശല്യം കാരണം ഐശ്വര്യ കരഞ്ഞു, വീഡിയോ വൈറല്\nമാധ്യമപ്രവര്‍ത്തകരോട് ചൂടായി ഐശ്വര്യ റായ്: പാപ്പരാസികളുടെ ശല്യം കാരണം ഐശ്വര്യ കരഞ്ഞു, വീഡിയോ വൈറല്\nസൂപ്പര്‍സ്റ്റാറുകള്‍ക്ക് പുറത്തിറങ്ങി നടക്കാന് പോലും പറ്റുന്നില്ല. ആഘോഷങ്ങളില് ശാന്തമായി പങ്കെടുക്കാന് പോലും കഴിയുന്നില്ല. ആരാധകര് അത്രമാത്രം അവരെ ബുദ്ധിമുട്ടിക്കുന്നു. അടുത്തിടെ ആരാധകരുടെയും പാപ്പരാസികളുടെയും ശല്യം കാരണം മാധ്യമപ്രവര്‍ത്തകരോട് പോലും ലോകസുന്ദരി ഐശ്വര്യ റായ്ക്ക് ദേഷ്യപ്പെടേണ്ടിവന്നു.\nഅന്തരിച്ച പിതാവ് കൃഷ്ണരാജിന്റെ പിറന്നാള് ആഘോഷിക്കാനെത്തിയപ്പോഴായിരുന്നു സംഭവം. കൂടെ ആരാധ്യയും ഐശ്വര്യയുടെ അമ്മയും ഉണ്ടായിരുന്നു. സ്മൈല് ട്രെയില് ഫൗണ്ടേഷനിലെ കുട്ടികളുമൊത്താണ് ഐശ്വര്യ പിറന്നാള് ആഘോഷിച്ചത്. ഇതിനിടയ്ക്ക് പാപ്പരാസികളുടെ ശല്യം കാരണം ഐശ്വര്യയ്ക്ക് കരയേണ്ടി വന്നു. വീഡിയോ വൈറലായികൊണ്ടിരിക്കുകയാണ്.\nതാരവും കുടുംബവും വരുന്നത് അറിഞ്ഞ മാധ്യമപ്രവര്‍ത്തകര് നേരത്തെ ആശുപത്രിയില് സ്ഥാനം പിടിച്ചിരുന്നു. ഐശ്വര്യയും മകളും എത്തിയതോടെ പരിസരം മറന്ന് പാപ്പരാസികള് ബഹളം വെയ്പും ഫോട്ടോയെടുപ്പും തുടങ്ങി. ഐശ്വര്യയ്ക്ക് ഇഷ്ടമായില്ല. അല്‍പനേരം കഴിഞ്ഞപ്പോള് താരത്തിന്റെ ക്ഷമ നശിച്ചു. ഒന്ന് നിര്‍ത്തൂ എന്ന് ആഷ് പറഞ്ഞു. അല്‍പം ശാന്തരാകൂ. ഞങ്ങള് ഇവിടെ വന്നിരിക്കുന്നത് ഒരു നല്ല കാര്യത്തിനാണ്.\nഇതൊരു ആശുപത്രിയാണ്. ദയവ് ചെയ്ത് ബഹളംവെച്ച് അവിടെയുള്ളവരെ ബുദ്ധിമുട്ടിക്കരുത്. ഞങ്ങള് എവിടെയും പോകുന്നില്ല. ഇവിടെ തന്നെയല്ലെ നില്‍ക്കുന്നത്. പിന്നെന്തിനാണ് നിങ്ങള് ബഹളം വെയ്ക്കുന്നത്? ഐശ്വര്യ പറഞ്ഞു.


ക്വാറന്റീൻ തെറ്റിച്ച് കാസർകോട്ടുകാരന്റെ ബസ് യാത്ര; 11 പേര് നിരീക്ഷണത്തിൽ – Login Kerala\nക്വാറന്റീൻ തെറ്റിച്ച് കാസർകോട്ടുകാരന്റെ ബസ് യാത്ര; 11 പേര് നിരീക്ഷണത്തിൽ\nതൃശൂർ: രണ്ടുദിവസം മുന്‍പ് ഡല്‍ഹിയില് നിന്ന് വന്ന പ്രവാസി ക്വാറന്റൈനില് കഴിയാതെ സുഹൃത്തിനെ കാണാനിറങ്ങിയത് കാരണം ആശങ്കയിലായത് ഡ്രൈവറും കണ്ടക്ടറും അടക്കം 11 പേർ. കഴിഞ്ഞദിവസം കുറ്റിപ്പുറത്തുനിന്ന് തൃശൂരിലേക്ക് പുറപ്പെട്ട ബസില് സഞ്ചരിച്ചവരാണ് യാത്രയ്ക്കിടെ നിരീക്ഷണത്തിലായത്. ഇവരില് ഡ്രൈവറും കണ്ടക്ടറും ഒഴികെ ബാക്കിയുള്ളവര് കോട്ടയം, എറണാകുളം ജില്ലക്കാരാണ്. മണിക്കൂറുകള് നീണ്ട ആശങ്കയ്ക്കൊടുവില് എല്ലാവരോടും വീടുകളില് നിരീക്ഷണത്തില് കഴിയാന് നിര്‍ദേശിച്ചു. എടപ്പാളിലും കുന്നംകുളത്തും ഇറങ്ങിയ യാത്രക്കാരെ കണ്ടെത്താനായിട്ടില്ല.\nബസ് തൃശൂരിൽ എത്തിയപ്പോഴാണ് യാത്രക്കാരിലൊരാള് തനിക്ക് ശ്വാസംമുട്ടുന്നതായും തലകറക്കം അനുഭവപ്പെടുന്നതായും കണ്ടക്ടറെ അറിയിച്ചത്. അപ്പോഴാണ് കാസർഗോഡ് നിന്നാണ് വരുന്നതെന്നും2ദിവസം മുന്‍പ് ഡല്‍ഹിയില് നിന്ന് എത്തിയതാണെന്നും പറയുന്നത്. നിരീക്ഷണത്തില് കഴിയുന്നതിന് പകരം ആലുവയിലെ സുഹൃത്തിന്റെ പക്കലുള്ള പാസ്പോര്‍ട്ട് വാങ്ങാന് പുറപ്പെട്ടതായിരുന്നു ഇയാള്.\nവിവരം അറിയിച്ചപ്പോള് ബസ് നേരെ ഡിപ്പോയിലെത്തിക്കാന് അധികൃതര് നിര്‍ദേശിച്ചു. സ്റ്റാന്‍ഡിലെത്തിയ ഉടന് യാത്രക്കാരനെ 108 ആംബുലന്‍സില് തൃശൂര് മെഡിക്കല് കോളേജ് ആശുപത്രിയിലേക്ക് മാറ്റി. ബസ് ജീവനക്കാരടക്കം യാത്രക്കാരെ കിലയിലെ ക്വാറന്റൈന് കേന്ദ്രത്തിലുമെത്തിച്ചു. ഇവിടെനിന്ന് കൊവിഡ് കേന്ദ്രത്തിലെത്തിച്ച ഇവര്‍ക്ക് വേണ്ട നിര്‍ദേശങ്ങള് നല്‍കിയശേഷം വീടുകളിലേക്ക് അയക്കുകയായിരുന്നു.\nഗാല്‍വാന് താഴ്‌വര; ചൈനയുടെ അവകാശവാദം തള്ളി ഇന്ത്യ


ട്വിറ്ററില് മോദിയെ പിന്തള്ളി രാഹുൽ ഗാന്ധി ; വോട്ടിങ്ങിൽ ഒന്നാമത് – Jaihind TV\nട്വിറ്ററില് മോദിയെ പിന്തള്ളി രാഹുൽ ഗാന്ധി ; വോട്ടിങ്ങിൽ ഒന്നാമത്\nന്യൂഡൽഹി : ട്വിറ്റർ വോട്ടിങ്ങിൽ പ്രധാനമന്ത്രി നരേന്ദ്ര മോദിയെ ബഹുദൂരം പിന്തള്ളി രാഹുൽ ഗാന്ധി. നടനും മുൻ വി.ജെയുമായ രൺവീർ ഷോറി നടത്തിയ സർവേയിലാണ് രാഹുൽ ഗാന്ധി മുന്നിലെത്തിയത്. രാഹുൽ ഗാന്ധി നരേന്ദ്ര മോദി എന്നിവരിൽ ഒരാളെ തെരഞ്ഞെടുക്കാനാവശ്യപ്പെട്ടാൽ നിങ്ങൾ ആരെ തെരഞ്ഞെടുക്കും എന്ന കുറിപ്പോടെയാണ് സർവേ നടത്തിയത്.\n345,207 പേർ സർവേയിൽ പങ്കെടുത്തു. ഇവരില് 58.8 ശതമാനംപേരും രാഹുൽ ഗാന്ധിയെയാണ് പിന്തുണച്ചത്. 41.2 ശതമാനം പേർ മാത്രമാണ് മോദിക്ക് അനുകൂലമായി വിധിയെഴുതിയത്. ആയിരക്കണക്കിന് റീ ട്വീറ്റുകളും ലൈക്കും പോസ്റ്റിന് ലഭിച്ചിട്ടുണ്ട്. ട്വിറ്ററിൽ ബി.ജെ.പി അനുകൂല നിലപാടുകൾ പലപ്പോഴും പ്രഖ്യാപിച്ചിട്ടുള്ള ആളാണ് സർവേ നടത്തിയ രൺവീർ ഷോറി എന്നതാണ് ശ്രദ്ധേയം.\nരാഹുൽ ഗാന്ധിയുടെ പുതുച്ചേരി സന്ദർശനത്തിന് പിന്നാലെ ‘ഇന്ത്യ വാണ്ട്സ് രാുഹുൽ ഗാന്ധി’ എന്ന ഹാഷ്ടാഗും ട്രെൻഡിങായിരുന്നു. പുതുച്ചേരിയിൽ ഭാരതി ദാസൻ സർക്കാർ വനിത കോളജിൽ വിദ്യാർഥിനികളുമായി സംവദിച്ച രാഹുലിന്‍റെ വീഡിയോയും സമൂഹമാധ്യമങ്ങളിൽ വ്യാപകമായി പ്രചരിച്ചിരുന്നു.


: A Decent Opening For The Tovino Thomas Starrer! - Malayalam Filmibeat\nടൊവിനോയ്ക്ക് പിഴച്ചുവോ? കുപ്രസിദ്ധ പയ്യന് കലക്ഷന് പ്രകടനം? 'സര്‍ക്കാര്' പണിയാവുമോ? കാണൂ!\n| Updated: Saturday, November 10, 2018, 16:43 [IST]\nടൊവിനോ തോമസ് നായകനായെത്തിയ ഒരു കുപ്രസിദ്ധ പയ്യന് ഇപ്പോള് പ്രേക്ഷകരുടേതായി മാറിയിരിക്കുകയാണ്. കഴിഞ്ഞ ദിവസം റിലീസ് ചെയ്ത ചിത്രത്തിന് മികച്ച സ്വീകാര്യതയാണ് ലഭിച്ചുകൊണ്ടിരിക്കുന്നത്. ടോവിനൊയും നിമിഷയും പൊളിച്ചുവെന്നായിരുന്നു പ്രേക്ഷകര് പറഞ്ഞത്. അനു സിത്താരയും നന്നായി അഭിനയിച്ചുവെന്നും ആരാധകര് പറഞ്ഞിരുന്നു. തീവണ്ടിക്ക് ശേഷം തിയേറ്ററുകളിലേക്കെത്തിയ ചിത്രത്തിന് മികച്ച പ്രതികരണമാണ് ലഭിച്ചുകൊണ്ടിരിക്കുന്നത്. മധുപാല് സംവിധാനം ചെയ്ത സിനിമയെക്കുറിച്ച് വാചാലരാവുകയാണ് സിനിമാപ്രേമികള്.\nകണ്ണ് മാത്രമല്ല മനസ്സും നിറഞ്ഞു! ക്രെഡിറ്റ് മുഴുവനും അദ്ദേഹത്തിനാണെന്നും നിമിഷ സജയന്! വീഡിയോ കാണാം!\nനീണ്ടനാളുകള്‍ക്ക് ശേഷമാണ് പ്രേക്ഷകര് ആഗ്രഹിക്കുന്ന തരത്തിലൊരു ക്രൈം തില്ലര് ചിത്രം കാണുന്നതെന്ന് സിനിമാപ്രേമികള് പറയുന്നു. സിനിമയെ സ്വീകരിച്ച പ്രേക്ഷകര്‍ക്ക് നന്ദി അറിയിച്ച് ടൊവിനോ തോമസ് രംഗത്തെത്തിയിരുന്നു. തന്റെ കഥാപാത്രം ഭംഗിയായതിന് പിന്നിലെ മുഴുവന് ക്രെഡിറ്റും മധുപാലിനാണെന്നായിരുന്നു നിമിഷ സജയന് പറഞ്ഞത്. പ്രേക്ഷകര്‍ക്ക് ഇഷ്ടപ്പെടുന്ന തരത്തിലുള്ള സിനിമയായിരിക്കും ഇതെന്ന് അനു സിത്താരയും വ്യക്തമാക്കിയിരുന്നു. ആദ്യ ദിനത്തില് മികച്ച അഭിപ്രായം നേടിയ ചിത്രത്തിന്റെ ബോക്‌സോഫീസ് കലക്ഷനെക്കുറിച്ച് കൂടുതലറിയാന് തുടര്‍ന്നുവായിക്കൂ.\nകൊച്ചി മള്‍ട്ടിപ്ലക്‌സില് 13 പ്രദര്‍ശനം\nടൊവിനോ തോമസിന് മികച്ച സ്വീകാര്യതയും പിന്തുണയുമാണ് ഇപ്പോള് ലഭിച്ചുകൊണ്ടിരിക്കുന്നത്. ഏത് തരത്തിലുള്ള കഥാപാത്രത്തെയും അനായാസമാക്കി തന്നിലേക്ക് ആവാഹിക്കാന് കെല്‍പ്പുള്ള താരമായി മാറിയിട്ടുണ്ട് അദ്ദേഹം. അജയനെന്ന കഥാപാത്രത്തെ അവതരിപ്പിക്കാന്‍ടൊവിനോയെ തിരഞ്ഞെടുക്കാന് മധുപാലിനെ പ്രേരിപ്പിച്ചതും ഇക്കാര്യമായിരുന്നു. വ്യത്യസ്തമായ മാനസികാവസ്ഥയിലൂടെ കടന്നുപോകുന്ന കഥാപാത്രമാണ് അജയന്. ഇത് ടൊവിനോയില് ഭദ്രമാണെന്നായിരുന്നു അദ്ദേഹം പറഞ്ഞത്. സിനിമ കണ്ട പ്രേക്ഷകരും ഇക്കാര്യം ശരിവെക്കുകയായിരുന്നു. റിലീസ് ദിനത്തില് 13 പ്രദര്‍ശനങ്ങളായിരുന്നു കൊച്ചി മള്‍ട്ടിപ്ലക്‌സില്. വരുംദിനങ്ങളില് ഇത് വര്‍ധിച്ചേക്കുമെന്നാണ് പൊതുവിലുളള വിലയിരുത്തല്.\n63.76 ശതമാനം ഒക്യുപെന്‍സിയോടെ 3.33 ലക്ഷം രൂപയാണ് കൊച്ചി മള്‍ട്ടിപ്ലക്‌സില് നിന്നും ചിത്രം സ്വന്തമാക്കിയതെന്നുള്ള റിപ്പോര്‍ട്ടുകളാണ് ഇപ്പോള് പുറത്തുവന്നിട്ടുള്ളത്. സിനിമയുടെ നിര്‍മ്മാതാക്കള് പുറത്തുവിടുന്ന കണക്കുകള്‍ക്കായി കാത്തിരിക്കുകയാണ് ആരാധകര്. തുടക്കത്തില് മികച്ച സ്വീകാര്യത നേടിയ ചിത്രത്തിന്റെ കലക്ഷനും ഒക്യുപെന്‍സിയും വര്‍ധിക്കുമെന്നുള്ള വിലയിരുത്തലുകളാണ് പുറത്തുവന്നിട്ടുള്ളത്.\nടൊവിനോ തോമസിന്റെ മുന് ചിത്രമായ തീവണ്ടിയുമായി താരതമ്യപ്പെടുത്തുമ്പോള് കലക്ഷനില് വലിയ വ്യത്യാസമുണ്ട്. തികച്ചും വ്യത്യസ്തമായ പ്രമേയമാണ് ഇരുചിത്രത്തിന്റേതും. ആദ്യ ദിനത്തില്9ലക്ഷമായിരുന്നു തീവണ്ടിക്ക് ലഭിച്ചത്. ആദ്യ ദിന കലക്ഷന്റെ അന്തിമ റിപ്പോര്‍ട്ട് പുറത്തുവന്നാലെ ഇക്കാര്യത്തെക്കുറിച്ച് കൂടുതല് മനസ്സിലാക്കാനാവുകയുള്ളൂ.\nവരുംദിനങ്ങളില് സിനിമയുടെ കലക്ഷന് വര്‍ധിക്കുമെന്നാണ് ആരാധകരുടെ വിലയിരുത്തല്. വാരാന്ത്യങ്ങളില് സിനിമ കാണാനെത്തുന്നവരിലാണ് അണിയറപ്രവര്‍ത്തകരുടെ പ്രതീക്ഷ. വിജയ് ചിത്രമായ സര്‍ക്കാര്, ബോളിവുഡ് ചിത്രമായ തഗ്‌സ് ഓഫ് ഹിന്ദുസ്ഥാന് തുടങ്ങിയ സിനിമകള് മുന്നേറുന്നതിനിടയിലാണ് കുപ്രസിദ്ധ പയ്യനും പ്രേക്ഷകര്‍ക്ക് മുന്നിലേക്കെത്തിയത്.\nMore ORU KUPRASIDHA PAYYAN News\nപ്രേക്ഷകരെ ഞെട്ടിച്ച് ടൊവിനോ!! ഒരു കുപ്രസിദ്ധ പയ്യനെ കുറിച്ച് പ്രേക്ഷകർ പറയുന്നതിങ്ങനെ, കാണൂ\nRead more about: oru kuprasidha payyan tovino thomas nimisha sajayan madhupal anu sithara ഒരു കുപ്രസിദ്ധ പയ്യന് നിമിഷ സജയന് അനു സിത്താര ടൊവിനോ തോമസ് മധുപാല്\nOru Kuprasidha Payyan Box Office (Day 1): A Decent Opening For The Tovino Thomas Starrer!


ഗര്‍ഭപാത്രത്തില് മൂന്ന് കുഞ്ഞുങ്ങള്, ജനിച്ചത് രണ്ടുപേര്; പെണ്‍കുഞ്ഞിന് നാല് കാലും മൂന്ന് കൈകളും\nThiruvananthapuram, First Published 23, Sep 2019, 3:57 PM IST\nനാല് കാലും മൂന്ന് കൈയുമായി ജനിച്ച ഈ പെണ്‍കുട്ടിഞ്ഞിന് ശ്വാസംമുട്ടലുമുണ്ട്. മറ്റ് ആന്തരിക അവയവങ്ങളെല്ലാം സാധാരണ രീതിയിലാണ് പ്രവര്‍ത്തിക്കുന്നത് എന്നും ഡോക്ടര്‍മാര് പറഞ്ഞു.\nരാജസ്ഥാനില് യുവതിക്ക് നാല് കാലും മൂന്ന് കൈകളുമായി ഒരു പെണ്‍കുഞ്ഞ് പിറന്നു. ഒപ്പം ജനിച്ച ആണ്‍കുഞ്ഞ് ആരോഗ്യവാനാണ്. മൂന്ന് കുട്ടികളാണ് ഇവരുടെ ഗര്‍ഭപാത്രത്തില് ഉണ്ടായിരുന്നത്. ഇതില് രണ്ട് കുട്ടികളാണ് പരസ്പരം കൂടിച്ചേര്‍ന്ന നിലയില് ജനിച്ചിരിക്കുന്നത്.\nഇക്കഴിഞ്ഞ വെള്ളിയാഴ്ച രാജസ്ഥാനിലെ ടോങ്കിലെ ഒരു സര്‍ക്കാര് ആശുപത്രിയിലാണ് സംഭവം നടന്നത്. 24കാരി രാജുവാണ് കുഞ്ഞുങ്ങള്‍ക്ക് ജന്മം നല്‍കിയത്. നാല് കാലും മൂന്ന് കൈയുമായി ജനിച്ച ഈ പെണ്‍കുട്ടിഞ്ഞിന് ശ്വാസംമുട്ടലുമുണ്ട്. മറ്റ് ആന്തരിക അവയവങ്ങളെല്ലാം സാധാരണ രീതിയിലാണ് പ്രവര്‍ത്തിക്കുന്നത് എന്നും ഡോക്ടര്‍മാര് പറഞ്ഞു.\nശസ്ത്രക്രിയയിലൂടെ അധികമായുളള അവയവങ്ങളെ നീക്കം ചെയ്യാനാകുമെന്നാണ് ഡോക്ടര്‍മാര് പ്രതീക്ഷിക്കുന്നത്. രാജുവും ഭര്‍ത്താവ് ബദുലാല് ദുര്‍ജറും കൂലിപണിചെയ്താണ് ജീവിക്കുന്നത്. പണം ഇല്ലാത്തതിനാലാണ് സ്കാനിങ്ങിന് വിധേയമാകാത്തത്. ഇതിനാലാണ് രണ്ട് കുട്ടികള് പരസ്പരം ചേര്‍ന്നിരുന്നത് കണ്ടെത്താന് ഡോക്ടര്‍മാര്‍ക്ക് കഴിയാതെ പോയത്.\nBaby born with4legs and3hands\nBaby with4legs3hands\nconjoined in womb\nകുഞ്ഞിന് നാല് കാലും മൂന്ന് കൈകളും


ലോക്ക്ഡൗണ് നീട്ടില്ലെന്ന് കേന്ദ്രസര്‍ക്കാര് - ഇ വാർത്ത | evartha central ministry about lockdown\nലോക്ക്ഡൗണ് നീട്ടില്ലെന്ന് കേന്ദ്രസര്‍ക്കാര്\nകോവിഡ് വ്യാപനം തടയുക ലക്ഷ്യമിട്ട് രാജ്യത്ത് പ്രഖ്യാപിച്ച ലോക്ക്ഡൗണ് നീട്ടില്ലെന്ന് കേന്ദ്രസര്‍ക്കാര് വ്യക്തമാക്കി. ലോക്ക്ഡൗണ് നീട്ടാന് സര്‍ക്കാര് തീരുമാനമെടുത്തിട്ടില്ല. ലോക്ക്ഡൗണ് നീട്ടിയേക്കുമെന്ന വാര്‍ത്തകള് അടിസ്ഥാനരഹിതമാണെന്നും കേന്ദ്ര ക്യാബിനറ്റ് സെക്രട്ടറി രാജീവ് ഗൗബ പറഞ്ഞു.\nകൊറോണയുടെ വ്യാപനം തടയാനായി 21 ദിവസത്തെ സമ്പൂര്‍ണ്ണ അടച്ചിടലാണ് പ്രധാനമന്ത്രി നരേന്ദ്രമോദി പ്രഖ്യാപിച്ചത്. മാര്‍ച്ച് 24 ന് ആരംഭിച്ച ലോക്ക്ഡൗണ് ഏപ്രില് 14 വരെയാണ് തുടരുക. ലോക്ക്ഡൗണ് 49 ദിവസത്തേക്ക് നീട്ടണമെന്ന തരത്തിലുള്ള ചില പഠന റിപ്പോര്‍ട്ടുകള് കഴിഞ്ഞദിവസം പുറത്തുവന്നിരുന്നു. ഈ സാഹചര്യത്തിലായിരുന്നു ക്യാബിനറ്റ് സെക്രട്ടറിയുടെ വിശദീകരണം.\nലോക്ക് ഡൗണ് നീട്ടിയേക്കുമെന്ന വാര്‍ത്തകള് ആശ്ചര്യകരമാണ്. ഇത്തരമൊരു പദ്ധതി കേന്ദ്രസര്‍ക്കാര് ആലോചിച്ചിട്ടില്ലെന്നും ക്യാബിനറ്റ് സെക്രട്ടറി വ്യക്തമാക്കി.\nരാജ്യത്തെ ജനങ്ങളുടെ ജീവന് രക്ഷിക്കാന് വേണ്ടിയാണ് സമ്പൂർണ്ണ അടച്ചിടലെന്ന തീരുമാനം സ്വീകരിക്കേണ്ടി വന്നതെന്ന് പ്രധാനമന്ത്രി വ്യക്തമാക്കിയിരുന്നു. സാമൂഹിക അകലം പാലിക്കല് മാത്രമാണ് രോഗവ്യാപനം തടയുന്നതിനുള്ള മാര്‍ഗം. എല്ലാവരും വീടുകളില് തന്നെ ഇരിക്കണം. ചിലരുടെ അനാസ്ഥ രാജ്യത്തെ തന്നെ അപകടത്തിലാക്കുന്നു. നടപടികള് എല്ലാമെടുത്തിട്ടും രോഗം പടരുന്നുവെന്നും പ്രധാനമന്ത്രി പറഞ്ഞു.\nTopics: Corona covid19 india Lockdown